ജീവന് തുടിക്കുന്ന സമുദ്രങ്ങള് : ഭാഗം2– Unni on the move! (Unnikrishnan S Kurup)\nArt / Photography, Asia, By Camera, Travel,\nജീവന് തുടിക്കുന്ന സമുദ്രങ്ങള് : ഭാഗം 2\nSeptember 25, 2018 / By Unnikrishnan S Kurup\nഡൈവിംങ്ങിനു പറ്റിയ നല്ല സ്ഥലങ്ങള് ഭൂരിഭാഗവും ഭൂമിയുടെ മധ്യ രേഘയോടു ചേര്‍ന്ന് കിടക്കുന്ന തായ്‌ലാന്‍ഡ്, ഇന്തോനേഷ്യ, ഹവായി, മലേഷ്യ എന്നിങ്ങനെയുള്ള സ്ഥലങ്ങളിലാണ്. ഇതിലെല്ലാം ഉപരി എന്നെങ്കിലും ഒരിക്കല് പോകണം എന്ന് മനസ്സില് കുറിച്ച് വെച്ചിരിക്കുന്ന ഒരു സ്ഥലമാണ് മെക്സിക്കോയിലെ (Cenotes Yukatan) സെനോട്ടെസ് യുകടാന് എന്ന സ്ഥലം. ലോകത്തില് എറ്റൊവും കൂടുതല് ഭുഗര്‍ബഗുഹകള് ഉള്ള, സ്ഥലമാണിത്.\n200ഇല് കൂടുതല് കിലോമീറ്റര് നീളത്തിലാണ് ഈ ഗുഹകള് നീണ്ടു കിടക്കുന്നത്. അവിടെ കടലിലെ പോലെ ജീവജാലങ്ങള് ഇല്ലെങ്കിലും അതിലും പ്രത്യേകതയുള്ള ഒരു പതിഭാസം നിലകൊള്ളുന്നു. നമ്മളെല്ലാവരും ശാസ്ത്രത്തില് പഠിച്ചിട്ടുള്ള ഉപ്പുവെള്ളവും ശുദ്ധജലവും തമ്മിലുള്ള സാന്ദ്രതയുടെ വെത്യാസം കാരണം ഉണ്ടാകുന്ന “haloclines” ഹാലോക്ലിന്. മുകളിലെ ശുദ്ധജല തടാകത്തിലുടെ ഡൈവിംഗ് തുടങ്ങിയാല് അത് അവസാനിക്കുന്നത് കടലിലാണ്. അതിനിടെയില്, ഉപ്പു വെള്ളം താഴെയും, ശുദ്ധജലം മുകളിലുമായി വേര്‍തിരിച്ചു വെച്ചിരിക്കുന്ന ഒരു പാളി. അവിടെ വെളിച്ചം വളരെ വ്യതസ്തമായി ആണ് പെരുമാറുന്നതത്രേ. എണ്ണയും വെള്ളവും കലങ്ങിയപോലെ , ഒരു തെളിഞ്ഞ പാട എന്ന് വേണം ഇതിനെ പറയാന് എന്നാണ്, അവിടെ പോയി ഡൈവിംഗ് നടത്തിയ എന്‍റെ ഓസ്ട്രേലിയക്കാരനായ പരിശീലകന് പറഞ്ഞത്. ആവശ്യത്തിനു ഡൈവിംഗ് ചെയ്തു “കൈ തെളിഞ്ഞതിനു ശേഷം” എപ്പോഴെങ്കിലും അവിടെ പോകണം എന്ന് ഞാന് മനസ്സില് കുറിച്ചിട്ടു.\nസ്കുബ ഡൈവിംഗ് – തുടര്‍ച്ച\nവെള്ളത്തില് ഇറങ്ങിയാല് നമ്മളെ പൊങ്ങിക്കിടക്കാന് സഹായിക്കുന്ന “BCD” അഥവാ “buoyancy control device” ആണ് അടുത്ത ഘടകം. വിമാനത്തില് യാത്രചെയ്യുന്നതിന് മുന്നോടിയായി നമ്മള്‍ക്ക് കിട്ടുന്ന സുരക്ഷാനിര്‍ദേശങ്ങളില് പറയുന്ന കാറ്റ്നിറക്കുന്ന “life jacket” ലൈഫ് ജാക്കെറ്റ് പോലെ എന്ന് വേണമെങ്കില് പറയാം. വെള്ളത്തിനടിയില് മുങ്ങിപോകാതെയും അതേപോലെ തന്നെ പൊങ്ങി പോകാതെയും മുന്നോട്ടും പുറകോട്ടും പോകുക എന്നത് ഏകദേശം സൈക്കിള്‍ഓടിക്കാന് പഠിക്കുന്നത് പോലെ ആണ്. ആദ്യം ഭയങ്കര ബുദ്ധിമുട്ടായി തോന്നും പക്ഷെ BCDയുടെ സഹായത്താല് നമ്മള്‍ക്കത് സാദിക്കും. വെള്ളത്തിന്‍റെ ഉപരിതലത്തില് പൊങ്ങിക്കിടക്കാന് BCD നിറച്ചും വായു നിറക്കുകയും പിന്നെ താഴേക്കുപോകാന് വായുപുറത്തേക്കു വിടുകയും വേണം. വെള്ളത്തിന്റെ അടിയില് എത്തിയാല് പിന്നെ നമ്മുടെ ശരീരത്തില് തന്നെയുള്ള BCD ആണ് നമ്മള് കൂടുതല് ഉപയോഗിക്കേണ്ടത്. അതായതു നമ്മുടെ ശ്വാസകോശം തന്നെ. നമ്മള് കൂടുതല് വായു സിലിന്‍റെരില് നിന്നും ശാസിച്ചു ശ്വാസകോശം നിറച്ചാല് ഒന്ന് രണ്ടു നിമിഷങ്ങള്‍ക്കുള്ളില് നമ്മളുടെ ശരീരം പോങ്ങിതുടങ്ങും, അതേപോലെ ശാസം വിട്ടുകളഞ്ഞാല് താഴേക്കു പോകുകയും ചെയ്യും. നമ്മുടെ ശാസം ഉപയോഗിച്ചും BCDയിലെ വായുവിന്‍റെ അളവുപയോഗിച്ചും നമ്മള്‍ക്ക് “perfect neutral buoyancy” കൈവരിക്കാന് കഴിയുക എന്നതാണ് ഏതൊരു ഡൈവറിന്റെയും ലക്‌ഷ്യം. പ്രാഥമിക പാഠങ്ങള് കഴിഞ്ഞാല് ഇതിനു വേണ്ടി മാത്രം ഉള്ള പ്രത്യേക പഠന ശ്രേണികള് വരെ ഉണ്ട്. മുന്‍പ് പറഞ്ഞ ഭൂഗര്‍ഭഗുഹകളില് ഡൈവിംഗ്ചെയ്യുമ്പോള് ഒരേ നിലയില് വെള്ളത്തില് നില്ക്കാന് കഴിയുക എന്നത് വളരെ അനിവാര്യമാണ്.\nപഠനത്തിന്‍റെ ഭാഗമായി നമ്മളെ ഏതു രീതിയിലുള്ള അത്യാഹിതവും അതിജീവിക്കാനുള്ള രക്ഷാ മുറകളാണ് പരിശീലിപ്പിക്കുന്നത്. വായു ശ്വസിക്കുന്ന “mouth piece” അഥവാ ഊരി പോയാല് എങ്ങനെ അത് തിരിച്ചെടുക്കാം എന്നതാണ് ആദ്യത്തെ പാഠം. ഒറ്റ ശ്വാസത്തില് വേണം ഇതു ചെയ്യാന്. വെള്ളത്തിന് പുറത്തു വെച്ച് പറഞ്ഞു തന്നപ്പോള് ചെയ്യാന് വളരെ എളുപ്പമായിരുന്നു. എന്നാല് കടലിന്‍റെ അടിത്തട്ടില് പരിശീലനത്തിനായി തടിയില് ഉണ്ടാക്കിയ ഒരു തിട്ടയില് നിന്ന് അത് ചെയ്യുമ്പോള് ആദ്യം ഒന്ന് പതറാതെ ഇരുന്നില്ല. എന്നാല് ചെയ്യേണ്ട രക്ഷാ മുറകളിലെ എറ്റൊവും ബുദ്ധിമുട്ട് കുറഞ്ഞത് അതായിരുന്നു. വെള്ളത്തിനടിയില് വെച്ച് സിലിന്‍റെറിന്‍റെ കേടുപാട് മൂലമോ അല്ലെങ്കില് മനുഷ്യനാലുണ്ടായ അശ്രദ്ധ മൂലമോ അഥവാ ശ്വാസവായു തീര്‍ന്നു പോയാല് എന്ത് ചെയ്യണം എന്നതില് തുടങ്ങി, അതെ സാഹചര്യത്തില് കൂടെയുള്ള ഡൈവറിനെ എങ്ങനെ രക്ഷിക്കാം എന്നതെല്ലാം പരിശീലനത്തില് ഉളപെട്ടിട്ടുണ്ട്. എല്ലാം കഴിഞ്ഞു നമ്മള് ഈ ചെയ്തതെല്ലാം, മുഖത്ത് മാസ്ക് ഇല്ലാതെ കൂടെ ചെയ്തു കാണിക്കേണ്ടതായിട്ടുണ്ട്. തണുത്ത വെള്ളത്തില് അധികനേരം നില്‍ക്കേണ്ടി വരുമ്പോള് പേശിവലിവ് ഉണ്ടാകുന്നതു ഡൈവിംഗിനിടയില് സാധാരണമാണ്. അങ്ങനെ വരുമ്പോള് കൂടെയുള്ളവര്‍ക്ക് ചെയ്തു കൊടുക്കേണ്ടതും അതുകൂടാതെ കൂടെയുള്ള ആള്‍ക്ക് എന്തെങ്കിലും സംഭവിച്ചാല് വെള്ളത്തിന്‍റെ ഉപരിതലത്തില് എത്തിയതിനു ശേഷം, വെള്ളത്തില് പോങ്ങിക്കിടക്കുമ്പോള് എങ്ങനെ ശിശ്രൂഷിക്കാം എന്നതും നമ്മള് പരിശീലിക്കെണ്ടാതായുണ്ട്. ചുരുക്കം പറഞ്ഞാല് രണ്ടു ദിവസത്തെ പരിശീലനം കഴിയുമ്പോഴേക്കും എന്തിനേം അതിജീവിക്കാന് ദൈര്യമുണ്ടാകും, പക്ഷെ മനസ്സില് എവിടെയോ ഒരു കോണില് എന്തെല്ലാം പ്രശ്നങ്ങള് ഉണ്ടാകാം എന്നറിഞ്ഞത് കാരണമുള്ള ഭാരവും കൂടി കൂടി വന്നു.\nമുങ്ങുന്നതിനു മുന്‍പുള്ള കാത്തിരിപ്പ്\nഡൈവ് കേന്ദ്രങ്ങള് നേരത്തെ തീരുമാനിച്ച ചില പ്രത്യേക സ്ഥലങ്ങളിലാണ് നമ്മളെ ആദ്യം കൊണ്ട് പോകുന്നത്. ഓരോ സ്ഥലങ്ങള്‍ക്കും പ്രത്യേക പേരുകള് കൊടുത്തു തരം തിരിച്ചിരിക്കുന്നു. “Novice bay” എന്ന് പേരുള്ള വളരെ എളുപ്പത്തില് എത്തിപ്പറ്റാവുന്നതും അധികം ആഴം ഇല്ലാത്തതുമായ ഒരു സ്ഥലത്താണ് ആദ്യം കൊണ്ട് പോയത്. ഇവിടുത്തെ പ്രത്യേകത എന്തെന്നാല് അടിത്തട്ടില് മണല് മാത്രം നിറഞ്ഞ കുറെ അധികം സ്ഥലം ഉണ്ടെന്നുള്ളതാണ്. ആദ്യം നമ്മള് തലേന്ന് പഠിച്ച കാര്യങ്ങള് പരിശീലകന് പറയുന്നതിനനുസരിച്ച് ഇവിടെയും ചെയ്തു കാണിക്കെണ്ടതായുണ്ട്. ബോട്ടില് ഇരുന്നു ഡൈവ് വസ്ത്രം ധരിച്ച് എല്ലാ രീതിയിലും സജ്ജമായി കഴിഞ്ഞപ്പോള് തന്നെ കുറച്ചു ക്ഷീണിച്ചു. വായു നിറച്ച സിലിന്‍റെര് ചുമലിലേറ്റി, ചൂടത്ത് ദേഹം മുഴുവനും മൂടിയ “neoprene” വസ്ത്രവും ധരിച്ച് ഇരിക്കുന്നത് അത്ര സുഖകരമായ ഒരു അനുഭവമല്ല. ബോട്ടിന്‍റെ ഓരം ചേര്‍ന്നിരുന്നു പുറകോട്ടു മലര്‍ന്നു കടലിലേക്ക് ആദ്യമായി ചാടിയ ആ നിമിഷം പല ദൈവങ്ങളെയും ഞാന് വിളിച്ചു പോയി. മനസ്സില് ഒന്ന് രണ്ടു നിമിഷങ്ങളിലേക്ക് ഒരു വെപ്രാളമായിരുന്നു. കടലിലെ തിരമാലകള്, BCDയില് നിറച്ച വായുവിന്‍റെസഹായത്താല് പോങ്ങികിടക്കുന്ന എന്നെ അങ്ങോട്ടും ഇങ്ങോട്ടും തട്ടികളിച്ചു കൊണ്ടിരുന്നു. ഒന്ന് രണ്ടു ശ്വാസമെടുത്തതിനു ശേഷമാണ് മനസൊന്നു തഞ്ചമായാത്. തലയില് ഒരു കൈ മടക്കി വെച്ച് “All OK” എന്ന് ബോട്ടിന് സൂചന കൊടുത്തതിന് ശേഷം, ഇത്രെയും നാള് കാത്തിരുന്ന ആ നിമിഷത്തിലേക്ക് ഞാന് ആഴ്‌ന്നിറങ്ങി.\nപഠനസാമഗ്രികളില് പലപ്പോഴും പറഞ്ഞിരുന്നു നമ്മള് കടലില് അഥിതികളാണെന്നു. ഞാന് എന്ന അഥിതിയെ സല്‍ക്കരിക്കാന് ചുറ്റും കൂടിയത് പലതരത്തിലും വര്‍ണത്തിലും ഉള്ള നൂറുകണക്കിന് മീനുകളാണ്. ബോട്ടില് ഇരുന്നപ്പോള് തോന്നിയ ശ്വാസംമുട്ടലും അസ്വസ്ഥതയും എല്ലാം നിമിഷ നേരം കൊണ്ട് ഇല്ലാതായി എന്ന് വേണം പറയാം. നമ്മള് പറന്നു നടക്കുകയാണ് മത്സ്യങ്ങളുടെ കൂടെ. താഴേക്ക് പോകുന്തോറും വെള്ളത്തിന്‍റെ തണുപ്പ് കൂടി കൂടി വന്നു കൊണ്ടിരുന്നു. വെള്ളത്തില് താഴ്ന്നു പോകുന്തോറും ഉയര്‍ന്നു വരുന്ന സമ്മര്‍ദം കാരണം ചെവിയില് വേദന ഉണ്ടാകും. വിരലുകളുടെ സഹായത്താല് മൂക്ക് അടച്ചു പുറത്തേക്കു ശ്വാസം വിടാന് ശ്രമിക്കുമ്പോള് ആ വേദനകുറയും. “Equalizing” എന്നാണ് ഇതിനു പറയുന്ന പേര്. താഴേക്കു പോകുന്തോറും നമ്മള് ഇടയ്ക്ക് ഇടയ്ക്ക് ഇതു ചെയ്തു കൊണ്ടിരിക്കണം. തുടക്കക്കാരന് എന്തുകൊണ്ട് മണല് നിറഞ്ഞ സ്ഥലം തന്നെ ആദ്യം കൊടുത്തു എന്നത് എനിക്ക് പെട്ടെന്ന് തന്നെ മനസ്സിലായി. അങ്ങകലെ മണലിനപ്പുറം കടലിന്‍റെ അടിത്തട്ടില് മുള്ളുകള് നിറഞ്ഞ “sea urchins” ധാരാളമായി കാണാമായിരുന്നു. ആ മുള്ളുകളില് വിഷം ഇല്ലെങ്കിലും, തോട്ടുപോയാല് വേദനകൊണ്ട് പുളഞ്ഞു പോകും എന്ന് എന്‍റെ പരിശീലകന് മുന്നറിയിപ്പ് തന്നിരുന്നു. കുറച്ചു നേരം കടലിന്‍റെ അടിത്തട്ടില് നിന്നുകൊണ്ട് നേരത്തെ പറഞ്ഞ രക്ഷാ മുറകള് പരിശീലിച്ചതിന് ശേഷം വീണ്ടും മത്സ്യങ്ങളുടെ കൂടെ നീന്തി തുടങ്ങി. തുടക്കക്കാരനായ ഞാന് നേരെ മുന്നോട്ടു പോകുന്നതിനു പകരം മുകളിലോട്ടും താഴേക്കും ആണ് കൂടുതല് നീന്തികൊണ്ടിരുന്നത്. കുറച്ചു കഴിഞ്ഞപ്പോഴേക്കും പക്ഷെ എല്ലാം ശെരിയായി എന്ന് വേണം പറയാന്. ജീവിതത്തില് ആദ്യം. കാലുകുത്താതെ സൈക്കിള് ഓടിച്ചപ്പോള് ഉണ്ടായ അതെ സന്തോഷം മനസ്സില് ഓടിയെത്തി. വായു നിറച്ച സിലിന്‍റെറില് സമ്മര്‍ദം എത്രെതോളം ഉണ്ട് എന്ന് നമ്മള്‍ക്ക് ഇപ്പോഴും ഒരു കണ്ണുവേണം. തുടക്കകാരനായത് കൊണ്ട് ശ്വാസം എടുക്കുന്നത് കൂടുതലായിരിക്കും, അതായതു ശ്വാസവായു പെട്ടെന്ന് തന്നെ തീര്‍ന്നു പോകാം. വെള്ളത്തിനടിയില് ആയിരിക്കുമ്പോള് നമ്മള് ദ്യാനത്തില് ഇരിക്കുബോഴുള്ള പോലെ ശാന്തമായി, വളരെ പതുക്കെ ശ്വാസമെടുക്കണം എന്ന് എപ്പോഴും പരിശീലകന് പറയുന്നുണ്ടായിരുന്നു.\nആറു ഡൈവുകള് കഴിഞ്ഞു. അറബികടലിന്‍റെ അടിത്തട്ടില് പോയി പലതരം മത്സ്യങ്ങളെയും കണ്ടു, അമ്പതു ചോദ്യങ്ങള് ഉള്ള ഒരു പരീക്ഷ പാസായി, പരിശീലകനു എന്‍റെ ഡൈവിംങ്ങ് കുഴപ്പമില്ലെന്ന് തോന്നി അങ്ങനെ ഇതെല്ലാം കഴിഞ്ഞപ്പോള് പതിനെട്ടു മീറ്റര് വരെ താഴെ മുങ്ങാനുള്ള ലൈസെന്‍സും കിട്ടി. എല്ലാ ഡൈവുകളും “Dive Log”ഇല് എഴുതിയിട്ട് ഇനി എന്ത് എന്ന് ആലോചിച്ച് ഇരുന്നപ്പോഴാണ്, പരിശീലകന് ചോദികുന്നത് , “Are you interested inaWreck Dive?”. അതെ എന്നല്ലാതെ വേറൊന്നും എനിക്ക് പറയാന് പറ്റിയില്ല. ഇത്രെയും തവണ പരിശീലനത്തിനായി ഡൈവിംഗ് നടത്തിയപ്പോള് ക്യാമറ വെള്ളത്തിനടിയില് കൊണ്ടുപോകാന് അനുവാദമില്ലായിരുന്നു. എന്‍റെ ആദ്യത്തെ ചോദ്യം അതായിരുന്നു. “ഇനി എന്താ ലൈസെന്‍സ് കിട്ടിയില്ലേ, കൊണ്ടുപോകമല്ലോ “എന്ന ഉത്തരം കേട്ടതോടെ, ഞാന് ക്രിദാര്‍ഥനായി.\nമുങ്ങിയ കപ്പലുകള് വെള്ളത്തിനടിയില് പാറക്കെട്ടുകളെ പോലെ തന്നെ കടല് പുറ്റുകള് വളരാന് അനുകൂലമായ സാഹചര്യം ഉണ്ടാക്കികൊടുക്കുന്നു. എന്നാല് എല്ലാ കപ്പലുകളും അങ്ങനെയങ്ങ് മുക്കാന് പറ്റില്ല. കപ്പലില് നിന്നും, കടലിലെ വെള്ളത്തിനും ജീവജാലങ്ങള്‍ക്കും ദോഷം ചെയ്യുന്ന എല്ലാ രാസവസ്തുക്കളും എടുത്തു മാറ്റിയതിനു ശേഷം മാത്രമേ വെള്ളത്തില് മുക്കിതാഴ്ത്താവു. അസ്ബെസ്ടോസ്, സ്ടിരോഫോം എന്നിങ്ങനെ എല്ലാം എടുത്തു മാറ്റിയതിനു ശേഷം. ഒമാനി നേവി 2003ഇല് മുക്കിയ “അല് മുനാസ്സിര്”, എന്ന് പേരുള്ള ഒരു കപ്പല് ഇപ്പോള് മസ്കറ്റിനടുത്ത്, അറബിക്കടലില് പത്തു മുതല് മുപ്പതു മീറ്റര് താഴ്ചയില് മുങ്ങി കിടക്കുന്നു.\nഅനേകം നാവികര് ഈ കൈ വരികളില് പിടിച്ചു കോണിപ്പടി ഇറങ്ങിയിട്ടുണ്ടാകും\nകടലില് കപ്പല് മുങ്ങിക്കിടക്കുന്ന സ്ഥലം വിട്ടുപോകാതിരിക്കാന് സാദാരണ ഒരു ബോയ് “buoy” ഇടുകയാണ് പതിവ്. എന്നാല് മീന്‍പിടുത്തക്കാര് ഡൈവ് കേന്ദ്രങ്ങള് സ്ഥാപിച്ചിട്ട് പോകുന്ന buoyകള് അടിച്ചു മാറ്റാറാണ് പതുവു എന്ന് അറിയാന് കഴിഞ്ഞു. കുറച്ചു സമയമെടുത്ത്, മുങ്ങിയ കപ്പല് സ്ഥിതി ചെയ്യുന്ന സ്ഥലം കണ്ടുപിടിച്ചു., ഡൈവിനു സജ്ജമായി, ക്യാമറ കയ്യില് കെട്ടിയിട്ട്, വെള്ളം കയറാത്തവിദത്തിലുള്ള ഒരു കവചത്തില് സുരക്ഷിതമായി വെച്ചതിനു ശേഷം ബോട്ടിന്‍റെ അരികില് കാത്തിരുന്നു. പരിശീലകന് ആദ്യം തന്നെ വെള്ളത്തില് ഇറങ്ങുകയും വെള്ളത്തിനടിയില് ചെന്ന് കപ്പലിന്‍റെ ഏറ്റവും ഉയര്‍ന്ന ഭാഗത്ത് ഒരു കയര് കെട്ടുകയും ചെയ്തു. താഴേക്ക് ഇറങ്ങുമ്പോള്, ഈ കയര് പിടിച്ചു വേണം താഴേക്കു നീങ്ങാന് എന്ന് എനിക്ക് നിര്‍ദേശം കിട്ടിയിരുന്നു. വെള്ളത്തില് അധികം ദൂരേക്ക് കാണാന് പറ്റാത്തത് കൊണ്ടും, അടിയൊഴുക്ക് ധാരാളമായി ഉള്ളതുകൊണ്ടും ദിശ തെറ്റി പോകാതിരിക്കാനാണ് ഈ മുന്‍കരുതല്.\nകപ്പല് ഇപ്പോള് ഇവരുടെ ലോകമാണ്\nവെള്ളത്തിലേക്ക് ഇറങ്ങുന്നതിനു മുന്‍പ് കയ്യില് ഒരു കൊച്ചു ടോര്‍ച്ചും തരുകയുണ്ടായി. ഇടത്തെക്കയ്യില് ക്യാമറയും, ടോര്‍ച്ചും സുരക്ഷിതാമായി കുരുക്കിയിട്ടിരിക്കുന്നു എന്ന് ഉറപ്പു വരുത്തിയതിനു ശേഷം, വെള്ളത്തിലേക്ക് ബോട്ടിന്‍റെ അരികില് ഇരുന്നു പുറകിലേക്ക് വീഴുകയായിരുന്നു. താഴേക്ക് താഴേക്ക് പോകുന്തോരും ആ കപ്പല് തെളിഞ്ഞു വരുന്നത് കാണാന് പറ്റും എന്ന് പറഞ്ഞിരുന്നു പരിശീലകന്. പക്ഷെ ആ കാഴ്ച അങ്ങനെ പറഞ്ഞു തീര്‍ക്കണ്ട ഒന്നല്ല. കടലിന്‍റെ അടിത്തട്ടില് നിന്ന് ഒരു വലിയ രൂപം തെളിഞ്ഞു വരുന്നത് നമുക്ക് കാണാം. പതുക്കെ പതുകെ കപ്പലിന്‍റെ ഓരോ ഭാഗങ്ങള് തെളിഞ്ഞു വരുമ്പോഴാണ്, നമ്മള് എത്ര ചെറുതാണെന്ന് മനസിലാവുന്നത്. കപ്പലിന്‍റെ മുന്‍ഭാഗം, പിന്നെ മുകളിലേക്ക് കുറച്ചു തള്ളിനിക്കുന്ന കപ്പിത്താന്‍റെ മുറി, രണ്ടുവശത്തും പണ്ടെപ്പഴോ ധാരാളം നാവികര് നടന്നു നീങ്ങിയ കൈവരികള് ഉള്ള നടപ്പാതകളും കോണിപ്പടികളും, ഇതെല്ലാം ഓരോന്നോരോന്നായി തെളിഞ്ഞു വരുന്നത് നമുക്ക് കാണാം.\nഈ കാഴ്ച്ച കണ്ടു അത്ഭുതപ്പെട്ടു താഴേക്ക് ഇറങ്ങുമ്പോഴും പരിശീലകന് ഇടക്കിടക്ക് സിലിന്‍റെറിലെ സമ്മര്‍ദം നോക്കി ഉറപ്പുവരുത്താനും ചെവി “equalize” ചെയ്യാനും ഓര്‍മിപ്പിച്ചു കൊണ്ടിരുന്നു.\nഅടുത്തേക്ക് എത്തുമ്പോഴാണ് എത്രയധികം ജീവജാലങ്ങള് ഈ കപ്പലിന്‍റെ ഓരോ മുക്കിലും മൂലയിലും നീന്തി തുടിക്കുന്നുണ്ട് എന്ന് മനസിലാവുന്നത്. അരുകിലുള്ള ഒരു കൈവരിയുടെ മുകളിലൂടെ പോകുമ്പോഴാണ് ഒരു “Puffer fish” , സ്വന്തം വീട്ടിലെ വരാന്ധയില് അത്താഴം കഴിഞ്ഞു ഉലാത്തുന്ന ഗ്രഹനാഥനെപ്പോലെ പതുക്കെ പതുക്കെ നീന്തി പോകുന്നത് കണ്ടത്. അവര്‍ക്ക് നമ്മളെ പേടിയില്ല, അതുകൊണ്ടുതന്നെ അവരെ പേടിപ്പിക്കാന് വേണ്ടി നമ്മള് ഒന്നും ചെയ്യാനും പാടില്ല. ചെറിയ കിളിവാതിലുകളിലൂടെ ടോര്‍ച്ചടിച്ചു നോക്കുമ്പോള് ഉള്ളില് കപ്പലിന്‍റെ ഗതിനിയന്ത്രണത്തിനു ഉപയോഗിക്കുന്നതുപോലെ പോലെയുള്ള യന്ത്രങ്ങള് കാണാം. ഒരാള്‍ക്ക് കഷ്ടിച്ച് കടക്കാവുന്ന വീതിയിലുള്ള ചെറിയ വിടവുകളിലൂടെ ക്യാമറയും കയ്യില് പിടച്ചു നീന്തുമ്പോള്, ആദ്യമൊക്കെ തോന്നിയിരുന്ന പേടിയൊന്നും അശേഷം ഇല്ലാതെആയി മാറി. മുക്കാല് മണിക്കൂര് പോയതറിഞ്ഞില്ല. സിലിന്‍റെറില് എഴുപതു PSIസമ്മര്‍ദം മാത്രം ബാക്കി ആയപ്പോള് ഞാന് പരിശീലകനു വിരലുകള് കൊണ്ട് അടയാളം കാണിച്ചു. മുകളിലേക്കുള്ള യാത്രക്ക് സമയമായിരുന്നു. പതിനെട്ടു മീറ്റര് താഴേക്കു പോയതിനാല് അഞ്ചു മീറ്റര് താഴ്ചയില് എത്തുമ്പോള് മൂന്ന് മിനിറ്റ് നേരം അവിടെ ചിലവഴിക്കണം. “Bends” എന്ന് വിളിപ്പേരുള്ള, നൈട്രോജെന് കുമിളകള് ശരീരത്തില് കടക്കുന്നത് കാരണം ഉണ്ടാകുന്ന വളരെ സാരമായ ഒരു അസുഖം പിടിപെടാതിരിക്കനാണിത്. എല്ലാം കഴിഞ്ഞു മുകളിലെത്തിയപ്പോഴാണ് മനസ്സിലായത്, ഇനിയും അടിയില് വളരെ അധികം കാഴ്ചകള് കാണാന് ബാക്കിയുണ്ടെന്ന്. നാല്‍പത്തിഅഞ്ചു മീറ്റര് വരെ താഴേക്ക് പോകാനും, സാധാരണ വായുവിനു പകരം “Nitrox” എന്ന ഒക്സിജെന്‍റെ അളവ്കൂടുതലുള്ള ഒരു വായുമിശ്രണം ശ്വസിക്കാനുമുള്ള ലൈസന്‍സ് എടുത്തതിനു ശേഷം വേണം അത്.\nമുകളിലെത്തി ക്യാമറയില് പകര്‍ത്തിയ ദ്രിശ്യങ്ങള് കണ്ടപ്പോള് ആദ്യം ഒന്ന് നിരാശപെട്ടു. പകര്‍ത്തിയ എല്ലാ ദ്രിശ്യങ്ങള്‍ക്കും പച്ചനിറം. ആദ്യം ക്യാമറ കേടായി എന്ന് വിചാരിച്ചു, പക്ഷെ അതല്ല കാരണം. വെള്ളത്തിനടിയില് എട്ടു പത്തു മീറ്റര് കഴിഞ്ഞാല് പിന്നെ ചുവപ്പും നീലയും നിറങ്ങള് ഇല്ലാതെയാകും( absorption) . ഫ്ലാഷ് ഉപയോഗിച്ച് ചിത്രം എടുക്കുമ്പോള് കുഴപ്പമില്ല, ക്യാമറയില് നല്ല വെളിച്ചമുണ്ടെങ്കിലും കുഴപ്പമില്ല, പക്ഷെ ചുറ്റുമുള്ള വെളിച്ചത്തെ മാത്രം വിശ്വസിച്ചു ദ്രിശ്യങ്ങള് പകര്‍ത്തിയാല് ഇങ്ങനെ പച്ചനിറത്തിന്‍റെ അതിപ്രസരമാണ് കാണാന് കഴിയുക. ഇതിനു മൂന്ന് പ്രതിവിധികളാണ് ഉള്ളത്.\nചുവന്ന നിറത്തിലെ ഫില്‍റ്റര് ഉപയോഗിക്കുക\nക്യാമറയോടുചേര്‍ന്ന്, നല്ല ശക്തിയുള്ള വെളിച്ചം(Led, flashlight) ഘടിപ്പിക്കുക\nഇതേ പോലെ തന്നെ പച്ച നിറത്തില് ദ്രിശ്യങ്ങള് പകര്‍ത്തുക പക്ഷെ, പോസ്റ്റ് പ്രൊടക്ക്ഷനില് നിറം മാറ്റുക\nഇനി എന്‍റെ മുന്നില് ഉണ്ടായിരുന്നത് മൂന്നാമത്തെ മാര്‍ഗംമാത്രമായിരുന്നു. അങ്ങനെ lightworks , snapspeed എന്നീ പ്രോഗ്രാമുകള് ഉപയോഗിച്ച് ഞാന് ദ്രിശ്യങ്ങളില് നീലയും ചുവപ്പും ആവശ്യാനുശ്രിതം കൂട്ടിച്ചേര്‍ത്തു.\nആറേഴു ഡൈവുകള് കഴിഞ്ഞപ്പോള്, ഇനിയും എന്തൊക്കെ കാണാനും ചെയ്യാനും ഉണ്ടെന്നു എനിക്ക് ഒരു ധാരണ കിട്ടി. “Open Water Diver” എന്നത് ഒരു പ്രാഥമിക ലൈസന്‍സ് മാത്രം ആണ്. പക്ഷെ അത് തുറന്നുതരുന്നത് മറ്റൊരു ലോകത്തേക്കുള്ള കവാടവും. അടുത്ത വേനല്‍ക്കാലത്തിനായുള്ള കാത്തിരിപ്പാണ് ഇനി. ആദ്യത്തെ അന്‍പതു ഡൈവുകള്‍ക്ക് നിയമപ്രകാരം കൂടെ ഒരു പരിശീലകന് വേണ്ടതാണ്. അതു കഴിഞ്ഞാല് കൈ തെളിഞ്ഞു എന്നര്‍ത്ഥം, കൂടാതെ പലതരത്തിലുള്ള വൈദഗ്ദ്യം നേടാനുള്ള ശ്രേണികളാണ് മുന്നില് ഉള്ളത്. ആദ്യം പറഞ്ഞപോലെ ലോകത്തിന്‍റെ എഴുപതു ശതമാനത്തില് കൂടുതലും വെള്ളത്തിന്‍റെ അടിയില് ആണ്. അതിന്‍റെ കുറച്ചു ഭാഗമെങ്കിലും കണ്ടു ആസ്വദിക്കണം എന്ന ഒരു നിശ്ചയം മനസ്സിലെടുത്തിട്ടുണ്ട്. ഇതിലെല്ലാം ഉപരി വെള്ളത്തിനടിയില് മീനുകളുടെ കൂടെ നീന്തി നടക്കുമ്പോള്, നമ്മള് ഭൂമിയുടെ ഭാഗമാണ് എന്നുള്ള ഒരു തോന്നലുണ്ടാകും. ആ ഒരു തോന്നല് ഉണ്ടാകുമ്പോള് നമ്മള് എന്ത് ചെറുതാണെന്നും, മനുഷ്യനാല് നിയന്ത്രിക്കാനാവാത്ത എന്തെല്ലാം ശക്തികള് ഈ പ്രകൃതിയില് ഉണ്ടെന്നും ഉള്ള ഒരു തിരിച്ചറിവ് ഉണ്ടാകും.\nal munassiromanoman travelopenwater diverssi world widewreck diving\nജീവന് തുടിക്കുന്ന സമുദ്രങ്ങള് : ഭാഗം 1\nKilometers-and-Kilometers – A Finnish model\nIt’sareally engaging read. Very well narrated. The underwater caves in Mexico are intriguing. You make me want to learn scuba diving. 🙂


കോടതിയലക്ഷ്യക്കേസ്: ഗിലാനി കുറ്റക്കാരനാണെന്ന് പാക് സുപ്രീംകോടതി • ഇ വാർത്ത | evartha\nകോടതിയലക്ഷ്യക്കേസില് പാക് പ്രധാനമന്ത്രി യൂസഫ് റാസാ ഗിലാനി കുറ്റക്കാരനാണെന്ന് പാക് സുപ്രീംകോടതി. പ്രസിഡന്റ് ആസിഫ് അലി സര്‍ദാരിക്കെതിരായ അഴിമതിക്കേസുകള് അന്വേഷിക്കാന് രണ്ടുവര്‍ഷം നല്‍കിയിട്ടും കോടതി ഉത്തരവ് ഗിനാലി നടപ്പാക്കിയില്ലെന്നും ജസ്റ്റീസ് നാസിര് ഉല് മുല്‍ക്കിന്റെ അധ്യക്ഷതയിലുള്ള ഏഴംഗ സുപ്രീംകോടതി ബെഞ്ച് വ്യക്തമാക്കി.\nആറുമാസം വരെ തടവുശിക്ഷ ലഭിക്കാവുന്ന കുറ്റങ്ങളാണ് സുപ്രീംകോടതി ഗിലാനിക്കുമേല് ചുത്തിയിരിക്കുന്നത്. അഞ്ചു വര്‍ഷത്തേക്ക് സര്‍ക്കാര് പദവികള് വഹിക്കുന്നതില് നിന്ന് ഗിലാനിക്ക് വിലക്കും ഏര്‍പ്പെടുത്താം.\nഅതേസമയം കോടതിയില് ഗിലാനി കുറ്റങ്ങള് നിഷേധിച്ചു. അഴിമതിക്കേസുകളില് പ്രസിഡന്റെന്ന നിലയില് സര്‍ദാരിക്ക് നിയമപരമായ പരിരക്ഷയുണ്‌ടെന്ന നിലപാട് ഗിലാനി കോടതിയില് ആവര്‍ത്തിച്ചു. വിദേശനിക്ഷേപം സംബന്ധിച്ച് സ്വിസ് അധികൃതര്‍ക്ക് കത്തെഴുതാനാവില്ലെന്നും ഗിലാനി കോടതിയില് വ്യക്തമാക്കി.\nആസിഫ് അലി സര്‍ദാരിയുടെ സ്വിസ് ബാങ്ക് അടക്കമുള്ള വിദേശനിക്ഷേപങ്ങളുമായി ബന്ധപ്പെട്ട കേസുകള് പുനരാരംഭിക്കാന് സുപ്രീംകോടതി നേരത്തെ ഉത്തരവിട്ടിരുന്നു. ഈ ഉത്തരവ് ലംഘിച്ചെന്നാണ് സര്‍ദാരിക്ക് എതിരെയുള്ള കുറ്റം. സുപ്രീംകോടതി തനിക്കെതിരെ കുറ്റം ചുമത്തിയാല് രാജി വയ്ക്കുമെന്ന് ഗീലാനി വ്യക്തമാക്കിയിരുന്നു.\nഅതേസമയം, കോടതി കുറ്റം ചുമത്തിയാലും ഗീലാനിക്ക് മാപ്പു നല്‍കാന് പ്രസിഡന്റ് എന്ന നിലയില് സര്‍ദാരിക്ക് അധികാരമുണെ്ടന്ന് നിയമവിദഗ്ധര് അഭിപ്രായപ്പെട്ടു. കുറ്റത്തിനു നല്‍കുന്ന ശിക്ഷയിലാണ് ഇളവു നല്‍കാന് കഴിയുകയെന്നും കുറ്റം ചുമത്തിയത് നിലനില്‍ക്കുമെന്നും നിയമവിദഗ്ധര് വ്യക്തമാക്കി.


"I enjoy memes even if I am being spoken against," PM Modi 'എന്നെ കുറിച്ചുളള ട്രോളുകള് എനിക്ക് ഇഷ്ടമാണ്'; ട്രോളന്മാരെ സ്നേഹിച്ച് പ്രധാനമന്ത്രി\nI Enjoy Memes Even If I Am Being Spoken Against Pm Modi\nബോളിവുഡ് താരം അക്ഷയ് കുമാറുമായുളള അഭിമുഖത്തിനിടയിലാണ് പ്രധാനമന്ത്രി ഇക്കാര്യം വെളിപ്പെടുത്തിയത്\nApril 24, 2019 11:58:30 pm\nരാഷ്ട്രീയ കാര്യങ്ങളെ പ്രതിപാധിച്ചുളള ട്രോളുകള് ഇല്ലാതെ ഒരു ദിവസം പോലും കടന്നുപോവാറില്ല. പ്രത്യേകിച്ച് പ്രധാനമന്ത്രി നരേന്ദ്രമോദിയെ കുറിച്ചുളള ട്രോളുകള്‍ക്ക് പഞ്ഞമുണ്ടാവാറില്ല. കഴിഞ്ഞ ദിവസം ഹെയര് സ്റ്റൈലിസ്റ്റായ ജാവേദ് ഹബീബ് ബിജെപിയില് ചേര്‍ന്നതിന് പിന്നാലെ പ്രധാനമന്ത്രിയുടെ മെമെകള് വ്യാപകമായി പ്രചരിച്ചിരുന്നു. അദ്ദേഹത്തിന്റെ മുടിയില് മേക്കോവര് നടത്തിയ ചിത്രങ്ങളായിരുന്നു പ്രചരിച്ചത്. ഫെയ്സ്ബുക്കിലും ട്വിറ്ററിലും ചിത്രങ്ങള് ഹിറ്റായി മാറി.\nഇത്തരം ട്രോളുകള് പ്രധാനമന്ത്രിയെ ആശങ്കപ്പെടുത്താറുണ്ടോയെന്ന് നമ്മള് ചിന്തിച്ചിട്ടുണ്ടാവില്ലെ. ഇതിന്റെ ഉത്തരമാണ് പ്രധാനമന്ത്രി തന്നെ ഇപ്പോള് പറയുന്നത്. ഇത്തരം ട്രോളുകള് താന് ആസ്വദിക്കാറുണ്ടെന്നാണ് മോദി പറയുന്നത്. ആസ്വദിക്കുക മാത്രമല്ല ട്രോളുകള് ഉണ്ടാക്കുന്നവരെ അദ്ദേഹം അഭിനന്ദിക്കുന്നുമുണ്ട്.\nബോളിവുഡ് താരം അക്ഷയ് കുമാറുമായുളള അഭിമുഖത്തിനിടയിലാണ് പ്രധാനമന്ത്രി ഇക്കാര്യം വെളിപ്പെടുത്തിയത്. ഇത്തരം ട്രോളുകള് ഉണ്ടാക്കുന്നവരുടെ കഠിനാധ്വാനവും ഭാവനും താന് പരിഗണിക്കുന്നതായാണ് മോദി വ്യക്തമാക്കുന്നത്.\n‘മെമെകള് ഞാന് വളരെയധികം ആസ്വദിക്കുന്നുണ്ട്. മോദി ആ മെമെകളില് ഉണ്ട് എന്നതിനേക്കാള് അതിലെ ഭാവനയാണ് ഞാന് കണക്കാക്കുന്നത്. മെമെകളില് എനിക്ക് എതിരെയാണ് സംസാരിക്കുന്നതെങ്കിലും ഞാന് വളരെ ആസ്വദിക്കുന്നുണ്ട്,’ മോദി പറഞ്ഞു. അക്ഷയ് കുമാറുമായുളള അഭിമുഖത്തിലായിരുന്നു മോദിയുടെ അഭിപ്രായപ്രകടനം.\nജനങ്ങളുടെ മാനസികനില മനസ്സിലാക്കാനും ഭാവനകളെ തിരിച്ചറിയാനും സോഷ്യല്‍മീഡിയയിലൂടെ സാധ്യമാവുന്നുണ്ടെന്നും മോദി പറയുന്നു. ‘നിലവില് ലഭ്യമായിട്ടുളളതില് നിന്നും വളരെ വ്യത്യസ്ഥമായിട്ടുളള വിവരങ്ങളാണ് സോഷ്യല്‍മീഡിയയിലൂടെ ലഭ്യമാകുന്നത്,’ മോദി പറഞ്ഞു.\nTags: Narendra Modi, Social Media, Trolls


സ്വന്തമായൊരു വീടെന്ന സ്വപ്‌നവുമായി വാടക വീടുകളിലും തകര ഷീറ്റുകളിലും താമസിക്കുന്ന 35 കുടുംബങ്ങൾ; രണ്ടു മുതൽ മൂന്നുലക്ഷം രൂപവരെ നൽകിയാൽ അടച്ചുറപ്പുള്ള വീട് നിർമ്മിച്ച് നൽകാമെന്ന് വാഗ്‌ദാനം; ലക്ഷങ്ങളുടെ തട്ടിപ്പ് നടത്തിയ പ്രതിയ്ക്കായി തിരച്ചിൽ തുടരുന്നു ⋆ Third Eye News Live\nസ്വന്തമായൊരു വീടെന്ന സ്വപ്‌നവുമായി വാടക വീടുകളിലും തകര ഷീറ്റുകളിലും താമസിക്കുന്ന 35 കുടുംബങ്ങൾ; രണ്ടു മുതൽ മൂന്നുലക്ഷം രൂപവരെ നൽകിയാൽ അടച്ചുറപ്പുള്ള വീട് നിർമ്മിച്ച് നൽകാമെന്ന് വാഗ്‌ദാനം; ലക്ഷങ്ങളുടെ തട്ടിപ്പ് നടത്തിയ പ്രതിയ്ക്കായി തിരച്ചിൽ തുടരുന്നു\nവയനാട്: വീട് നിർമ്മിച്ച് നൽകാമെന്ന് വാഗ്‌ദാനം ചെയ്‌ത് വയനാട്ടിൽ നിർധനരായ കുടുംബങ്ങളിൽ നിന്നും ലക്ഷങ്ങൾ തട്ടിയതായി പരാതി.\nമലപ്പുറം കുഴിമണ്ണ സ്വദേശി പികെ അബ്‌ദുൽ മജീദിനെതിരെ നിരവധി പേരാണ് ജില്ലാ പോലീസ് മേധാവിക്ക് പരാതി നൽകിയത്. രണ്ടു മുതൽ മൂന്നുലക്ഷം രൂപവരെ നൽകിയാൽ അടച്ചുറപ്പുള്ള വീട് നിർമ്മിച്ച് നൽകാമെന്നായിരുന്നു ഇയാളുടെ വാഗ്‌ദാനം.\nസ്വകാര്യ ചാരിറ്റബിൾ ട്രസ്‌റ്റിലെ മത പണ്ഡിതനാണെന്ന വ്യാജേനയാണ് തട്ടിപ്പെന്നാണ് ആക്ഷേപം. സ്വന്തമായൊരു വീടെന്ന സ്വപ്‌നവുമായി വാടക വീടുകളിലും തകര ഷീറ്റുകളിലും താമസിക്കുന്നവർ ഈ വാഗ്‌ദാനത്തിൽ വീണു.\nവയനാട്ടിലെ വിവിധയിടങ്ങളിൽ തട്ടിപ്പിനിരയായ 35 നിർധന കുടുംബങ്ങളാണ് ജില്ലാ പോലീസ് മേധാവിക്ക് പരാതി നൽകിയത്.\nആറുമാസം കൊണ്ട് വീട് നിർമ്മിച്ച് നൽകാമെന്ന് പറഞ്ഞാണ് പണം വാങ്ങിയതെന്ന് ഇവ‍ർ പറയുന്നു. അഹ്ലുസുന്ന എജ്യൂക്കേഷനൽ ചാരിറ്റബിൾ ട്രസ്‌റ്റിന്റെ പേരും വ്യാജവിവരങ്ങളും കാണിച്ചായിരുന്നു തട്ടിപ്പെന്നാണ് ആരോപണം.\nവയനാടിന് പുറമെ ഗൂഡല്ലൂരിലും അബ്‌ദുൽ മജീദിനെതിരെ തട്ടിപ്പ് കേസുകളുണ്ടെന്നാണ് പരാതിക്കാർ പറയുന്നത്. ഇയാൾക്കെതിരെ കേസെടുത്ത് അന്വേഷണം തുടങ്ങിയെന്ന് പോലീസ് അറിയിച്ചു.\nആരോപണ വിധേയനായ അബ്‌ദുൽ മജീദിനെ പലതവണ ഫോണിൽ ബന്ധപ്പെടാൻ ശ്രമിച്ചെങ്കിലും പ്രതികരിക്കാൻ തയ്യാറായില്ല.\nPrevious articleതിരുനക്കര ക്ഷേത്ര മൈതാനത്തെ ആഭാസ ഫോട്ടോഷൂട്ട് നിരോധിച്ചു; തേർഡ് ഐ ന്യൂസ് വാർത്ത പ്രസിദ്ധീകരിച്ച് ഒറ്റ മണിക്കൂറിനകം നടപടി\nNext articleതയ്യൽക്കാരനായ ഭർത്താവ് ഇഷ്ടാനുസരണം ബ്ലൗസ് തയ്ച്ച് കൊടുത്തില്ല; യുവതി ആത്മഹത്യ ചെയ്തു


mathew samuel parayunnu | ശ്രീകുമാര് മേനോന് തന്റെ നല്ല സുഹൃത്താണെന്നും ഞങ്ങള് ഒരുമിച്ചുള്ള ചിത്രങ്ങള് എത്രപേരെയാണ് അസ്വസ്ഥപ്പെടുത്തുന്നത് എന്നെ വെറുതെ ഓര്‍ത്തു പോവുകയാണ്!! ഞാന് വ്യക്തമായി പറയുന്നു-ഞങ്ങള് നല്ല സുഹൃത്തുക്കളാണ്... അതില് ഇത്ര നെറ്റി ചുളിക്കാന് എന്തിരിക്കുന്നു? തുറന്നടിച്ച് മാത്യു സാമുവല് - Malayalivartha.com Widgets Magazine\nശ്രീകുമാര് മേനോന് തന്റെ നല്ല സുഹൃത്താണെന്നും ഞങ്ങള് ഒരുമിച്ചുള്ള ചിത്രങ്ങള് എത്രപേരെയാണ് അസ്വസ്ഥപ്പെടുത്തുന്നത് എന്നെ വെറുതെ ഓര്‍ത്തു പോവുകയാണ്!! ഞാന് വ്യക്തമായി പറയുന്നു-ഞങ്ങള് നല്ല സുഹൃത്തുക്കളാണ്... അതില് ഇത്ര നെറ്റി ചുളിക്കാന് എന്തിരിക്കുന്നു? തുറന്നടിച്ച് മാത്യു സാമുവല്\n22 OCTOBER 2019 03:10 PM IST\nകഴിഞ്ഞ ദിവസമാണ് മഞ്ജു വാര്യര് ശ്രീകുമാര് മേനോനെതിരെ ഡിജിപിയ്ക്ക് പരാതി നല്‍കിയത്. സംവിധായകന് ശ്രീകുമാര് മേനോന് അപകടത്തില് പെടുത്തുമെന്ന് ഭയമുണ്ടെന്നും അപകീര്‍ത്തിപ്പെടുത്താന് ശ്രമിക്കുകയാണെന്നും കാണിച്ചാണ് ഡിജിപിക്ക് പരാതി നല്‍കിയത്. ഈ പരാതിയില് ശ്രീകുമാര് മേനോന്റെ സുഹൃത്തായ മാത്യു സാമുലവിനെയും താരം ഉള്‍പ്പെടുത്തിയിരുന്നു. ശ്രീകുമാര് മോനോന്റെ സുഹൃത്തും മാധ്യമ പ്രവര്‍ത്തകനുമാണ് മാത്യു സാമുവല്. ഇപ്പോഴിതാ സാമുവേൽ തന്നെ രംഗത്തെത്തിയിരിക്കുകയാണ്.\nമാത്യു സാമുവലിന്റെ പോസ്റ്റിലൂടെ...\nദിലീപാണ് നടിയെ ആക്രമിച്ചതിന് പിന്നിലുള്ളതെന്ന സത്യം നാരദ തുറന്നു പറഞ്ഞത് പിന്നീട് പൊലീസും സ്ഥിരീകരിച്ചു. അന്നത്തെ പൊതുവായ ആരോപണം മഞ്ജുവാണ് ഇത് ചെയ്യിച്ചത് എന്നൊക്കെയായിരുന്നു.ഇന്ന് അതേ മഞ്ജു പറയുന്നു ഞാന് അവര്‍ക്കെതിരെ ശ്രീകുമാറുമായി ഗൂഢാലോചന നടത്തിയെന്ന്!\nഎനിക്ക് മലയാള സിനിമയുമായി യാതൊരു ബന്ധവുമില്ല. ഞാന് താമസിക്കുന്നത് ഡല്‍ഹിയിലാണ്. ചിലപ്പോള് കേരളത്തില് വരാറുണ്ട്. കാമ്ബുള്ള വിവരങ്ങള് ലഭിച്ചാല് അന്വേഷിച്ചു റിപ്പോര്‍ട്ട് ചെയ്യും. ചിലപ്പോള് അത് തമിഴ്, ബംഗാളി, ഹിന്ദി, ഇംഗ്‌ളീഷ് ഭാഷകളിലെ മാധ്യമങ്ങള്‍ക്കും കൊടുക്കും. നേരത്തെ കല്യാണ് സ്വാമി പറഞ്ഞു ഞാന് അവര്‍ക്കെതിരെ റിപ്പോര്‍ട്ട് ചെയ്തതിന്റെ പിന്നില് ശ്രീകുമാര് മേനോനാണ് എന്ന്. അവര് പോലീസില് പരാതി കൊടുത്തതും അങ്ങനെയാണ്. അന്നും ഇപ്പോഴും ഞാന് വ്യക്തമായി പറയുന്നു-ഞങ്ങള് നല്ല സുഹൃത്തുക്കളാണ്. അതില് ഇത്ര നെറ്റി ചുളിക്കാന് എന്തിരിക്കുന്നു?\nമഞ്ജുവിനോടുള്ള എന്റെ സംശയം ഇതാണ്- പരക്കുനി കോളനിയുമായി ബന്ധപ്പെട്ട് ഞാന് നടത്തിയ റിപ്പോര്‍ട്ട് ശരിയല്ലേ? അതോ തെറ്റാണോ? എന്റെ കൈയില് മഞ്ജുവിന്റെ ലെറ്റര് പാഡ് ഒന്നും തന്നെയില്ല. പരക്കുനി എന്ന ഗ്രാമത്തില് ഗ്രൗണ്ടില് പോയാണ് റിപ്പോര്‍ട്ട് ചെയ്തത്. അതിന്റെ തെളിവ് വിഡിയോയായി പ്രസിദ്ധീകരിച്ചിട്ടുമുണ്ട്. ഞാന് മഞ്ജുവിനെതിരെ സൈബര് അറ്റാക്ക് എവിടെയും ചെയ്തിട്ടില്ല. വസ്തുതാപരമായ റിപ്പോര്‍ട്ട് പല മീഡിയകളിലും വന്നത് സോഷ്യല് മീഡിയയില് എന്റെ ടൈംലൈനില് കൊടുത്തു. അതെന്റെ റൈറ്റ് ആണ്. അത് വീണ്ടും തുടരും.\nഞാന് ചെയ്ത റിപ്പോര്‍ട്ടിനെയാണ് ചോദ്യം ചെയ്യേണ്ടത്. അത് തെറ്റാണ് എങ്കില് അതിനെതിരെയാണ് പരാതി കൊടുക്കേണ്ടത്. ഇനി ആ റിപ്പോര്‍ട്ട് തെറ്റാണെന്ന് തെളിയിക്കാന് കഴിയില്ല എങ്കില്, പുക മറ സൃഷ്ടിക്കാന് സൈബര് അറ്റാക്ക് എന്നല്ല പറയേണ്ടത്. മറ്റൊന്ന്, എനിക്ക് ധാരാളം പരിചയക്കാരും സുഹൃത്തുക്കളുമുണ്ട്. ജേര്‍ണലിസ്റ്റ് എന്ന നിലയില് അതൊക്കെ ആവശ്യമുണ്ടെങ്കില് ഉപയോഗിക്കുകയും ചെയ്യും. അതെന്റെ ജോലിയുടെ ഭാഗമാണ്. ഞാനും ശ്രീകുമാറും ഒരുമിച്ചുള്ള ചിത്രങ്ങള് എത്രപേരെയാണ് അസ്വസ്ഥപ്പെടുത്തുന്നത് എന്ന് വെറുതെ ഓര്‍ത്തു പോവുകയാണ്!\n61 പേര്‍ക്ക് കോവിഡ്-19 ; ചികിത്സയിലുള്ളത് 670 പേര്; 15 പേരുടെ പരിശോധനാഫലം നെഗറ്റീവ് ; ഇതുവരെ രോഗമുക്തി നേടിയവര് 590; ഇന്ന് 10 പുതിയ ഹോട്ട് സ്‌പോട്ടുകള് (18 minutes ago)\nരണ്ടാം വര്‍ഷവും ശക്തമായ ഭീകരാക്രമണത്തിന് ഇരയായി ഖുര്‍ഷിദ് ടിവി; ടെലിവിഷന് ചാനല് ജീവനക്കാര്‍ക്ക് നേരെ നടത്തിയ തീവ്രവാദ ബോംബ് ആക്രമണത്തില് രണ്ട് പേര് കൊല്ലപ്പെട്ടു (23 minutes ago)\nതീക്കൊള്ളി കൊണ്ട് പുറം ചൊറിയാൻ നേപ്പാള്; എന്തുവില കൊടുത്തും നേപ്പാളിന്റെ ഭൂപ്രദേശം ഇന്ത്യയില് നിന്ന് തിരിച്ചുപിടിക്കുമെന്ന് ഒലി (32 minutes ago)\nനാളെ കാലവർഷം; സമയക്രമം മാറി വരാറുള്ള മൺസൂൺ കാലാവസ്ഥ ഇത്തവണ ജൂൺ ഒന്നിന് തന്നെ കേരളത്തിൽ ലഭിക്കുമെന്ന് കാലാവസ്ഥാ നിരീക്ഷണത്തിൻ്റെ പ്രവചനം; കേരളത്തിനും ലക്ഷദ്വീപിനുമിടയിലെ രൂപപ്പെട്ട ന്യൂനമർദ്ദം 24 മണിക് (43 minutes ago)\nകുവൈറ്റിൽ കോവിഡ് ബാധിച്ച പുതിയ രോഗികളിൽ 165 പേർ ഇന്ത്യക്കാർ; 851 പേർക്കാണ് ഇന്ന് മാത്രം രോഗം സ്ഥിരീകരിച്ചത് (56 minutes ago)


ആദ്യ ദിനത്തില് ഡെലിവറി ചെയ്തത് 1,100 റെനോ കൈഗര് | Future Kerala\nഇന്ത്യയിലെങ്ങും പ്രാരംഭ എക്സ് ഷോറൂം വില 5.45 ലക്ഷം രൂപ മുതല്\nന്യൂഡെല്‍ഹി: ഇന്ത്യയില് റെനോ കൈഗര് സബ്‌കോംപാക്റ്റ് എസ്‌യുവിയുടെ ഡെലിവറി ആരംഭിച്ചു. ആദ്യ ദിനം 1,100 ലധികം യൂണിറ്റ് കൈഗറാണ് വിവിധ ഡീലര്‍ഷിപ്പുകളിലൂടെ ഇന്ത്യയില് ഡെലിവറി ചെയ്തത്. മികച്ച പ്രതികരണം നല്‍കുന്ന ഉപയോക്താക്കളെയും പിന്തുണ നല്‍കുന്ന ഡീലര് പങ്കാളികളെയും നന്ദി അറിയിക്കുന്നതായി റെനോ ഇന്ത്യാ ഓപ്പറേഷന്‍സ് കണ്‍ട്രി സിഇഒ ആന്‍ഡ് എംഡി വെങ്കട്‌റാം മാമില്ലാപള്ളി പറഞ്ഞു. പുതിയ ഉപയോക്താക്കള്‍ക്ക് എസ്‌യുവി എന്ന ആഗ്രഹം സഫലമാക്കുന്ന മോഡലായിരിക്കും കൈഗര് എന്ന് അദ്ദേഹം പ്രതീക്ഷ പ്രകടിപ്പിച്ചു. ഈ പുതിയ ഗെയിം ചേഞ്ചര് വഴി റെനോ കുടുംബത്തിലേക്ക് കൂടുതല് ഉപയോക്താക്കളെ സ്വാഗതം ചെയ്യുന്നതായും വെങ്കട്‌റാം മാമില്ലാപള്ളി കൂട്ടിച്ചേര്‍ത്തു.\n1.0 ലിറ്റര് നാച്ചുറലി ആസ്പിറേറ്റഡ് പെട്രോള് എന്‍ജിന് 70 ബിഎച്ച്പി കരുത്തും 96 എന്‍എം ടോര്‍ക്കും ഉല്‍പ്പാദിപ്പിക്കും. 1.0 ലിറ്റര് ടര്‍ബോ പെട്രോള് എന്‍ജിന് 97 ബിഎച്ച്പി കരുത്തും 160 എന്‍എം ടോര്‍ക്കുമാണ് പുറപ്പെടുവിക്കുന്നത്.5സ്പീഡ് മാന്വല് സ്റ്റാന്‍ഡേഡ് ട്രാന്‍സ്മിഷനാണ്. യഥാക്രമം രണ്ട് എന്‍ജിനുകളുടെയും ഓപ്ഷണല് ട്രാന്‍സ്മിഷനുകളായി എഎംടി, സിവിടി ലഭിക്കും. 5.45 ലക്ഷം രൂപ മുതലാണ് ഇന്ത്യയിലെങ്ങും പ്രാരംഭ എക്സ് ഷോറൂം വില. നാല് വേരിയന്റുകളിലും ആറ് കളര് ഓപ്ഷനുകളിലും ലഭിക്കും.\nPrevious 2030 ഓടെ ഓള് ഇലക്ട്രിക് കാറുകള് മാത്രം നിര്‍മിക്കുമെന്ന് വോള്‍വോ\nNext ജാഗ്വാര് ഐ പേസ് മാര്‍ച്ച് 23 ന് എത്തും


'വിലങ്ങഴിക്ക്' നിങ്ങളുടെ സൈനികനെ എങ്ങനെ അടിച്ചെന്ന് കാണിച്ചു തരാം'; ജഡ്ജിയുടെ വായടപ്പിച്ച് പലസ്തീന് പെണ്‍കുട്ടിയുടെ മറുപടി - Muhimmath\n'വിലങ്ങഴിക്ക്' നിങ്ങളുടെ സൈനികനെ എങ്ങനെ അടിച്ചെന്ന് കാണിച്ചു തരാം'; ജഡ്ജിയുടെ വായടപ്പിച്ച് പലസ്തീന് പെണ്‍കുട്ടിയുടെ മറുപടി\nവെസ്റ്റ്ബാങ്ക്: പലസ്തീന് ജനതയുടെ പ്രതിരോധത്തിന് പുതിയ രൂപം നല്‍കി അഹെദ് തമീമി എന്ന പതിനാറുകാരി. കഴിഞ്ഞ ദിവസം വെസ്റ്റ് ബാങ്കില് ഇസ്രായേലി സൈനികനെ മര്‍ദ്ദിക്കുന്ന പെണ്‍കുട്ടിയുടെ വീഡിയോ നവമാധ്യമങ്ങളില് വൈറലായിരുന്നു.\nതുടര്‍ന്ന് ഈ പതിനാറുകാരിയെ ഉടന് തന്നെ അറസ്റ്റ് ചെയ്ത് കോടതിയില് ഹാജരാക്കിയിരുന്നു. ഇസ്രയായേലി സൈനികരെ ഭീഷണിപ്പെടുത്തല്, കല്ലെറിയല് എന്നീ കുറ്റങ്ങള് ചുമത്തിയാണ് തമീമിയെ അറസ്റ്റ് ചെയ്തത്.\nവൈറലായ വീഡിയോയ്ക്ക് പിന്നാലെ കോടതിയില് തമീമി നല്‍കിയ മറുപടിയാണ് ആഗോളസമൂഹത്തിന്റെ ഇപ്പോഴത്തെ മുഖ്യ ശ്രദ്ധാകേന്ദ്രം. 'നിനക്ക് എങ്ങനെയാണ് ഞങ്ങളുടെ സൈനികനെ അടിക്കാന് കഴിഞ്ഞത്'?\n'വിലങ്ങഴിക്ക് എങ്ങനെയാണെന്ന് ഞാന് കാണിച്ചുതരാം'. ജഡ്ജിയുടെ വായടപ്പിക്കുന്ന മറുപടിയാണ് ഈ പലസ്തീന് പെണ്‍കുട്ടി കോടതിക്ക് നല്‍കിയത്.\nകുറ്റക്കാരിയാണെന്ന് കോടതിക്ക് ബോധ്യമായാല് ശിക്ഷ കിട്ടുന്ന കാര്യം ഉറപ്പാണ്. ഈ സാഹചര്യത്തിലാണ് ജഡ്ജിക്ക് തമീമി നല്‍കിയ മറുപടി ആഗോള സമൂഹത്തിന്റെ ശ്രദ്ധ ആകര്‍ഷിക്കുന്നത്.\nതമീമിയുടെ വീടിന് ഏതാനും കിലോമീറ്ററുകള്‍ക്ക് അടുത്ത് ഇസ്രയേലി സേന തമ്പടിച്ചിരുന്നു. ഉടന് തന്നെ പരിസരം വിട്ട് പോകണമെന്ന് ആവശ്യപ്പെട്ട് തമീമിയും സഹോദരിയും ഇവരെ സമീപിച്ചിരുന്നു. എന്നാല് സൈനികര് പരിഹസിക്കുകയും, ഇവരോട് കൃത്യമായി പ്രതികരിക്കാതിരുന്നതും ഇവരെ പ്രകോപിതരാക്കി. ഇതാണ് സൈനികരെ മര്‍ദ്ദിക്കാന് തമീമിയെ പ്രേരിപ്പിച്ചത്.\nതമീമിയുടെ മാതാവിനും സഹോദരിക്കുമെതിരെ ഇസ്രയേല് കുറ്റം ചാര്‍ത്തി കേസെടുത്തിട്ടുണ്ട്. ഫേസ്ബുക്കിലൂടെ തീവ്രവാദപ്രവര്‍ത്തനത്തിന് മറ്റുള്ളവരെ പ്രേരിപ്പിച്ചുവെന്നാണ് ഇവര്‍ക്കെതിരെ ചുമത്തിയിരിക്കുന്ന കുറ്റം.\nനവമാധ്യമങ്ങളും ആഗോളസമൂഹവും എറ്റെടുത്ത തമീമിയുടെ വിഡിയോ പലസ്തീന് പ്രതിരോധത്തിന്റെ പുതിയ അടയാളമായി മാറിയിരിക്കുകയാണ്.


KERALA NEWS - vismayanews.in\nകൊല്ലം: വിസ്മയ കേസില് കുറ്റം നിഷേധിച്ച് പ്രതി കിരൺ കുമാർ. എനിക്ക് പ്രായം കുറവാണാണെന്നും ശിക്ഷയിൽ ഇളവ് വേണമെന്നും പ്രതി ആവശ്യപ്പെട്ടു. വിധി പുറപ്പെടുവിക്കുന്നതിന് മുമ്പ് എന്തെങ്കിലും പറയാനുണ്ടോയെന്ന് കോടതി ചോദിച്ചപ്പോഴായിരുന്നു കിരണിന്‍റെ പ്രതികരണം. വിസ്മയുടേത്...\nആലപ്പുഴയിൽ പോപ്പുലര് ഫ്രണ്ട് റാലിക്കിടെ പ്രകോപനപരമായ മുദ്രാവാക്യം വിളിച്ച സംഭവത്തില് പൊലീസ് കേസെടുത്തു\nആലപ്പുഴ: ആലപ്പുഴയിൽ പോപ്പുലര് ഫ്രണ്ട് റാലിക്കിടെ പ്രകോപനപരമായ മുദ്രാവാക്യം വിളിച്ച സംഭവത്തില് പൊലീസ് കേസെടുത്തു. കുട്ടിയെക്കൊണ്ട് വര്‍ഗീയ മുദ്രാവാക്യം വിളിപ്പിച്ചെന്നാണ് കേസ്. മത സ്‍പര്‍ദ്ദ ഉണ്ടാക്കാൻ ശ്രമിച്ചെന്ന കുറ്റത്തിന് ആലപ്പുഴ സൗത്ത് പൊലീസാണ് കേസെടുത്തത്....


Thrissur Pooram Minister VS Sunil Kumar asked collector to have an emergency meeting | തൃശൂർ പൂരം മുടങ്ങില്ലെന്ന് മന്ത്രിയുടെ ഉറപ്പ്; അടിയന്തര യോഗം വിളിക്കാൻ കലക്ടർക്ക് നിർദേശം - Malayalam Oneindia\n15 min ago ഗള്‍ഫ് ജോലി: നവാഹ് എനര്‍ജി കമ്പനിയില് ഒട്ടേറെ ഒഴിവുകള്... ഉടന് അപേക്ഷിക്കൂ\n49 min ago രണ്ടാഴ്ച ഗണേഷ് കുമാര് ആശുപത്രിയില്; ഒരു പരിചിതമുഖം പോലും കാണാനാകാതെ... ആകെ തളര്‍ത്തുന്ന മാരക രോഗം\nthrissur pooram തൃശൂര് പൂരം\nതൃശൂർ പൂരം മുടങ്ങില്ലെന്ന് മന്ത്രിയുടെ ഉറപ്പ്; അടിയന്തര യോഗം വിളിക്കാൻ കലക്ടർക്ക് നിർദേശം\nതൃശൂർ: തൃശൂർ പൂരം മുടങ്ങില്ലെന്ന് മന്ത്രി വി.എസ് സുനിൽ കുമാർ. സർക്കാർ തീരുമാനം അട്ടിമറിക്കാൻ ഉദ്യോഗസ്ഥരെ അനുവദിക്കില്ലെന്നും അദ്ദേഹം വ്യക്തമാക്കി. പൂരം നടത്തിപ്പുമായി ബന്ധപ്പെട്ട വിഷയങ്ങൾ ചർച്ച ചെയ്യാൻ അടിയന്ത്ര യോഗം വിളിക്കാനും മന്ത്രി കലക്ടർക്ക് നിർദേശം നൽകി. അടിയന്തരമായി വിഷയത്തിൽ ഇടപ്പെടണമെന്ന് കലക്ടറോട് മന്ത്രി ആവശ്യപ്പെട്ടു. ഓൺലൈനായിട്ടായിരിക്കും യോഗം ചേരുക.\nതൃശൂര് പൂരം എക്സിബിഷന് നിയന്ത്രണം ഏര്‍പ്പെടുത്തിയാല് പൂരവും എക്സിബിഷനും ഉപേക്ഷിക്കുമെന്ന മുന്നറിയിപ്പുമായി സംഘാടക സമിതി ഇന്നലെ രംഗത്ത് എത്തിയിരുന്നു. ഇതിന് പിന്നാലെയാണ് മന്ത്രിയുടെ ഇടപ്പെടൽ. പൂരം എക്സിബിഷൻ നിയന്ത്രങ്ങളോടെ നടക്കും. അത് സംബന്ധിച്ച് സംഘാടകർ നൽകിയ നിർദ്ദേശങ്ങൾ ചീഫ് സെക്രട്ടറി അംഗീകരിച്ചിട്ടുണ്ട്. എക്സിബിഷന് 200 പേർക്കെ അനുമതി നൽകൂവെന്ന തീരുമാനം അനുവദിക്കില്ലെന്നും മന്ത്രി വ്യക്തമാക്കി.\nആഴ്ച്ചകൾ നീണ്ട ചർച്ചക്കൊടുവിലാണ് പൂരവും എക്സിബിഷനും നടത്താൻ സർക്കാർ അനുമതി നൽകിയത്. ഇതനുസരിച്ച് എക്സിബിഷൻ ആരംഭിക്കാൻ നടപടികൾ പുരോഗമിക്കുന്നതിനിടെയാണ് പുതിയ സാഹചര്യം ഉടലെടുത്തിരിക്കുന്നത്. ഓണ്‍ലൈന് ടിക്കറ്റുകള് ഏര്‍പ്പെടുത്തി പൂരം പ്രദര്‍ശനം നടത്തണമെന്നായിരുന്നു ആരോഗ്യ വകുപ്പ് ജില്ലാ കളക്ടര്‍ക്ക് നല്‍കിയ കത്തിലെ നിര്‍ദേശം.\nതൃശ്ശൂർ; പൂരം മുടങ്ങില്ലെന്ന ഉറപ്പുമായി മന്ത്രി സുനിൽ കുമാർ\nതൃശൂർ പൂരം നടത്തിപ്പ് പരിശോധിക്കാൻ ചീഫ് സെക്രട്ടറിയുടെ നേതൃത്വത്തിലുള്ള സമിതിയെ മന്ത്രിസഭാ യോഗം നേരത്തെ ചുമതലപ്പെടുത്തിയിരുന്നു. ഇത്തവണ തൃശൂർ പൂരം പഴയതു പോലെ നടത്തുന്നതിൽ ബുദ്ധിമുട്ടുണ്ടെന്ന് വ്യക്തമാക്കിയ ദേവസ്വം മന്ത്രി കടകംപള്ളി സുരേന്ദ്രൻ ആറ്റുകാൽ പൊങ്കാലയും ശബരിമല ഉത്സവവും നൽകിയ മാതൃക മുന്നിലുണ്ടെന്നും പറഞ്ഞിരുന്നു.\nഅതേസമയം കോവിഡ് മാനദണ്ഡങ്ങൾ മാറ്റിവച്ച് പൂരം മുൻ വർഷങ്ങളിലേതുപോലെ നടത്തണമെന്നാണ് സംഘാടകരുടെ ആവശ്യം. ഇല്ലെങ്കിൽ പ്രതിഷേധവുമായി മുന്നോട്ടുപോകുമെന്നും ഇരു ദേവസ്വങ്ങളും മുന്നറിയിപ്പ് നൽകി. ഏപ്രില് 23 നാണ് തൃശൂര് പൂരം. പൂരം നടത്തിപ്പില് യാതൊരു തരത്തിലും വിട്ടുവീഴ്ചയില്ലെന്നാണ് പാറമേക്കാവ്-തിരുവമ്പാടി ദേവസ്വങ്ങളും എട്ട് ഘടകക്ഷേത്രങ്ങളുടെയും നിലപാട്. പൂരം വിളംബരം അറിയിച്ചുളള തെക്കേവാതില് തള്ളിതുറക്കുന്നത് മുതലുളള 36 മണിക്കൂര് നീളുന്ന ചടങ്ങുകളില് ഒന്നുപോലും വെട്ടികുറയ്ക്കരുത്, 8 ക്ഷേത്രങ്ങളില് നിന്നുളള ഘടകപൂരങ്ങളും നടത്തണം എന്നെല്ലാമാണ് സംഘാടകരുടെ ആവശ്യം.\nThrissur Pooram Minister VS Sunil Kumar asked collector to have an emergency meeting


സ്മാർട്ട് എങ്ങനെ വസ്ത്രധാരണം ചെയ്യാം - സ്റ്റൈലിഷ് പുരുഷന്മാരെക്കുറിച്ചുള്ള നുറുങ്ങുകൾ | സ്റ്റൈലിഷ് പുരുഷന്മാർ\nഗംഭീരമായി വസ്ത്രം ധരിക്കുന്നത് സ്വത്വത്തിന്റെ പ്രതീകമാണ്, ശരിയായ വസ്ത്രം ധരിക്കുക എന്നതാണ്, അത് നന്നായി വസ്ത്രം ധരിച്ചതും അഭിരുചിയുള്ളതുമായ പ്രതീതി നൽകുന്നു. ഒന്നിലധികം സന്ദർഭങ്ങളിൽ നിങ്ങൾ തീർച്ചയായും ഗംഭീരമായിരിക്കാനുള്ള അവസരം കണ്ടെത്താൻ ആഗ്രഹിക്കുകയും ചില വസ്ത്രങ്ങൾ എങ്ങനെ സംയോജിപ്പിക്കണമെന്ന് നിങ്ങൾക്കറിയില്ല. അതുകൊണ്ടാണ് ഇതുപോലുള്ള ലേഖനങ്ങളിൽ നിങ്ങളുടെ ചില ഉത്തരങ്ങൾ കണ്ടെത്താൻ കഴിയുന്നത്.\nമെൻ വിത്ത് സ്റ്റൈലിൽ ചെറിയ സംശയങ്ങൾക്കുള്ള ആശയങ്ങൾ, അതിനാൽ ചില വസ്ത്രങ്ങൾ ധരിക്കാനുള്ള നിങ്ങളുടെ സ്വന്തം യുക്തി മറ്റുള്ളവരുമായി എങ്ങനെ വേർതിരിക്കാമെന്നും നിങ്ങളുടെ രൂപഭാവം എങ്ങനെ പരിപാലിക്കാമെന്നും നിങ്ങൾ വാങ്ങേണ്ടതെന്താണെന്നും നിങ്ങൾക്ക് വാതുവയ്പ്പ് നടത്താമെന്നും വ്യക്തമാക്കാനും നിങ്ങൾക്കറിയാം.\n1 ശരിയായി എങ്ങനെ വാങ്ങാം?\n2 ആ ഗംഭീര വസ്ത്രത്തിനുള്ള അടിസ്ഥാന ടിപ്പുകൾ\n3 ചാരുതയോടെ നിങ്ങളുടെ വസ്ത്രങ്ങൾ തിരഞ്ഞെടുക്കുക\nശരിയായി എങ്ങനെ വാങ്ങാം?\nനിങ്ങളുടെ ക്ലോസറ്റിൽ ഗംഭീരമായ വസ്ത്രങ്ങൾ ധരിക്കാനാണ് നിങ്ങളുടെ തീരുമാനം എങ്കിൽ, ശരിയായ വസ്ത്രം തിരഞ്ഞെടുക്കുന്നത് പോളോസ്, ഷർട്ടുകൾ, ചിനോകൾ എന്നിവ കൂട്ടമായി വാങ്ങുന്നില്ലെന്ന് നിങ്ങൾ അറിഞ്ഞിരിക്കണം. ക്ലോസറ്റിൽ കാണരുത് അമേരിക്കൻ അല്ലെങ്കിൽ പോലുള്ള പ്രധാന ഭാഗങ്ങൾ മുഴുവൻ സ്യൂട്ടുകളും.\nഗംഭീരമായ വസ്ത്രങ്ങൾ മറക്കാൻ മറക്കരുത് നിരന്തരം പുതിയ വസ്ത്രങ്ങൾ വാങ്ങുക എന്നല്ല ഇതിനർത്ഥം, അല്ലെങ്കിൽ അവരുടെ ലോഗോകൾ വഹിക്കുന്ന ബ്രാൻഡഡ് വസ്ത്രങ്ങൾ വാങ്ങുക, അല്ലെങ്കിൽ അതുപോലെയുള്ള ടൈകൾ ധരിക്കുക, അല്ലെങ്കിൽ ഏതെങ്കിലും വിധത്തിൽ ഒരു സ്യൂട്ട് നടുക.\nസ്മാർട്ട് വസ്ത്രധാരണത്തിനുള്ള ആദ്യ ഘട്ടങ്ങൾ അറിയുക എന്നതാണ് നിങ്ങൾക്ക് എന്ത് ജീവിതശൈലിയാണ്, ഓരോ അവസരത്തിനും നിങ്ങൾക്ക് എന്ത് തരം വസ്ത്രമാണ് വേണ്ടത്. നടക്കാൻ പോകുന്നത് ഒരു പ്രധാന ഇവന്റിലേക്ക് പോകുന്നതിന് തുല്യമല്ല, ഓരോ അവസരവും ഓരോ നിമിഷവും കണക്കാക്കുകയും ശരിയായ വസ്ത്രം തിരഞ്ഞെടുക്കുകയും ചെയ്യുന്നു.\nഷോപ്പിംഗ് നടത്തുമ്പോൾ നിങ്ങൾ നോക്കണം നിങ്ങളുടെ ശരീരത്തിനും വ്യക്തിഗത അഭിരുചിക്കും അനുസൃതമായ വസ്ത്രങ്ങൾ. നിങ്ങളുടെ ശരീരത്തെ നന്നായി അറിയുകയും നിങ്ങളുടെ വസ്ത്രധാരണത്തിന് അനുയോജ്യമായ വസ്ത്രങ്ങൾ അറിയുകയും വേണം. വസ്ത്രങ്ങളും അവയുടെ ആകൃതിയും രൂപകൽപ്പനയും കാരണം, ചെറുതോ ഉയരമുള്ളതോ ആയ അല്ലെങ്കിൽ ശക്തമായ അല്ലെങ്കിൽ നേർത്ത നിറമുള്ള ഒരുപോലെയല്ലാത്ത വസ്ത്രങ്ങൾ ഉണ്ടെന്ന് ഞങ്ങൾക്കറിയാം, അതിനാലാണ് സമർപ്പണത്തോടെ എങ്ങനെ തിരഞ്ഞെടുക്കണമെന്ന് നിങ്ങൾ അറിയേണ്ടത്.\nആ ഗംഭീര വസ്ത്രത്തിനുള്ള അടിസ്ഥാന ടിപ്പുകൾ\nഅടിസ്ഥാന വസ്ത്രങ്ങൾ തിരഞ്ഞെടുക്കുന്നത് വിരസമോ ക്ലാസിക് അല്ല. ഇത് ക്ഷീണത്തിന്റെ പര്യായമല്ല, മറിച്ച് തെറ്റുകൾ വരുത്താതിരിക്കാനുള്ള ഒരു ചെറിയ ഗ്യാരണ്ടിയാണ്, മറ്റേതെങ്കിലും പൊരുത്തപ്പെടുന്നതിന് നിങ്ങൾക്ക് എല്ലായ്പ്പോഴും ആ വസ്ത്രം ഉണ്ടായിരിക്കും.\nനിറങ്ങൾ തിരഞ്ഞെടുക്കുമ്പോൾ നിങ്ങൾക്ക് എല്ലായ്പ്പോഴും കഴിയും ക്ലാസിക് നിറങ്ങളിൽ വാതുവയ്ക്കുകs: നീല, ചാര, ബീജ്, തവിട്ട്, കറുപ്പ്, വെള്ള. സാധ്യമെങ്കിൽ, മൃദുവായതും ശാന്തവുമായ നിറങ്ങൾ ഉപയോഗിച്ച് നിങ്ങൾ കൂടുതൽ വിജയിക്കുമെന്നതിനാൽ, വളരെ അലങ്കാരമല്ലാത്ത നിറങ്ങളിൽ വാതുവെയ്ക്കുക.\nഎല്ലായ്പ്പോഴും നിങ്ങളുടെ വലുപ്പത്തിൽ വസ്ത്രങ്ങൾ വാങ്ങുക. വസ്ത്രം കുറച്ച് വീതിയോ ചെറുതോ ആണെന്ന് കാണുന്നത് ഒരു തെറ്റാണ്. നിങ്ങളുടെ വലുപ്പം വാങ്ങാനുള്ള ഓപ്ഷൻ നിങ്ങൾക്ക് ഇല്ലായിരിക്കാം, അത് വളരെ വലുതാണെങ്കിൽ, ഒരു ഡ്രസ്മേക്കറുടെ സഹായത്തോടെ ഒരു ചെറിയ ക്രമീകരണം നടത്താനുള്ള ഓപ്ഷൻ നിങ്ങൾക്ക് ഉണ്ടായിരിക്കാം.\nഫാഷനിലുള്ള വസ്ത്രങ്ങൾ വാങ്ങുന്നത് ഒരു നല്ല ഓപ്ഷനാണ്, പക്ഷേ ഇത് നിങ്ങൾക്ക് നന്നായി കാണാനാകുമെന്ന് കാണുക, എല്ലാവർക്കും ഒരേ വസ്ത്രമോ മറ്റോ ഇല്ലാത്തതിനാൽ. ഇത് നിങ്ങളുടെ വ്യക്തിത്വത്തിനും അഭിരുചികൾക്കും യോജിച്ചതായിരിക്കണം, കാരണം ഇത് ട്യൂൺ ചെയ്തിട്ടില്ലെങ്കിൽ അത് നിങ്ങൾക്ക് അസ്വസ്ഥത സൃഷ്ടിക്കും.\nചാരുതയോടെ നിങ്ങളുടെ വസ്ത്രങ്ങൾ തിരഞ്ഞെടുക്കുക\nനിങ്ങളുടെ വാർ‌ഡ്രോബിൽ നിന്നും നഷ്‌ടപ്പെടാൻ കഴിയാത്ത അടിസ്ഥാന വസ്ത്രങ്ങളുണ്ട്, ഞങ്ങൾ പറഞ്ഞതുപോലെ, സ്റ്റൈലിൽ നിന്ന് പുറത്തുപോകാത്ത മൃദുവായ നിറങ്ങളുള്ള ക്ലാസിക് വസ്ത്രങ്ങൾ തിരഞ്ഞെടുക്കേണ്ടത് പ്രധാനമാണ്:\nവെളുത്ത ഷർട്ടുകൾ വാങ്ങുന്നത് നിർത്തരുത് കാഷ്വൽ, ഗംഭീരമായ വസ്ത്രധാരണത്തിനായി അവ എല്ലായ്പ്പോഴും നന്നായി പ്രവർത്തിക്കുന്നു. ഡ്രോയിംഗോ പാറ്റേണോ ഇല്ലാതെ മൃദുവായ നിറങ്ങളിലുള്ള ഒരു നിറം തിരഞ്ഞെടുക്കാൻ നിങ്ങൾ തിരഞ്ഞെടുക്കുകയാണെങ്കിൽ. ഒരു ഷർട്ട് എല്ലായ്പ്പോഴും നന്നായി ഇസ്തിരിയിരിക്കണം എന്നതാണ് ഒരു പ്രത്യേകത, അത് ഒരുതരം ചാരുതയാണ്.\nഅവർക്ക് എല്ലായ്പ്പോഴും പോകാൻ കഴിയുമെങ്കിൽ പാന്റും നീളൻ സ്ലീവ്സും ഉള്ളിൽ ഇട്ടു. പുറത്ത് ധരിക്കേണ്ട ഒരു ഷർട്ട് നിങ്ങൾ തിരഞ്ഞെടുക്കുകയാണെങ്കിൽ, അത് ഇറുകിയതാണെന്നും പോക്കറ്റിന്റെ മുന്നിലോ പിന്നിലോ മറയ്ക്കില്ലെന്നും ഉറപ്പാക്കുക.\nചിനോ പാന്റുകളാണ് ഏറ്റവും കൂടുതൽ ഉപയോഗിക്കുന്നത് കാരണം അവ മനോഹരവും ആകസ്മികവുമായ രീതിയിൽ സംയോജിക്കുന്നു. അവർ നന്നായി വസ്ത്രധാരണത്തിന്റെ പ്രതീകമാണ്, ചാരുതയോടെ, അവർ വളരെ വൈവിധ്യമാർന്നവരും പോളോ ഷർട്ടുകളും ഷർട്ടുകളും ഉള്ളിൽ വച്ചുകൊണ്ട് മനോഹരമായി കാണപ്പെടുന്നു. നിങ്ങൾക്ക് പന്തയം വെക്കാൻ കഴിയുന്ന നിറങ്ങൾ warm ഷ്മള നിറങ്ങളാണ്, നിങ്ങൾക്ക് സഹായിക്കാനാകില്ലെങ്കിലും നേവി ബ്ലൂയിൽ ഒന്ന് ഉണ്ടായിരിക്കാം.\nനിങ്ങൾ ജീൻസ് ധരിക്കാൻ തിരഞ്ഞെടുക്കുകയാണെങ്കിൽ, അവയും ഗംഭീരമാണെന്ന് ഞങ്ങൾ നിങ്ങളോട് പറയണം, സാധ്യമെങ്കിൽ അവ ഇടുങ്ങിയതും കട്ടിയുള്ളതും ഇരുണ്ട നിറവുമാണ്. കീറിപ്പോയ, ധരിക്കുന്ന അല്ലെങ്കിൽ വളരെയധികം റിവറ്റുകൾ അല്ലെങ്കിൽ അലങ്കാരങ്ങളുള്ള ജീൻസ് ഗംഭീരമല്ല.\nവസ്ത്രധാരണ ജാക്കറ്റുകൾ എന്തൊക്കെയാണ് അവർ ആ ചാരുതയുടെ പ്രാകൃത സ്പർശം നൽകുന്നു. സ്യൂട്ട് ജാക്കറ്റ് ഏറ്റവും പ്രചാരമുള്ളതും ഏറ്റവും ജനപ്രിയമായ നിറങ്ങളായ കറുപ്പ്, നീല അല്ലെങ്കിൽ നേവി ബ്ലൂ പോലുള്ള ഇരുണ്ട നിറങ്ങളിൽ നിന്നുള്ളതുമാണ്.\nബ്ലേസർ തരം അവയ്‌ക്ക് കുറച്ചുകൂടി ആധുനികവും സ്‌പോർടി രാഗവുമുണ്ട്, പക്ഷേ അവ ഇപ്പോഴും സ്റ്റൈലിഷ് ആണ്, ജീൻസും പ്ലേറ്റഡ് പാന്റും ഉപയോഗിച്ച് തികച്ചും പോകുന്നു. ഈ തരത്തിലുള്ള ജാക്കറ്റുകളുടെ തുണിത്തരവും അവസാന ഫിനിഷും ഈ വസ്ത്രങ്ങൾക്ക് നൽകുന്ന മികച്ച ചാരുതയുടെ പദമാണ്. നിങ്ങൾ എല്ലായ്പ്പോഴും വാതുവെപ്പ് നടത്തണം എളുപ്പത്തിൽ ചുളിവില്ലാത്ത തുണിത്തരങ്ങൾ എല്ലായ്പ്പോഴും കുറ്റമറ്റതായി കാണപ്പെടും.\nഡ്രസ് ഷൂസിൽ വാതുവയ്പ്പ് മികച്ച ബദലാണ്. ഉണ്ട് ക്ലാസിക് ലോഫറുകൾ, ലോഫറുകൾ അല്ലെങ്കിൽ പിന്നുകളുള്ള ഷൂസ് അവ തവിട്ട് അല്ലെങ്കിൽ തവിട്ട് ആണെങ്കിൽ അവ എല്ലായ്പ്പോഴും മികച്ച ഓപ്ഷനായിരിക്കും. സ്‌നൈക്കറുകൾ ധരിക്കുന്നത് ഉചിതമല്ല, എന്നിരുന്നാലും ഇതിനകം ചില ബ്രാൻഡുകളും മോഡലുകളും വിപണിയിൽ ഉണ്ട്, അത് ചാരുത നൽകുന്നു.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » സ്വകാര്യ പരിരക്ഷ » സ്മാർട്ട് വസ്ത്രധാരണം എങ്ങനെ


ദില്ലിയില് ഉറങ്ങിക്കിടന്നവരുടെ മുകളില് ട്രക്ക് കയറി7മരണം | Seven killed in road accident in Delhi - Malayalam Oneindia\nദില്ലിയില് ഉറങ്ങിക്കിടന്നവരുടെ മുകളില് ട്രക്ക് കയറി7മരണം\nദില്ലി: റോഡരികില് ഉറങ്ങിക്കിടന്നവരുടെ മുകളിലൂടെ ട്രക്ക് കയറി മൂന്ന് കുട്ടികളടക്കം ഏഴ് പേര് മരിച്ചു. രണ്ട് പേര്‍ക്ക് ഗുരുതരമായി പരിക്കേറ്റു.\nദില്ലിയില് ആര്.കെ പുരത്തുള്ള ഹിയാട്ട് റീജ-ന്‍സി ഹോട്ടലിന് സമീപത്ത് ആഗസ്ത് 22 തിങ്കളാഴ്ച പുലര്‍ച്ചെ 3.15നാണ് സംഭവം നടന്നത്. ഫുട്പാത്തില് ഉറങ്ങിക്കിടന്നവരുടെ പുറത്ത് നിയന്ത്രണം വിട്ട ട്രക്ക് പാഞ്ഞുകയറുകയായിരുന്നു.\nആറ് പേര് സംഭവസ്ഥലത്തു വച്ചുതന്ന മരിച്ചു. ഗുരുതരമായി പരിക്കേറ്റ ഒരാള് സഫ്ദര്‍ജ-ംഗ് ആശുപത്രിയില് വച്ചാണ് മരിച്ചത്. മരിച്ചവരെല്ലാം തൊഴിലാളികളാണ്.\nട്രക്ക് ഡ്രൈവര് സാധു ശരണെ പൊലീസ് അറസ്റ്റ് ചെയ്തിട്ടുണ്ട്. ഇയാള് മദ്യപിച്ചിരുന്നോയെന്ന് കണ്ടെത്താനായി വൈദ്യപരിശോധന നടത്തി.


തൃശൂരില് കയറ്റുമതി അധിഷ്ഠിത കൃഷി തുടങ്ങും : മന്ത്രി ്\nThu Apr 25 2019 17:22:18 GMT+0530 (IST)\nതൃശൂര്: കേന്ദ്രസര്‍ക്കാര് പഴം, പച്ചക്കറി കയറ്റുമതി കാര്യത്തില് കപ്പല് വഴിയുളള കയറ്റുമതിക്ക് അംഗീകാരം നല്‍കിയ സാഹചര്യത്തില് തൃശൂരില് കയറ്റുമതി സാധ്യതകളിലൂന്നിയ വാഴകൃഷി ആരംഭിക്കുമെന്ന് കൃഷി മന്ത്രി അഡ്വ. വി എസ് സുനില്‍കുമാര് പറഞ്ഞു. കേന്ദ്ര ഏജന്‍സിയായ അപ്പോസ ഷിപ്പ്‌മെന്റ് പ്രോട്ടോക്കോള് അംഗീകരിച്ചതോടെ ഫ്‌ളൈറ്റ് കാര്‍ഗോ കിലോയ്ക്ക് 60 രൂപ നിരക്കില് ഈടാക്കിയ കയറ്റുമതി കൂലി കപ്പല് വഴിയാകുമ്പോള് കിലോയ്ക്ക്6രൂപയായി കുറയുന്ന പശ്ചാത്തലത്തിലാണ് വാഴപ്പഴ കയറ്റുമതി ആരംഭിക്കുന്നത്.\nവി എഫ് പി സി കെ കരുവന്നൂര് സ്വാശ്രയ കര്‍ഷക സമിതി വിപണന കേന്ദ്രത്തിന്റെ ശിലാസ്ഥാപനവും മികച്ച കര്‍ഷകനെ ആദരിക്കലും നിര്‍വഹിച്ച ശേഷം സംസാരിക്കുകയായിരുന്നു മന്ത്രി. ആദ്യഘട്ടമെന്ന നിലയില് ഇരിങ്ങാലക്കുട, മാള, കൊടകര, ഒല്ലൂര് പ്രദേശങ്ങളിലായി 500 ഹെക്ടറിലാണ് കയറ്റുമതി അധിഷ്ഠിത വാഴകൃഷി തുടങ്ങുക. കര്‍ഷകര്‍ക്ക് ഇതിനുളള പ്രത്യേക പരിശീലനം നല്‍കും. വടക്കാഞ്ചേരി മേഖലയിലെ ചങ്ങാലിക്കോടന് വാഴപ്പഴവും കയറ്റുമതി ചെയ്യും. കണ്ണാറ അഗ്രോപാര്‍ക്കിന്റെ നിര്‍മ്മാണപ്രവര്‍ത്തികള് ഈ വര്‍ഷം തുടങ്ങും.\nവാഴപ്പഴം, തേന് എന്നിവ അടിസ്ഥാനമാക്കി മൂല്യവര്‍ദ്ധിത ഉല്‍പന്നങ്ങള് നിര്‍മ്മിക്കുന്ന അത്യാധുനിക ഫാക്ടറിയാണ് അഗ്രോ പാര്‍ക്കില് സ്ഥാപിക്കുക. കര്‍ഷകരുടെ ഉടമസ്ഥതയില് സ്ഥാപിക്കുന്ന ഫാക്ടറിയില് നിന്നും വാഴനാരുപയോഗിച്ചുളള ഉല്‍പന്നങ്ങളും ഉല്‍പ്പാദിപ്പിക്കും. ഏറണാകുളം ജില്ലയില് പൈനാപ്പിള് കൃഷിയും കയറ്റുമതി അടിസ്ഥാനത്തില് ആരംഭിക്കും. തൃശൂര്, എറണാകുളം ജില്ലകള്‍ക്കായി കയറ്റുമതി അധിഷ്ഠിത കൃഷിക്ക് പത്ത് കോടി രൂപ അനുവദിച്ചു.\nതൃശൂരില് 300 ഏക്കറില് മഞ്ഞള് കൃഷിയും വ്യാപിപ്പിക്കും. കയറ്റുമതി സാധ്യത ലക്ഷ്യമിട്ടുളള കൃഷി രീതികള്‍ക്കാണ് പ്രാമുഖ്യം നല്‍കുകയെന്ന് മന്ത്രി വ്യക്തമാക്കി. കൃഷി വകുപ്പ് മുഖേനയുളള മുഴുവന് വിത്ത്, തൈ വിതരണ ചുമതല വി എഫ് പി സി കെ യ്ക്ക് നല്‍കിയതായും മന്ത്രി അറിയിച്ചു. ചക്ക സംസ്ഥാന ഫലമായി പ്രഖ്യാപിച്ച സാഹചര്യത്തില് മാളയിലെ ചക്ക ഫാക്ടറി ഏപ്രില്7മുതല് പ്രവര്‍ത്തനം തുടങ്ങും.\nഇതിലേക്കുളള ചക്ക സംഭരണ ചുമതലയും വി എഫ് പി സി കെയ്ക്ക് കൈമാറി. മണ്ണിന്റെയും വിത്തിന്റെയും ഗുണമേന്‍മ നഷ്ടപ്പെടാതെ നോക്കാന് വി എഫ് പി സി കെ ശ്രദ്ധിക്കണമെന്നും മന്ത്രി പറഞ്ഞു. ചാലക്കുടിയില് സ്ഥാപിക്കുന്ന പാക്കിംഗ് ഹൗസിന്റെ നിര്‍മാണം ഉടന് പൂര്‍ത്തിയാകും. യൂറോപ്യന് യൂനിയന് മാനദണ്ഡങ്ങള്‍ക്കനുസരിച്ചുളള ആധുനിക പാക്കിംഗ് ഹൗസ് ആണ് വി എഫ് പി സി കെ നേതൃത്വത്തില് ചാലക്കുടിയില് പൂര്‍ത്തിയാവുക. ഇതും കയറ്റുമതി അധിഷ്ഠിത കൃഷിക്ക് മുതല്‍കൂട്ടാവും.\nവൈഗ 2018 തൃശൂരില് നടത്തുമെന്നും വിദേശ മലയാളി സംരംഭകരെ ഉള്‍പ്പെടുത്തികൊണ്ട് മൂല്യവര്‍ദ്ധിത കാര്‍ഷികോല്‍പ്പന്നങ്ങളുടെ സാധ്യത തേടുമെന്നും മന്ത്രി അറിയിച്ചു. പ്രഫ. കെ യു അരുണന് എം എല് എ അധ്യക്ഷത അറിയിച്ചു. കാര്‍ഷിക സെമിനാര് ഇരിങ്ങാലക്കുട നഗരസഭാ ചെയര്‍പേഴ്‌സണ് നിമ്യ ഷിജു ഉദ്ഘാടനം ചെയ്തു. സൗജന്യ പച്ചക്കറി തൈ വിതരണം വി എഫ് പി സി കെ ചീഫ് എക്‌സിക്യൂട്ടീവ് ഓഫീസര് എസ് കെ സുരേഷ് നിര്‍വഹിച്ചു.\nവി എഫ് പി സി കെ ഡയറക്ടര് അഞ്ജു ജോണ് മത്തായി, ജില്ലാ മാനേജര് എ എ അംജ, മാര്‍ക്കറ്റിംഗ് മാനേജര് കെ യു ബബിത, വാര്‍ഡ് കൗണ്‍സിലര് വി കെ സരള, കൃഷി ഓഫീസര് വി വി സുരേഷ് പങ്കെടുത്തു. തുടര്‍ന്ന് സെമിനാര് നടന്നു.


Sudinam Online | Malayalam news website from Kannur News Paper Sudinam Kannur ഭക്ഷണം കഴിച്ചയുടനെയുള്ള ഈ ശീലങ്ങള് അരുത് – Sudinam Online | Malayalam news website from Kannur News Paper Sudinam Kannur.\nഭക്ഷണം കഴിച്ചയുടനെയുള്ള ഈ ശീലങ്ങള് അരുത്\nഭക്ഷണം കഴിച്ച ശേഷമുളള ചായകുടിയും നല്ലതല്ല\nPublished On:May 7, 2019 | 9:19 am\nഭക്ഷണം കഴിച്ച ഉടന് നമ്മള് ചെയ്യുന്ന ചില കാര്യങ്ങളുണ്ട്. അറിഞ്ഞു കൊണ്ടോ, അറിയാതെയും ചെയ്യുന്ന ചിലത്. അത്തരം കാര്യങ്ങള് നമ്മുടെ ആരോഗ്യത്തെ കാര്യമായി ബാധിക്കുന്നു. ആരോഗ്യകരമായ ജീവിതത്തിനും, രോഗങ്ങള് തടയുന്നതിനും ഭക്ഷണശീലങ്ങള് വളര്‍ത്തിയെടുക്കുക, തെറ്റായ ശീലങ്ങള് ഒഴിവാക്കുക. േ\nപഴങ്ങള് നല്ലതാണെങ്കിലും ഭക്ഷണ ശേഷം പഴങ്ങള് കഴിച്ചാല് അത് ദഹിക്കാതെ കിടക്കും. പുളിച്ച് തികട്ടല്, നെഞ്ചെരിച്ചില്, ദഹനക്കേട് ഇവയെല്ലാം ഉണ്ടാകാനും ഇടയുണ്ട്. ഈ ശീലം പാതിവാക്കിയ ചിലരെങ്കിലും നമ്മുക്കിടില് ഉണ്ടാവാറുണ്ട്. ഭക്ഷണം കഴിച്ച ശേഷമുളള ചായകുടിയും നല്ലതല്ല. ദഹന പക്രിയയെ തടസപ്പെടുത്തുന ഈ ശീലം ക്ഷീണം കൂട്ടുന്നതിനിടയാക്കുമെന്നാണ് റിപ്പോര്‍ട്ട്.\nഅതുപോലെ കഴിച്ചതിന് ശേഷം ഉടനെ കിടന്നുറങ്ങുന്ന ശീലം പലര്‍ക്കുമുണ്ട്. ഇത് ദഹനത്തെ കാര്യമായി ബാധിക്കും. അമിത വണ്ണം, കുടവയര് എന്നിവയ്ക്ക് കാരണമാക്കുന്നു. ഭക്ഷണം കഴിഞ്ഞ് രണ്ടു മണിക്കൂറിന് ശേഷം കിടക്കുന്നത് ശീലമാക്കുക. വയറു നിറയെ കഴിച്ചതിന് ശേഷമുള്ള പുകവലി ആമാശയത്തിനെ അപകടത്തിലാക്കുന്നു. നിക്കോട്ടിന് വേഗത്തില് രക്തത്തില് കലരുന്നു. ആമാശയ, ശ്വാസകോശ ക്യാന്‍സറിനുള്ള വഴിമരുന്നാണ് ഈ ശീലം. ആഹാരം കഴിച്ച കഴിഞ്ഞ ഉടനെയുള്ള കുളി ശരീരത്തിലെ താപനിലയില് വ്യതിയാനമുണ്ടാക്കുന്നു.


ശ‌ത്രുസംഹാരപൂജയ്ക്ക് പേരുകേട്ട ക്ഷേത്രം | Temple for Sathru Samhara Pooja - Malayalam Nativeplanet\n»ശ‌ത്രു സംഹാര പൂജയ്ക്ക് പേരുകേട്ട ക്ഷേത്രം\nശ‌ത്രു സംഹാര പൂജയ്ക്ക് പേരുകേട്ട ക്ഷേത്രം\nUpdated: Friday, March 29, 2019, 18:11 [IST]\nഇന്ത്യയിലെ പ്രമുഖ ഹൈന്ദവ ക്ഷേത്രങ്ങളില് നടത്തപ്പെടുന്ന പൂജകളില് ഒന്നാണ് ശത്രു സംഹാര പൂജ. നമ്മുടെ ഉള്ളിലെ ശത്രുവിനെ സംഹരിക്കാനുള്ള പൂജയാണ് ശത്രു സംഹാര പൂജയെന്ന് പലരും വ്യാഖ്യാനം നടത്തുന്നുണ്ടെങ്കിലും. ശത്രുവിന് പണികൊടുക്കാനു‌ള്ള പൂജയായാണ് സാധരണ ജനങ്ങള് ഇതിനെ കരുതുന്നത്.\nതമിഴ് നാട്ടിലെ തിരുച്ചെണ്ടൂര് മുരുക ക്ഷേത്രം ശത്രു‌സംഹാര പൂജയ്ക്ക് പേരുകേട്ട ക്ഷേത്രമാണ്. മു‌രുകനെ ശത്രു സംഹാരകനായാണ് വിശ്വാസികള് കാണുന്നത്. മുരുകന് ക്ഷേത്രത്തില് ശത്രു സംഹാര പൂജ നടത്തിയാല് ഗ്രഹദോഷം, ദൃഷ്ടിദോഷം, ശാപങ്ങള് എന്നി‌വയില് നിന്ന് മോചനം ലഭിക്കുമെന്നാണ് വിശ്വാസം.\nകുടുംബന്ധങ്ങള് ശക്തിപ്പെടുത്തുക, മാനസിക പ്രശ്നങ്ങള് , ഭയം, കടബാധ്യതകള് എന്നിവയില് നിന്നുള്ള മോചനം, ധന അഭിവൃദ്ധി എന്നിവയ്ക്കൊക്കെ ശത്രു സംഹാര പൂജ നടത്തുന്നുണ്ട്.\nതമിഴ് നാട് മുഖ്യമന്ത്രി ജയലളിത, കര്‍ണാടകയിലെ മന്ത്രിമര് തുടങ്ങിയ പ്രമുഖര് ഈ ക്ഷേത്രത്തില്  എത്തി ശത്രു സംഹാര പൂജ നടത്താറുണ്ട്.\nശത്രു സംഹാര മൂര്‍ത്തി ക്ഷേ‌ത്രം\nതിരുച്ചെണ്ടൂര് മുരുക‌ന് ക്ഷേത്ര സമുച്ഛയത്തില് പടിഞ്ഞാറ് ഭാഗത്തായി സ്ഥിതി ചെയ്യുന്ന ശത്രു സംഹാര മൂര്‍ത്തി ക്ഷേത്രത്തിലാണ് ശത്രു സംഹാര പൂജ നടത്തപ്പെടുന്നത്.\nതിരുച്ചെണ്ടൂരിന് സമീപത്തെ 25 ടൂറിസ്റ്റ് കേന്ദ്രങ്ങള് പ‌രിചയപ്പെടാം\nമുരുകന്റെ ആറുപടൈ വീടുകള് പരിചയപ്പെടാം\nവൈത്തീശ്വരന് കോയിലും നാഡീജ്യോതിഷവും\nതിരുച്ചെണ്ടൂരിലെ മുരുകന് ക്ഷേത്രത്തെക്കുറിച്ച് വിശ‌ദമായി സ്ലൈഡുകളിലൂടെ വായിക്കാം\nആറുപടൈ വീടുകളില് ഒന്ന്\nമുരുകന്റെ പ്രശസ്തമായ ആറു പടൈ വീടുകളില് ഒന്നാണ് തിരുച്ചെണ്ടൂരിലെ മുരുകന് ക്ഷേത്രം. ബംഗാള് ഉള് ക്കടലിന് അഭിമുഖമായി സ്ഥിതി ചെയ്യുന്ന ഈ ക്ഷേത്രത്തിന് മറ്റൊരു പ്രത്യേകത കൂടിയുണ്ട്. മുരുകന്റെ ആറു പടൈ വീടുകള് എന്ന് അറിയപ്പെടുന്ന ക്ഷേത്രങ്ങളില് കടല്‍ത്തീ‌രത്ത് സ്ഥിതി ചെയ്യുന്ന ഏക ക്ഷേത്രം ഇതാണ്.\n2004ല് സുനാമിയില് ഇന്ത്യയുടെ തീരപ്രദേശങ്ങളില് വന്  നാശ നഷ്ടങ്ങള് ഉണ്ടായെങ്കിലും ഈ ക്ഷേത്രത്തിന് ഒന്നും സംഭവിച്ചിട്ടില്ല.\nതമിഴ്നാട്ടി‌ലെ തിരക്കുള്ള ക്ഷേ‌ത്രങ്ങളില് ഒന്നാണ് തിരുച്ചെണ്ടൂരിലെ ഈ ക്ഷേത്രം. ഇന്ത്യയിലെ സമ്പന്നമായ ക്ഷേത്രങ്ങളില് ഒന്നുകൂടിയാണ് ഈ ക്ഷേത്രം\nകടല്‍ത്തീരത്ത് ഉയര്‍ന്ന് നി‌ല്‍ക്കുന്ന ഈ ക്ഷേത്രത്തിന്റെ ഗോപുരം നിങ്ങ‌ളെ ആശ്ചര്യപ്പെടുത്തും. ദ്രാവിഡ വാസ്തുവിദ്യയുടെ ഉത്തമ ഉദാഹരണമാണ് ഈ ക്ഷേത്രം.\nഭൂമിക്കടിയിലാണ് ഈ ക്ഷേത്ര‌ത്തിന്റെ ശ്രീകോവിലും പ്രധാന പ്രതിഷ്ഠയും സ്ഥിതി ചെയ്യുന്നത്\nതമിഴ്നാട്ടിലെ തൂത്തുക്കുടി ജില്ലയില് മന്നാര് ഉള്‍ക്കടലിന്റെ തീരത്താണ് ഈ തീര്‍ത്ഥാടക കേന്ദ്രം സ്ഥിതിചെയ്യുന്നത്. അടിസ്ഥാനപരമായി തിരുചെണ്ടൂര് ഒരു ക്ഷേത്രനഗരം തന്നെയാണ്. അറിയപ്പെടുന്നതും അല്ലാത്തതുമായ ഇവിടത്തെ നിരവധി ക്ഷേത്രങ്ങള് അതിന് സാക്ഷിയാണ്.\nPhoto Courtesy: Sahulhame1439\nഅസുരശക്തിയായ സുരപത്മനെ ശ്രീമുരുകന് നിഗ്രഹിച്ചത് തിരുചെണ്ടൂരില് വെച്ചായിരുന്നു എന്നാണ് ഐതിഹ്യം.\nകപടപുരം എന്നായിരുന്നു ഇതിന്റെ പ്രാചീനനാമം. പിന്നീടത് തിരുചെന്‍ചെണ്ടിലൂര് എന്നായി. കാലക്രമേണ പേര് ലോപിച്ച് ഇന്നത്തെ തിരുചെണ്ടൂരായി. പഴയ സാമ്രാജ്യ ശക്തികളായ ചേരരും പാണ്ഡ്യരുമടക്കം അനവധി രാജവംശങ്ങള് ഈ പ്രദേശത്തെ വരുതിയിലാക്കിയിട്ടുണ്ട്.\n1649 ല് പോര്‍ച്ചുഗീസുകാരില് നിന്നും തൂത്തുക്കുടി പിടിച്ചെടുക്കുന്നതിന്റെ ഭാഗമായി ഡച്ച് സൈന്യം ഈ പട്ടണത്തെ ആക്രമിച്ചു. എന്നാല് മധുരയിലെ നായക് വംശജരുമായി ചേര്‍ന്ന് പറങ്കികള് ഡച്ച്പടയെ തുരത്തി.\nതിരു‌നെല്‍വേലിയില് നിന്നും തൂത്തുക്കുടിയില് നിന്നും തിരുച്ചെണ്ടൂരില് എത്തിച്ചേരാം\nRead more about: temples tamil nadu ക്ഷേത്രങ്ങൾ തമിഴ് നാട്


ജോൺസ് ജേക്കബ് ബെർസിലിയസ് - വിക്കിപീഡിയ\nജോൺസ് ജേക്കബ് ബെർസിലിയസ്\nJons J. Berzelius\n(1779-08-20)20 ഓഗസ്റ്റ് 1779\nVäversunda, Östergötland, സ്വീഡൻ\n7 ഓഗസ്റ്റ് 1848(1848-08-07) (പ്രായം 68)\nസ്വീഡിഷ് രസതന്ത്രജ്ഞനായിരിന്നു ജോൺസ് ജേക്കബ് ബെർസിലിയസ് (1779-1848). റോബർട്ട് ബോയിൽ, ജോൺ ഡാൽട്ടൺ , ആന്റ്വാൻ ലാവോസിയെ എന്നിവരുടെ കൂടെ ആധുനിക രസതന്ത്രത്തിന് അടിത്തറയിട്ടവരുടെ കൂട്ടത്തിലാണ് ബെർസിലിയസ് ഗണിക്കപ്പെടുന്നത്.\n1 ശാസ്ത്ര നേട്ടങ്ങർ\nവൈദ്യശാസ്ത്രത്തിൽ ബിരുദമെടുത്തശേഷം ബെർസിലിയസ് ഒരു ഭിഷഗ്വരനായി ജോലി ആരംഭിച്ചു. എന്നാൽ രസതന്ത്രത്തിൽ അദ്ദേഹം നടത്തിയ ഗവേഷണങ്ങൾ ആ ശാസ്ത്ര ശാഖയുടെ വളർച്ചയ്ക്ക് നിർണായക പങ്ക് വഹിച്ചു. മൂലകങ്ങളുടെ അണുഭാരം പിണ്ഡസംഖ്യ ആദ്യമായി ഏകദേശം കൃത്യമായി കണക്കാക്കിയതും മൂലകങ്ങൾക്ക് അവയുടെ ലാറ്റിൻ ഭാഷയിലെ പേരിലെ ആദ്യാക്ഷരങ്ങൾ പ്രതീകമായി നല്കാൻ നിർദ്ദേശിച്ചതും ഡാൾട്ടന്റെ അണു സിദ്ധാന്തം സാധുവാണെന്ന് രസതന്ത്രലോകത്തെ ബോധ്യപ്പെടുത്താൻ സാധിച്ചതും ബെർസിലിയസിന്റെ ശ്രദ്ധേയമായ നേട്ടങ്ങളാണ്. സ്റ്റോയ്ക്യോമെട്രിയുടെ സിദ്ധാന്തങ്ങൾക്ക് കൂടുതൽ വ്യക്തത വരുത്തി. സിലിക്കൺ, സെലീനിയം, തോറിയം, സീറിയം എന്നീ മൂലകങ്ങൾ കണ്ടെത്തി. ഇന്ന് രസതന്ത്രജ്ഞർ ഉപയോഗിക്കുന്ന പല പദങ്ങളും ബെർസിലിയസിന്റെ സംഭാവനയാണ്. ഉൽപ്രേരകം, ഐസോമെറിസം, റാഡിക്കൽ , രൂപാന്തരങ്ങൾ എന്നീ ആശയങ്ങൾ ആവിഷ്കരിച്ചു. പ്രോട്ടീൻ, പോളിമർ എന്നീ പദങ്ങൾ ആദ്യമായി ഉപയോഗിച്ചത് ബെർസിലിയസ് ആണ്.\nസ്റ്റോക്ക്ഹോമിലെ ബെർസീലി പാർക്കിലുള്ള സെർസിലിയസിന്റെ പ്രതിമ\nരസതന്ത്രത്തിൽ ഗവേഷണം നടത്താൻ ബെർസീലിയസിനെ ആദ്യമായി പ്രേരിപ്പിച്ചത് ആൻഡെർസ് എക്ബെർഗ് ആണ്. 1802ൽ സ്വീഡനിൽ‌വച്ച് ആൻഡെർസ് എക്ബെർഗ് ആണ് ആദ്യമായി ടാന്റലം കണ്ടെത്തിയത്. 1802ൽ ജോൺസ് ജേക്കബ് ബെർസിലിയസ് ആദ്യമായി ഈ ലോഹം വേർതിരിച്ചെടുത്തു. 1803-ൽ വിൽഹം ഹീഡിംഗർ എന്ന ശാസ്ത്രജ്ഞനുമായി സഹകരിച്ച് എല്ലാ ലവണങ്ങളും (salts) വൈദ്യതി ഉപയോഗിച്ച് വിഘടിപ്പിക്കാമെന്ന് ബെർസിലിയസ് കണ്ടുപിടിച്ചു. എല്ലാ സംയുക്തങ്ങളിലും പോസീറ്റീവ് ചാർജ്ജുള്ളതും നെഗറ്റീവ് ചാർജ്ജുള്ളതുമായ രണ്ടുഘടകങ്ങളുണ്ടെന്ന് ബെർസിലിയസ് കണ്ടെത്തി. സിലിക്കൺ, സിർകോണിയം, ടൈറ്റാനിയം എന്നീ മൂലകങ്ങളെ ആദ്യമായി വേർതിരിച്ചെടുത്തത് ബെർസിലിയസ് ആയിരുന്നു.\n'ഒരേ സംയുക്തത്തിൽ എല്ലായ്പ്പോഴും ഒരേ മൂലങ്ങളുടെ ആറ്റങ്ങൾ ഒരേ അനുപാതത്തിൽ സംയോജിച്ചിരിക്കുന്നു' എന്ന സ്ഥിരാനുപാത നിയമം (Law of constant proportion) ശരിയാണെന്ന് തെളിയിച്ചത് ബെർസിലിയസ് ആണ്. അങ്ങനെ അദ്ദേഹം ഡാൾട്ടന്റെ അണുസിദ്ധാന്തത്തിന് ശാസ്ത്രലോകത്ത് അംഗീകാരം നേടിക്കൊടുത്തു. സ്ഥിരാനുപാത നിയമം തെളിയിക്കാൻ വേണ്ടി 1807-നും 1817-നുമിടയിൽ 2000 സംയുക്തങ്ങളെയാണ് അദ്ദേഹം പഠനവിധേയമാക്കിയത്. അന്ന് അറിവുണ്ടായിരുന്ന മിക്കവാറും മൂലകങ്ങളുടെ അണുഭാരം ചെറിയ ചില പിഴവുകളൊഴിച്ചാൽ കൃത്യമായിത്തന്നെ ബെർസിലിയസ് കണ്ടുപിടിച്ചു. 1818- ൽ മൂലകങ്ങളുടെ അണുഭാരമടങ്ങുന്ന ഒരു പട്ടിക അദ്ദേഹം പ്രസിദ്ധീകരിച്ചു. അന്നറിവുണ്ടായിരുന്ന 49 മൂലകങ്ങളിൽ 45 എണ്ണത്തിന്റെയും അണുഭാരങ്ങൾ ഇതിലുണ്ടായിരുന്നു.1828-ൽ ഈ പട്ടിക പരിഷ്ക്കരിച്ചു.\nമൂലകങ്ങങ്ങൾക്കും സംയുക്തങ്ങൾക്കും ഇന്നുപയോഗിക്കുന്ന പ്രതീകങ്ങൾ (symbols) നൽകാനുള്ള നിയമമുണ്ടാക്കിയത് ബെർസിലിയസ് ആണ്. അന്ന് അറിയപ്പെടുന്നവയ്ക്ക് പ്രതീകങ്ങൾ നല്കിയതും ബെർസീലിയസ് തന്നെ. മൂലകത്തിന്റെ ലാറ്റിൻപേരിലെ ആദ്യാക്ഷരം അല്ലെങ്കിൽ ആദ്യാക്ഷരവും രണ്ടാമത്തെ അക്ഷരവുമുപയോഗിച്ച് പ്രതീകമുണ്ടാക്കാമെന്ന് 1813-ൽ ബെർസീലിയസ് നിർദ്ദേശിച്ചു. അതനുസരിച്ച് സോഡിയം എന്ന മൂലകത്തിന്റെ ലാറ്റിൻനാമം നാറ്റിയം. ഇതിന്റെ ആദ്യാക്ഷരങ്ങളായ 'Na' ആണ് സോഡിയത്തിന്റെ പ്രതീകം .ഹൈഡ്രജന് 'H',ഓക്സിജന് 'o', കാർബണിന് 'C',നൈട്രജന് 'N',ഫോസ്ഫറസിന് 'P', കാൽസ്യത്തിന് 'Ca' തുടങ്ങിയ പ്രതീകങ്ങൾ നല്കിയത് ബെർസിലിയസ് ആണ്.\nവൈദ്യശാസ്ത്രത്തിൽ ബിരുദം നേടി രസതന്ത്രജ്ഞനായി മാറിയ ബെർസിലിയസിന് ജൈവസംയുക്തങ്ങളും (organic compounds) അന്യമായിരുന്നില്ല. ജൈവാമ്ലങ്ങളുടെ(organic acids) പഠനം വഴി ഓർഗാനിക് കെമിസ്ട്രി ക്കും ബെർസീലിയസിന്റെ സേവനം ലഭിച്ചിട്ടുണ്ട്. ഐസോമെറിസം,രാസത്വരണം എന്നിവയെക്കുറിച്ചദ്ദേഹം പഠനം നടത്തി. 'ഗ്രാവിമെട്രിക് അനാലിസിസ്' എന്ന ശാഖയിൽ ബെർസീലിയസിനെ വെല്ലാൻ അക്കാലത്ത് ആരുമുണ്ടായിരുന്നില്ല.\nസ്വീഡനിലെ ഓസ്റ്റർഗോട്ട് ലാന്റ് പ്രവിശ്യയിലെ വാവർസൺഡ ഇടവകയിലാണ് ബെർസിലിയസ് ജനിച്ചത്. അദ്ദേഹത്തിന്റെ പിതാവ് തൊട്ടടുത്തുള്ള ലിങ്കോപിങ് പട്ടണത്തിലുള്ള സ്ക്കൂളിലെ അദ്ധ്യാപകനായിരുന്നു. ബെർസീലിയസിന് വളരെ ചെറുപ്പത്തിൽ തന്നെ മാതാപിതാക്കളെ നഷ്ടപ്പെട്ടിരുന്നു.1779-ൽ പിതാവും 1787-ൽ മാതാവും ഇഹലോകവാസം വെടിഞ്ഞു. ലിങ്കോപിങിലുള്ള ബന്ധുക്കൾ ബെർസീലിയസിനെ പ്രാഥമിക വിദ്യാഭ്യാസത്തിന് കറ്റേദ്രൽസ്ക്കോളൻ സ്ക്കൂിളിൽ ചേർത്തു. ഉപ്സാല സർവ്വകലാശാലയിൽനിന്ന് വൈദ്യശാസ്ത്രത്തിൽ ബിരുദമെടുത്തുകൊണ്ടായിരുന്നു അദ്ദേഹത്തിന്റെ ശാസ്ത്രജീവിതത്തിന്റെ ആരംഭം.1807-ൽ സ്റ്റോക്ക് ഹോം മെഡിക്കൽ കോളേജിൽ (കരോലിൻസ്ക ഇൻസ്റ്റിറ്റ്യൂട്ട്) വൈദ്യശാസ്ത്രത്തിന്റെ പ്രൊഫസറായി നിയമിക്കപ്പെട്ടു. 1808-ൽ റോയൽ സ്വീഡിഷ് അക്കാഡമി ഓഫ് സയൻസ് ലെ ഒരു അംഗമായി തെരഞ്ഞെടുക്കപ്പെട്ടു. സയൻസിലുള്ള താല്പര്യം കണക്കിലെടുത്ത് അദ്ദേഹത്തെ 1818-ൽ അക്കാഡമിയുടെ സെക്രട്ടറിയായി തെരഞ്ഞെടുക്കപ്പെട്ടു. 1848-വരെ സെക്രട്ടറിയായി അക്കാഡമിയിൽ തുടർന്നു. 1835-ൽ സ്വീഡനിലെ രാജാവ് 'പ്രഭു' സ്ഥാനം നൽകി അദ്ദേഹത്തെ ആദരിച്ചു. 1835-ൽ ബെർസീലിയസ് 56-ാംവയസ്സിൽ സ്വീഡിഷ് കാബിനറ്റ് മിനിസ്റ്ററുടെ മകൾ എലിസബത്ത് പോപ്പിയസ് എന്ന 24 കാരിയെ വിവാഹം ചെയ്തു.1848 ആഗസ്റ്റ് 7-ന് അദ്ദേഹം അന്തരിച്ചു.\n↑ ശാസ്ത്രചരിത്രം ജീവചരിത്രങ്ങളിലൂടെ, പേജ്: 168, കേരള ശാസ്ത്രസാഹിത്യ പരിഷത്ത്. ISBN: 978-93-83330-15-7\nAbout ജോൺസ് ജേക്കബ് ബെർസിലിയസ്\nBy ജോൺസ് ജേക്കബ് ബെർസിലിയസ്\nവിക്കിമീഡിയ കോമൺസിലെ Jöns Jacob Berzelius എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nJöns Jakob Berzelius എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന്\nWorks by or about ജോൺസ് ജേക്കബ് ബെർസിലിയസ് at Internet Archive\n"Berzelius, Johan Jakob". The American Cyclopædia. 1879.\n"https://ml.wikipedia.org/w/index.php?title=ജോൺസ്_ജേക്കബ്_ബെർസിലിയസ്&oldid=3298694" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 18:55, 20 മാർച്ച് 2020.


രോഗിയെ തന്‍റെസാമ്പത്തിക കാര്യങ്ങള് കൈകാര്യം ചെയ്യുന്നതിനു സഹായിക്കുക: ഒരു പരിചരിക്കുന്ന വ്യക്തി എന്ന നിലയ്ക്ക് നിങ്ങൾക്ക് ധാരാളം ദൈനംദിന കടമകളും ചുമതലകളും ഉണ്ടായിരിക്കും. ഒരു ജോയിന്‍റ് അക്കൗണ്ട് ഉണ്ടെങ്കിൽ, അക്കാര്യം ഒരു സംവേദനക്ഷമമായ വിധത്തിൽ ചർച്ചയ്ക്കു കൊണ്ടുവരിക. ആവശ്യമുള്ളപ്പോൾ രോഗിക്ക് തന്‍റെ എറ്റിഎം കാർഡ് ഉപയോഗിക്കുന്നതിനു സഹായം നീട്ടുന്നതിനും നിങ്ങൾക്കു കഴിയും. ആവശ്യമുള്ളപ്പോൾ രോഗിയുടെ സാമ്പത്തിക കാര്യങ്ങൾ കൈകാര്യം ചെയ്യുന്നതിനു രോഗിയുടെ പരിചരണം നിർവ്വഹിക്കുന്ന കുടുംബത്തിലെ അംഗങ്ങള ഇതു പ്രാപ്താരാക്കുന്നു. രോഗനിർണ്ണയത്തിനു ശേഷം ഒരു ഉപദേഷ്ടാവിനോടു സംസാരിക്കുന്നത് ഇതിന്‍റെ ആവശ്യകത രോഗിയും പരിചരിക്കുന്ന വ്യക്തിയും മനസ്സിലാക്കുന്നതിന് സഹായകമാകും.\nസാമൂഹിക പാരസ്പര്യങ്ങൾ:നിങ്ങൾ കുടുംബത്തോടും സുഹൃത്തുക്കളോടും എന്താണ് പറയേണ്ടത്? പൊതുവായി പറഞ്ഞാൽ, നിങ്ങൾ നിങ്ങളുടെ കുടുംബാംഗത്തിന്‍റെ രോഗനിര്‍ണ്ണയത്തെ പറ്റി തുറന്നു പറയുകയണെങ്കിൽ, ആളുകൾ അതു മനസ്സിലാക്കും. താഴെ പറയുന്ന കാര്യങ്ങൾ അവരെ അറിയിക്കുക:


കൊറോണ; ചൈനയിലേക്കുള്ള യാത്രകൾ ഒഴിവാക്കണമെന്ന് ഒമാൻ ആരോഗ്യ മന്ത്രി\nഒമാനിൽ രോഗബാധ സംശയിക്കാവുന്ന ഒരു കേസുകളും ഇതു വരെ റിപ്പോർട്ട് ചെയ്തിട്ടില്ല. സ്വകാര്യ മേഖലയും കൊറോണ ബാധയുമായി ബന്ധപ്പെട്ട വിഷയത്തിൽ ഒരുങ്ങിയിരിക്കണമെന്നും മന്ത്രി പറഞ്ഞു.\n30 Jan, 2020 at 09:07 PM\nകൊറോണ വൈറസ് പടർന്നുപിടിക്കുന്ന പശ്ചാത്തലത്തിൽ സ്വദേശികളും വിദേശികളും ചൈനയിലേക്കുള്ള യാത്രകൾ ഒഴിവാക്കണമെന്ന് ഒമാൻ ആരോഗ്യ മന്ത്രി. അത്യാവശ്യമുണ്ടെങ്കിൽ മാത്രമാണ് യാത്ര പാടുള്ളൂവെന്നും ആരോഗ്യ മന്ത്രാലയം ആസ്ഥാനത്ത് നടന്ന അവലോകന യോഗത്തിന് ശേഷം അദ്ദേഹം പറഞ്ഞു.\nആരോഗ്യമന്ത്രിയുടെ അധ്യക്ഷതയിൽ നടന്ന യോഗം ഒമാനിൽ കൈകൊണ്ട പ്രതിരോധ നടപടികളും മുന്നൊരുക്ക നടപടികളും അവലോകനം ചെയ്തു. കൊറോണയെ നേരിടാൻ ഒമാൻ സുസജ്ജമാണെന്ന് ആരോഗ്യ മന്ത്രി പറഞ്ഞു. എല്ലാ ഗവർണറേറ്റുകളിലും രോഗ പ്രതിരോധവുമായി ബന്ധപ്പെട്ട മുന്നൊരുക്ക നടപടികൾ നടപ്പിലാക്കാൻ ആരോഗ്യ ഏജൻസികൾ സുസജ്ജമാണ്.\nചൈനയിലേക്ക് അത്യാവശ്യമില്ലാത്ത യാത്രകൾ ഒഴിവാക്കുന്നതിന് ഒപ്പം ചൈനയിൽ നിന്ന് തിരികെ വരുന്നവർ അതിർത്തികളിൽ നിന്ന് നൽകുന്ന നിർദേശങ്ങൾ പാലിക്കുകയും വേണം. ചൈനക്ക് ഒപ്പം മറ്റുരാജ്യങ്ങളിലും രോഗം പടരുന്നുണ്ടെങ്കിലും ഒമാനിൽ രോഗബാധ സംശയിക്കാവുന്ന ഒരു കേസുകളും ഇതു വരെ റിപ്പോർട്ട് ചെയ്തിട്ടില്ല. സ്വകാര്യ മേഖലയും കൊറോണ ബാധയുമായി ബന്ധപ്പെട്ട വിഷയത്തിൽ ഒരുങ്ങിയിരിക്കണമെന്നും മന്ത്രി പറഞ്ഞു.\nഅതിനിടെ ചൈനയിൽ നിന്നുള്ള ഉത്പന്നങ്ങൾ സുരക്ഷിതമല്ലെന്ന പ്രചാരണം വാസ്തവ വിരുദ്ധമാണെന്നും അധികൃതർ അറിയിച്ചു.\nഒമാനിൽ കൂടുതൽ സ്വദേശിവത്കരണത്തിന് ശൂറാ കൗൺസിൽ നിർദേശം


Miss India Adline Quadros Castelin Reaches To Top4of Miss Universe Look At Her Journey - Malayalam Filmibeat\nവിശ്വസുന്ദരി മത്സരത്തില് അഭിമാനമായി മിസ് ഇന്ത്യ അഡ്‌ലിന് കാസ്റ്റലിനോ; അറിയാം ഈ സുന്ദരിയെ\n| Published: Monday, May 17, 2021, 12:50 [IST]\nമിസ് യൂണിവേഴ്‌സ് മത്സര വിജയികളെ പ്രഖ്യാപിച്ചിരിക്കുകയാണ്. മിസ് മെക്‌സിക്കോ ആന്‍ഡ്രിയ മെസയാണ് വിശ്വസുന്ദരി പട്ടം നേടിയിരിക്കുന്നത്. മിസ് യൂണിവേഴ്‌സ് വിജയിയെ പ്രഖ്യാപിക്കുമ്പോള് ഇന്ത്യയ്ക്കും അഭിമാനിക്കാന് വകയുണ്ട്. മത്സരത്തില് അവസാന നാലില് ഇടം നേടാന് മിസ് ഇന്ത്യ അഡ്‌ലിന് ക്വാഡ്രോസ് കാസ്‌റ്റെലിനോയ്ക്കും സാധിച്ചു. മിസ് ബ്രസീല് രണ്ടാമതും മിസ് പെറും മുന്നാമതും എത്തിയപ്പോഴാണ് മിസ് ഇന്ത്യ നാലാം സ്ഥാനത്തെത്തിയത്.\nസെക്‌സി ലുക്കിനൊരു പര്യായമായി ശ്രീ റെഡ്ഡി; ഹോട്ട് ചിത്രങ്ങള്\nമികച്ച പ്രകടനമായിരുന്നു അഡ്‌ലിന് മത്സരത്തില് കാഴ്ചവച്ചത്. സോഷ്യല് മീഡിയയിലെങ്ങും തങ്ങള്‍ക്ക് അഭിമാനമായി മാറിയ സുന്ദരിയ്ക്ക് ഇന്ത്യ അഭിനന്ദനം അറിയിക്കുകയാണ്. മത്സരത്തിന്റെ അവസാന ഘട്ടത്തില് ചോദ്യോത്തര വേളയില് അഡ്‌ലിന് നല്‍കിയ മറുപടികള് കൈയ്യടി നേടുന്നതായിരുന്നു. കൊവിഡ് പശ്ചാത്തലത്തില് ലോക്ക്ഡൗണ് പ്രഖ്യാപിക്കുന്നത് രാജ്യത്തിന്റെ സാമ്പത്തിക നിലയ്ക്ക് ദോഷമാകുന്നതിനെ കുറിച്ചായിരുന്നു അഡ്‌ലിനോട് ചോദിച്ചത്. ഇതിന് സുന്ദരി നല്‍കിയ മറുപടി കൈയ്യടി നേടുകയാണ്.\nഇന്ത്യയില് നിന്നും വരുന്നയാള് എന്ന നിലയില്, എന്റെ രാജ്യം ഇപ്പോള് അനുഭവിക്കുന്നതിന്റെ അടിസ്ഥാനത്തില് ലോകത്ത് മറ്റെന്തിനേക്കാളും പ്രധാനപ്പെട്ടത് പ്രിയപ്പെട്ടവരുടെ ജീവനാണ്. സമ്പദ് വ്യവസ്ഥയും ആരോഗ്യവും തമ്മിലൊരു ബാലന്‍സ് വേണം. അത് ജനങ്ങളും സര്‍ക്കാരും പരസ്പരം കൈകോര്‍ത്ത് പ്രവര്‍ത്തിക്കുമ്പോഴാണ് സാധ്യമാകുന്നതെന്നായിരുന്നു ആ ചോദ്യത്തിന് അഡ്‌ലിന് നല്‍കിയ മറുപടി.\nഅവസാന റൗണ്ടില് അഡ്‌ലിനോട് സംസാരിക്കാന് ആവശ്യപ്പെട്ടതാകട്ടെ അഭിപ്രായ സ്വാതന്ത്ര്യത്തേയും പ്രതിഷേധിക്കാനുള്ള അവകാശത്തെ കുറിച്ചുമായിരുന്നു. ഇതിന് അഡ്‌ലിന് മറുപടി നല്‍കിയത് സ്ത്രീകളുടെ സ്വാതന്ത്ര്യത്തിനും സമത്വത്തിനുമായി നടത്തിയിട്ടുള്ള സമരങ്ങളെ കുറിച്ചുള്ളതായിരുന്നു.\nനമ്മള് ഒരുപാട് പ്രതിഷേധങ്ങളും സമരങ്ങളും കണ്ടിട്ടുണ്ട്. വര്‍ഷങ്ങളായി തുല്യ അവകാശങ്ങള്‍ക്കായി സ്ത്രീകള് നടത്തിവരുന്ന പ്രതിഷേധങ്ങളെ ചൂണ്ടിക്കാണിക്കാന് ആഗ്രഹിക്കുന്നു. ഇന്നും അവ നമുക്ക് നേടാനായിട്ടില്ല. അസമത്വത്തിനെതിരെ ശബ്ദമുയര്‍ത്താനുള്ള അവകാശമാണ് പ്രതിഷേധമായി മാറുന്നത്. ഏതൊരു ജനാധിപത്യത്തിലും ന്യൂനപക്ഷത്തിന് ശബ്ദമുയര്‍ത്താനുള്ള അവകാശം നല്‍കുന്നു. അതിനാല് പ്രതിഷേധിക്കാനുള്ള അവകാശം വളരെ പ്രധാനപ്പെട്ടതാണ്. എന്നായിരുന്നു അഡ്‌ലിന് നല്‍കിയ മറുപടി.\nകുവൈത്തിലായിരുന്നു അഡ്‌ലിന്റെ ജനനം. പിന്നീട് ഇന്ത്യയിലേക്ക് പഠനത്തിനും ജോലിയ്ക്കുമായി താമസം മാറ്റുകയായിരുന്നു. ഉഡുപ്പി സ്വദേശികളാണ് അഡ്‌ലിന്റെ മാതാപിതാക്കള്. മുംബൈയിലാണ് പഠിച്ചത്. വെല്‍ഫെയര് രംഗത്ത് ജോലി ചെയ്തുവരികയാണ് അഡ്‌ലിന്. മാതൃഭാഷയായ കൊങ്കിണിയ്ക്ക് പുറമെ ഹിന്ദിയും കന്നഡയും ഇംഗ്ലീഷും അനായാസം കൈകാര്യം ചെയ്യാന് ഈ സുന്ദരിയ്ക്ക് അറിയാം. എല്‍ജിബിറ്റി സമൂഹത്തിനുവേണ്ടിയുള്ള പ്രവര്‍ത്തനങ്ങളിലും അഡ്‌ലിന് സജീവ സാന്നിധ്യമാണ്.\nBigg boss malayalam season3is going to end?\nചിത്രങ്ങള്‍ക്ക് കടപ്പാട്: അഡ്‌ലിന് കാസ്റ്റലിനോ ഇന്‍സ്റ്റഗ്രാം പേജ്\nശക്തമായ മത്സരമായിരുന്നു അഡ്‌ലിന് മത്സരത്തില് കാഴ്ചവച്ചത്. മത്സരത്തില് നിന്നുമുളള ചിത്രങ്ങളും വീഡിയോകളും അഡ്‌ലിന് തന്റെ ഇന്‍സ്റ്റഗ്രാം പേജിലൂടെ പങ്കുവച്ചിരുന്നു. മത്സരത്തിലെ നാഷണല് കോസ്റ്റിയൂം സെഗ്മെന്റില് ഇന്ത്യന് പരമ്പരാഗത വസ്ത്രം അണിഞ്ഞ് അതിസുന്ദരിയായാണ് അഡ്‌ലിന് എത്തിയത്. വിശ്വസുന്ദരി പട്ടം നേടാന് സാധിച്ചില്ലെങ്കിലും കിരീടത്തിന് അരികെ എത്താന് സാധിച്ച അഡ്‌ലിന് രാജ്യത്തിന് അഭിമാനമായി മാറിയിരിക്കുകയാണ്.\nMORE MISS UNIVERSE NEWS\nമിസ് യൂണിവേഴ്‌സായി മെക്‌സിക്കന് സുന്ദരി ആന്‍ഡ്രിയ മെസ, നാലാമതായി മിസ് ഇന്ത്യ അഡിലൈന് കാസ്റ്റിലിന്\nസെന്‍സേഷണല് ബ്യൂട്ടി സുസ്മിത തിരിച്ച് വരുന്നു\nചര്‍മ്മം കണ്ടാല് പ്രായം തോന്നിക്കില്ല, മധ്യവയസ്‌കയായ ഐശ്വര്യ റായിയുടെ ആരെയും ഞെട്ടിക്കുന്ന ഫോട്ടോസ്\nലോകസുന്ദരി ഐശ്വര്യ റായിയുടെ ആരും കാണാത്ത ബിക്കിനി ചിത്രങ്ങള് സോഷ്യല് മീഡിയയില് വൈറല്!!!\nബോളിവുഡിലേക്ക് അരങ്ങേറ്റം കുറിക്കുന്ന മുന് മിസ് ഇന്ത്യ താരം ആര് ?\nRead more about: miss universe miss india\nMiss India Adline Quadros Castelin Reaches To Top4of Miss Universe Look At Her Journey, Read More In Malayalam Here.\nStory first published: Monday, May 17, 2021, 12:50 [IST]


പ്രവാചക ശബ്‌ദം - നേർച്ചകൾ നിറവേറ്റാതിരുന്നാൽ പ്രശ്നമുണ്ടോ?\nപ്രവാചകശബ്ദം 18-10-2021 - Monday\nനേർച്ചയെന്നുപറയുന്നത് ദൈവത്തോടോ വിശുദ്ധരോടോ നടത്തുന്ന ഒരു വാഗ്ദാനമാണ്. വാഗ്ദാന ലംഘനം ആരോടാണെങ്കിലും ശരിയായ പ്രവൃത്തിയല്ല. അത് ദൈവത്തോടോ വിശുദ്ധരോടോ ആണെങ്കിൽ വളരെ ഗൗരവപൂർവം പരിഗണി ക്കേണ്ട കാര്യമാണ്. നേർച്ച നിറവേറ്റുക എന്നത് വാഗ്ദാനം ചെയ്ത വ്യക്തിയുടെ വലിയ ഉത്തര വാദിത്വമാണ്. ഏതെങ്കിലും കാരണത്താൽ ഏറ്റെടുത്ത നേർച്ച നിറവേറ്റാൻ സാധിക്കാതെ പോകുന്നു എന്നു കരുതുക.\nഉദാഹരണമായി, ഒരുവലിയ തുക നേർച്ചയായി നല്കാം എന്ന് വാഗ്ദാനം ചെയ്യുന്നു. എന്നാൽ കൈവശം പണമില്ല. പലരോടും ചോദിച്ചു. പക്ഷേ ആരും തരാൻ തയ്യാറല്ല; അതുപോലെ, വേളാങ്കണ്ണി മാതാവിന് ഒരുപവന്റെ മാല നേർച്ചയായി നല്കാമെന്ന് വാഗ്ദാനം ചെയ്തു. എന്നാൽ അത് വാങ്ങാനുള്ള പണമില്ല.\nഇപ്രകാരം ഏതെങ്കിലും കാരണത്താൽ നേർച്ച നിറവേറ്റാൻ സാധിക്കാത്ത ഒരു സാഹചര്യം ഉണ്ടായാൽ ഏതെങ്കിലും വൈദികനോട് ഇക്കാര്യം ഏറ്റുപറഞ്ഞ് ഏറ്റെടുത്ത നേർച്ചക്കു പകരം ആ വ്യക്തിക്കു സാഹചര്യാധിഷ്ഠിതമായി ചെയ്യാൻ സാധ്യമായ മറ്റൊരു നേർച്ചയാക്കി അതിനെ മാറ്റാൻ സാധിക്കും. ഏതായാലും, ദൈവത്തോട് ഒരു വാഗ്ദാനം ചെയ്താൽ ആ വാഗ്ദാനം നിറവേറ്റാനുള്ള ധാർമ്മിക ഉത്തരവാദിത്വം വാഗ്ദാനം ചെയ്തയാളിനുണ്ട്.\nനേര്‍ച്ച വരവ് ഇടവകക്കാര്‍ക്ക് തന്നെ നല്‍കിക്കൊണ്ട് നസ്രത്ത് തിരുക്കുടുംബ ദേവാലയം\nതെക്കന് കുരിശുമല തീര്‍ത്ഥാടന കേന്ദ്രത്തില് നേര്‍ച്ചപ്പെട്ടി തകര്‍ത്ത് കവര്‍ച്ച


കൊച്ചിയില് 30 ആര്‍എസ്എസ് പ്രവര്‍ത്തകര്‍ക്കെതിരേ കേസ്\nThu Apr 25 2019 16:13:32 GMT+0530 (IST)\nകൊച്ചി (മരട് ): ദേവസ്വം ബോ ര്‍ഡിന്റെ സര്‍ക്കുലര് അവഗണിച്ച് ദേവസ്വം ക്ഷേത്രത്തില് കായിക പരിശീലനം നടത്തിയതിന് 30 ആര്‍എസ്എസ് പ്രവര്‍ത്തകര്‍ക്കെതിരേ മരട് പോലിസ് കേസെടുത്തു. അനുമതിയില്ലാതെ കായിക പരിശീലനം നടത്തിയെന്ന് കൊച്ചി ദേവസ്വം അധികൃതരുടെ പരാതിയെ തുടര്‍ന്നാണ് കേസെടുത്തത്.\nവെള്ളിയാഴ്ച രാത്രി 8.30ന് മരട് തിരു. അയിനി സ്വയംഭൂ ശിവ ക്ഷേത്രത്തിലായിരുന്നു സംഭവം. പരിശീലനം തടയാനെത്തിയ നാട്ടുകാരും ആര് എസ്എസ് പ്രവര്‍ത്തകരും തമ്മില് സംഘര്‍ഷമുണ്ടായി. നാട്ടുകാര് മരട് പോലിസി ല് വിവരമറിയിച്ചെങ്കിലും പോലിസ് സ്ഥലത്തെത്താത്തതിനെ തുടര്‍ന്ന് നാട്ടുകാര് സിഐയെ വിവരമറിയിച്ചു. തുടര്‍ന്ന് എറണാകുളം സൗത്ത് സിഐ സിബി ടോമിന്റെ നേതൃത്വത്തിലെത്തിയ പോലിസ് സംഘം ആര്‍എസ് എസ് പ്രവര്‍ത്തകരുടെ വിവരങ്ങള് ശേഖരിച്ചു കണ്ടാലറിയാവുന്ന 30 പേര്‍ക്കേതിരേ കേസെടുത്തു. നാട്ടുകാര് ഇത്തരം പരിശീലനത്തിനെതിരേ ദേവസ്വം ബോര്‍ഡിന് പരാതി നല്‍കിയിരുന്നു. ഇതിന് ശേഷം കുറച്ച് നാളുകളായി നിര്‍ത്തിവച്ച പരിശീലനം പുനരാരംഭിക്കുകയായിരുന്നു. സൂചന ലഭിച്ച നാട്ടുകാര് ദിവസങ്ങളായി നടത്തിയ നിരീക്ഷണത്തിനൊടുവിലാണ് സംഘം പിടിയിലായത്. ക്ഷേത്രത്തിന് മുമ്പില് വൈറ്റില ദേവസ്വം കമ്മീഷണറുടെ ഉത്തരവ് നോട്ടീസ് പതിപ്പിച്ചിട്ടുണ്ട്. അനധികൃതമായി ആരും ക്ഷേത്രത്തില് പ്രവേശിക്കുകയോ കായിക പരിശീലനങ്ങള് നടത്തുകയോ ചെയ്യരുതെന്ന് നോട്ടീസില് പറയുന്നു. ക്ഷേത്രനട അടച്ച ശേഷം രാത്രിയിലെ പരിശീലനങ്ങള്‍ക്ക് പുറമേനിന്നുള്ള ആളുകളാണ് എത്തിയിരുന്നത്.\nആര്‍എസ്എസ് സ്ഥാപകനായ ഹെഡ്‌ഗെവാറിന്റെ ജന്‍മദിനത്തോടനുബന്ധിച്ച് നടത്തുന്ന ശാരീരിക പ്രദര്‍ശനത്തിന് വേണ്ടിയുള്ള പരിശീലനമാണ് ഇവിടെ നടന്നത്. ആര് എസ്എസ് പരിശീലനങ്ങളെ നിയമപരമായി നേരിടുമെന്ന് കോ ണ്‍ഗ്രസ് മരട് മണ്ഡലം പ്രസിഡന്റും എറണാകുളം ഡിസിസി ജനറല് സെക്രട്ടറിയുമായ ആര് കെ സുരേഷ് ബാബു പറഞ്ഞു.\nസ്വകാര്യ ക്ഷേത്രങ്ങളില് പരിശീലനം നടക്കുന്നതിനെ എതിര്‍ക്കുന്നില്ലെന്നും ദേവസ്വം ക്ഷേത്രങ്ങളില് അനുവദിക്കില്ലെന്നും സിപിഎം ഏരിയാ സെക്രട്ടറി പി വാസുദേവന് പറഞ്ഞു. ഇനിയും നിരീക്ഷണം തുടരുമെന്നും സിപിഎം ലോക്കല് സെക്രട്ടറി പ്രദീപ് പറഞ്ഞു. ആര്‍എസ്എസ് നടത്തുന്ന പരിശീലനങ്ങള്‍ക്കെതിരേ കക്ഷിരാഷ്ട്രീയ ഭേദമെന്യേ സമാന മനസ്‌കരുമായി ചേര്‍ന്ന് തടയുമെന്നും നാട്ടുകാര്‍ക്ക് നിയമ സഹായം നല്‍കുമെന്നും എസ്ഡിപിഐ തൃപ്പൂണിത്തുറ മണ്ഡലം പ്രസിഡന്റ് സുധീര് യൂസുഫ് അറിയിച്ചു.


സംസ്ഥാനത്ത് ഇന്ന് 12,220 പേര്‍ക്ക് കൊവിഡ്; 97 മരണം – The Editor\nസംസ്ഥാനത്ത് ഇന്ന് 12,220 പേര്‍ക്ക് കൊവിഡ്; 97 മരണം\nസംസ്ഥാനത്ത് ഇന്ന് 12,220 പേര്‍ക്ക്‌േെ കാവിഡ് സ്ഥിരീകരിച്ചു. മലപ്പുറം 1861, കോഴിക്കോട് 1428, തൃശൂര് 1307, എറണാകുളം 1128, കൊല്ലം 1012, തിരുവനന്തപുരം 1009, പാലക്കാട് 909, കണ്ണൂര് 792, കാസര്‍ഗോഡ് 640, കോട്ടയം 609, ആലപ്പുഴ 587, വയനാട് 397, പത്തനംതിട്ട 299, ഇടുക്കി 242 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 97 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 14,586 ആയി. ഇന്ന് രോഗം സ്ഥിരീകരിച്ചവരില് 71 പേര് സംസ്ഥാനത്തിന് പുറത്ത് നിന്നും വന്നവരാണ്. 11,497 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 612 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 1812, കോഴിക്കോട് 1402, തൃശൂര് 1300, എറണാകുളം 1118, കൊല്ലം 1010, തിരുവനന്തപുരം 933, പാലക്കാട് 529, കണ്ണൂര് 718, കാസര്‍ഗോഡ് 635, കോട്ടയം 566, ആലപ്പുഴ 568, വയനാട് 386, പത്തനംതിട്ട 287, ഇടുക്കി 233 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 12,502 പേര് രോഗമുക്തി നേടി. തിരുവനന്തപുരം 896, കൊല്ലം 1637, പത്തനംതിട്ട 440, ആലപ്പുഴ 898, കോട്ടയം 390, ഇടുക്കി 218, എറണാകുളം 1524, തൃശൂര് 1334, പാലക്കാട് 1040, മലപ്പുറം 1382, കോഴിക്കോട് 1250, വയനാട് 332, കണ്ണൂര് 606, കാസര്‍ഗോഡ് 555 എന്നിങ്ങനേയാണ് രോഗമുക്തിയായത്. ഇതോടെ 1,14,844 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 29,35,423 പേര് ഇതുവരെ കൊവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 3,86,876 പേരാണ് ഇപ്പോള് നിരീക്ഷണത്തിലുള്ളത്. ഇവരില് 3,62,022 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 24,854 പേര് ആശുപത്രികളിലും നിരീക്ഷണത്തിലാണ്. 2279 പേരെയാണ് പുതുതായി ആശുപത്രിയില് പ്രവേശിപ്പിച്ചത്. ടി.പി.ആര്. 5ന് താഴെയുള്ള 86, ടി.പി.ആര്. 5നും 10നും ഇടയ്ക്കുള്ള 382, ടി.പി.ആര്. 10നും 15നും ഇടയ്ക്കുള്ള 370, ടി.പി.ആര്. 15ന് മുകളിലുള്ള 196 എന്നിങ്ങനെ തദ്ദേശ സ്വയംഭരണ പ്രദേശങ്ങളാണുള്ളത്.\nവണ്ടിപ്പെരിയാര് കൊലപാതകം: പ്രതിയുമായെത്തി തെളിവെടുപ്പ്; കൊലപാതകം പുനരാവിഷ്‌കരിച്ചു\nവെര്‍ണറും സ്ലാവനും കേരള ബ്ലാസ്റ്റേഴ്സ് എഫ്സിയുടെ പരിശീലക സംഘത്തില്


വിഭാഗങ്ങൾ: വാഹന അപകടം വഴികൾകേടാകൽ സംരക്ഷണംവ്യക്തിപരമായ അപമാനംവിപ്ലാഷ്\nനിങ്ങൾ കാറിൽ ഇരിക്കുകയായിരുന്നു, ഒരു ട്രാഫിക് ലൈനിൽ നിർത്തി. പെട്ടെന്ന്, കുറഞ്ഞ വേഗതയിൽ സഞ്ചരിക്കുന്ന ഒരു വാഹനം നിങ്ങളുടെ കാർ അവസാനിക്കുന്നു. ഇത് അപ്രതീക്ഷിതമാണെങ്കിലും പ്രഭാവം പ്രയാസകരമല്ല. നിങ്ങൾ നിങ്ങളുടെ കാറിൽ നോക്കിയാൽ വാഹനത്തിന് ഒന്നിനും ചെറിയ നഷ്ടമുണ്ടെങ്കിലോ അല്ലെങ്കിൽ യാതൊരു നാശനവുമില്ലെന്നോ നോക്കൂ. ബമ്പർ അപകടത്തിൽ നിന്നും ഊർജ്ജത്തിന്റെ വലിയ ഭാഗം വലിച്ചെടുത്തു, അതിനാൽ അവർ കാറിനെ സംരക്ഷിച്ചു. നിങ്ങളുടെ കഴുത്തിൽ ഒരു ചെറിയ വേദന തോന്നുന്നു, മുകളിലെ പുറകിലോ, ഒരുപക്ഷേ അല്പം തലകറക്കമോ, തലവേദനയോ ഉള്ളതായി തോന്നുന്നു, പക്ഷേ ഇത് അപ്രതീക്ഷിത ജൊൽറ്റിൽ നിന്നാണെന്ന് നിങ്ങൾ ചിന്തിക്കുന്നു. എല്ലാത്തിനുമുപരി, അവർ നിങ്ങളെ അടിച്ചില്ല ആ കഠിനമായി. മറ്റേ ഡ്രൈവർമാരുമായി നിങ്ങൾ പരസ്പരം കൈമാറുകയും നിങ്ങളുടെ വഴിക്കു പോകുകയും ചെയ്യുക.\nഅടുത്ത പ്രഭാതം മറ്റൊരു കഥയാണ്. നിങ്ങളുടെ കഴുത്ത് വേദനയും ദുശ്ശാഠ്യവുമാണ്. നിങ്ങളുടെ തോളിൽ നിങ്ങൾക്ക് വേദനയുണ്ട്, തിരികെ വരാം. ഡോക്ടറിലേക്കുള്ള സന്ദർശനം ഒരു രോഗനിർണയം വെളിപ്പെടുത്തുന്നു ശാസിച്ചു.\nചില ആളുകൾ അത് നിങ്ങളെ അറിയിക്കും ശാസിച്ചു അപകടം മൂലമുണ്ടാകുന്ന ഒരു കുടിയേറ്റത്തിൽ കൂടുതൽ പണം സമ്പാദിക്കാൻ ആളുകൾ ഉപയോഗിക്കുന്ന ഒരു പരിക്ക്. കുറഞ്ഞ വേഗതയിലുള്ള റിയർ എൻഡ് അപകടത്തിൽ ഇത് സാധ്യമാണെന്നും അത് ഒരു നിയമപരമായി കാണുമെന്നും അവർ വിശ്വസിക്കുന്നില്ല ക്ലെയിം ക്ലെയിംപ്രധാനമായും കാണാവുന്ന അടയാളങ്ങളില്ല.\nചില ഇൻഷ്വറൻസ് വിദഗ്ധർ പറയുന്നത്, തെറിപ്പിക്കുന്ന കേസുകളിൽ മൂന്നിലൊന്ന് വഞ്ചനയാണ്എന്നാൽ ഇത് മൂന്നിൽ രണ്ട് ഭാഗവും നിയമപരമാണ്. കുറഞ്ഞ വേഗതയിലുള്ള അപകടങ്ങൾ ശരിക്കും ശമിപ്പിക്കാൻ കാരണമാകുമെന്ന വാദത്തെ പിന്തുണയ്ക്കുന്ന ഒരു വളരെയധികം ഗവേഷണങ്ങളും ഉണ്ട് - അത് വളരെ വളരെ യഥാർത്ഥമാണ്. ചില രോഗികൾക്ക് ജീവിതകാലം മുഴുവൻ വേദനയും സ്ഥായിയായതുമാണ് അനുഭവിക്കുന്നത്.\nദി മെക്കാനിക്സ് ഓഫ് വിപ്പ്ലാഷ്\nഒരു വ്യക്തി അവരുടെ വാഹനത്തിൽ ഇരിക്കുകയാണെങ്കിൽ, സാധാരണയായി അവരുടെ തലയുമായി നേരിട്ട്, തങ്ങളുടെ തോളിൽ നേരിട്ട്, പിന്തുണയുടെ കഴുത്ത്. കീ അത് അപ്രതീക്ഷിതമാണ്. വാഹനം വീഴുമ്പോൾ, ആദ്യത്തെ കാറിൽ ഒരാളുടെ മുൻവശം മുന്നോട്ടു നീങ്ങുന്നു. എന്നിരുന്നാലും, തല ഉടൻ പിന്തുടരുന്നില്ല, പകരം പിന്നിലേയ്ക്ക് പിന്നിലേക്ക് വീഴുന്നു. ഈ സ്ഥാനത്ത്, കഴുത്ത് ആദ്യമായി ആദ്യത്തേത് (പിൻഭാഗത്തേക്ക്) ഹൈപ്പർടെക്ചർ ചെയ്തിരിക്കുന്നു.\nഇരിപ്പിടം സീറ്റിന്റെ പിൻഭാഗത്തേക്ക് പിറകിൽനിന്നു പോകുമ്പോൾ നെഞ്ചിന്റെ ചലനത്തെ പിന്തുടരുമ്പോൾ ആ വ്യക്തിയുടെ തല ഉയർന്ന് വേഗം പിരിമുറുക്കപ്പെടുന്നു. രണ്ടാം പ്രാവശ്യം കഴുത്ത് (മുന്നിലേക്ക്) വിരൽചൂണ്ടുന്നു. ഈ ചലനത്തിന്റെ ഏതാനും നിമിഷങ്ങൾ മാത്രമേ നീണ്ടു നിൽക്കുകയുള്ളൂ, വേദനയും സ്ഥായിയായതും ദുർബലമാകാൻ കാരണമാകും. ഹെഡ് റിസ്റ്റുകൾ വളരെ പിറകിലാണെങ്കിലും അവ വളരെ കുറഞ്ഞ അളവനുസരിച്ച് സജ്ജമാക്കുമ്പോൾ അവർക്ക് കൂടുതൽ പിന്തുണ ലഭിക്കുന്നില്ല.\nനിങ്ങൾ കുറഞ്ഞ വേഗതയുള്ള റിയർ എൻഡ് കൂട്ടിയിടിയിലാണെങ്കിൽ എന്തുചെയ്യും\nനിങ്ങൾ ഒരു അപകടം ആണെങ്കിൽ, പ്രത്യേകിച്ചും നിങ്ങൾക്ക് തിരിച്ചടികൾ ലഭിക്കുകയും, ശാരീരികം അനുഭവപ്പെടുകയും ചെയ്യുന്നെങ്കിൽ, ഒരു ദിവസം ഡോക്ടറെ കാണുക - നിങ്ങൾ വളരെ വേദന അനുഭവിക്കുന്നില്ലെങ്കിൽ പോലും. എത്രയും വേഗം ഒരു ഡോക്ടറിലേക്ക് കയറി, നിങ്ങൾക്ക് ഒരു പരിഹാരം വികസിപ്പിക്കാൻ എത്രയും വേഗം കഴിയും.\nപലപ്പോഴും, ശല്യപ്പെടുത്തുന്ന ആളുകളാണ് ഒരു ദിവസം വരെ, അല്ലെങ്കിൽ രണ്ടെണ്ണം വരെ, ഏതെങ്കിലും പ്രഭാവം അനുഭവപ്പെടില്ല. വേദനയുടെ മുൻപിൽ തുടരുകയും നടപടികൾ കൈക്കൊള്ളുകയും ചെയ്യുന്നതാണ് പിന്നീടുള്ള വിടുതൽ ഒഴിവാക്കാനും പിന്നാമ്പുറത്ത് സൂക്ഷിക്കാനും ഉള്ളത്. മറ്റ് പ്രശ്നങ്ങൾ ഉണ്ടാകുന്നതും ഡോക്യുമെന്റേഷൻ നൽകും കൂടാതെ നിയമപരമായ ആവശ്യകതകൾക്കായി നിങ്ങൾക്ക് വിവരങ്ങൾ ആവശ്യമാണ്.\nഅപകടത്തെത്തുടർന്ന് വേഗത്തിൽ സുഖപ്പെടുത്താനും നിങ്ങളുടെ വേദന കൂടുതൽ ഫലപ്രദമായി നിയന്ത്രിക്കാനും ഉടൻ തന്നെ നിങ്ങളുടെ ചികിൽസാകൃതി കാണുക. ശാന്തമായ കൃത്രിമവും ആഴത്തിലുള്ള ടിഷ്യു മസാജും പോലുള്ള സാങ്കേതികവിദ്യകൾ ഉപയോഗിച്ച് നിങ്ങളുടെ കഴുത്ത് പെട്ടെന്ന് തന്നെ മെച്ചപ്പെടുത്താൻ കഴിയും. അപ്പോൾ നിങ്ങൾക്ക് ജീവൻ വളരെ വേഗത്തിൽ തിരികെ ലഭിക്കും.\nഓട്ടോ ആക്സിഡന്റ് ഇഞ്ചു ചിപ്പിഫാക്റ്റർ\nഅടുത്തത് എൽ പാസോ, ടിഎക്സ്. കായിക പരിക്ക് ചികിത്സ »\nമുമ്പത്തെ കാൽ, കണങ്കാൽ വേദന എന്നിവ മനസ്സിലാക്കുക


‘നായിക‘യും. വിവാദ ചിത്രങ്ങളുടെ ശ്രേണിയിലേ\nThread: ‘നായിക‘യും. വിവാദ ചിത്രങ്ങളുടെ ശ്രേണിയിലേ\n11-28-2011, 04:51 AM #1\nചരിത്രം ചൂഴ്ന്നെടുക്കാന്* ഇറങ്ങിത്തിരിച്ചാല്* വിവാദങ്ങളും പിന്നാലെയുണ്ടാകുമെന്ന് ഉറപ്പാണ്. വ്യാഖ്യാ*നങ്ങളും വിലയിരുത്തലുകളും മൂലം വിവാദത്തിലായ ചിത്രങ്ങളുടെ ശ്രേണിയിലേക്ക് ജയരാജിന്റെ ‘നായിക‘യും.\nഒരു കാലത്ത് മലയാളത്തില്* നിറഞ്ഞുനിന്ന്, പൊടുന്നനെ മാഞ്ഞുപോയ ഗ്രേസി എന്ന നടിയുടെ കഥ പറയുന്ന ചിത്രമാണ് നായിക. സംഭവബഹുലമായിരുന്നു ആ നടിയുടെ ജീവിതം. ശാരദയാണ് ഗ്രേസിലായി വേഷമിടുന്നത്. ഗ്രേസിയുടെ മകള്* വാണി(സരയു) ഈ ചിത്രത്തില്* കൊല്ലപ്പെടുകയാണ്. വാണി എന്ന കഥാപാത്രത്തിന് എഴുപതികളില്* മലയാളത്തില്* നിറഞ്ഞു നിന്ന നടി വിജയശ്രീയുടെ ഛായയുണ്ടെന്ന വിലയിരുത്തലുകളാണ് വിവാദമാകുന്നത്.\nസിദ്ദിഖ് അവതരിപ്പിച്ച സിനിമാ നിര്*മ്മാതാവ് സ്റ്റീഫന്* മുതലാളിയാണ് വാണിയെ കൊലപ്പെടുത്തുന്നത്. സ്റ്റീഫന്* മുതലാളി എന്ന കഥാപാത്രത്തിന് പഴയകാലത്തെ പ്രമുഖ നിര്*മ്മാതാവിനോട് സാദൃശ്യമുണ്ട്. 'പൊന്നാപുരം കോട്ട' എന്ന ചിത്രത്തിന്റെ സെറ്റില്* വിജയശ്രീയ്ക്കുണ്ടായ ദുരനുഭവം നായികയിലെ 'കുളത്തൂര്* കോട്ട' എന്ന ചിത്രത്തിന്റെ സെറ്റിലും നടക്കുന്നുണ്ട്.\n1974 മാര്*ച്ച് 17നാണ് വിജയശ്രീയുടെ അസ്വാ*ഭാവിക മരണം സംഭവിച്ചത്. ഒരു കാലത്ത് മലയാളത്തിലെ 'മര്*ലിന്* മണ്*റോ' എന്നാണ് വിജയശ്രീ അറിയപ്പെട്ടിരുന്നത്. ഗ്ളാമര്* വേഷങ്ങളിലും അല്ലാതെയും അവര്* തിളങ്ങി. നസീമ എന്നായിരുന്നു വിജയശ്രീയുടെ യഥാര്*ഥ പേര്.\nKeywords: Jayaram, Padmapriya, siddik,ponnapuram kotta, vijayasree, murder, sharadha,,Marlin Manro,sarayu,Jayaraj's 'Nayika' in Controversy\njayaram, marlin manro, murder, padmapriya, ponnapuram kotta, sarayu, sharadha, siddik, vijayasree


സ്ഥിരം തൊഴില് ഇല്ലാതാക്കുന്ന കേന്ദ്ര വിജ്ഞാപനം: സംസ്ഥാനത്ത് ഏപ്രില് രണ്ടിന് പൊതുപണിമുടക്ക്, ബിഎംഎസ് പങ്കെടുക്കില്ല | VygaNews\nതിരുവനന്തപുരം: വിവിധ തൊഴിലാളി സംഘടനകളുടെ നേതൃത്വത്തില് ഏപ്രില് രണ്ടിന് സംസ്ഥാനത്ത് പൊതുപണിമുടക്ക്. സ്ഥിരം തൊഴില് ഇല്ലാതാക്കുന്ന കേന്ദ്...\nതിരുവനന്തപുരം: വിവിധ തൊഴിലാളി സംഘടനകളുടെ നേതൃത്വത്തില് ഏപ്രില് രണ്ടിന് സംസ്ഥാനത്ത് പൊതുപണിമുടക്ക്. സ്ഥിരം തൊഴില് ഇല്ലാതാക്കുന്ന കേന്ദ്ര വിജ്ഞാപനത്തില് പ്രതിഷേധിച്ചാണ് പണിമുടക്ക്. ബിഎംഎസ് പണിമുടക്കില് നിന്ന് വിട്ടുനില്‍ക്കും.\nകരാര് തൊഴിലും നിശ്ചിത കാലാവധി തൊഴിലും എല്ലാ വ്യവസായ മേഖലകളിലും അനുവദിച്ചു കൊണ്ടുള്ള ഉത്തരവ് കഴിഞ്ഞ ദിവസംകേന്ദ്ര തൊഴില് മന്ത്രാലയം പുറത്തിറക്കിയിരുന്നു.\nKeywords: Kerala,Strike, Trade unions\nVygaNews: സ്ഥിരം തൊഴില് ഇല്ലാതാക്കുന്ന കേന്ദ്ര വിജ്ഞാപനം: സംസ്ഥാനത്ത് ഏപ്രില് രണ്ടിന് പൊതുപണിമുടക്ക്, ബിഎംഎസ് പങ്കെടുക്കില്ല


എസ്.എസ്.എസി ചോദ്യപേപ്പർ ചോർച്ച; 2017ലെ ഗ്രാജ്യ്വേറ്റ് ലെവൽ ഫലം പ്രഖ്യാപിക്കാന് സുപ്രീം കോടതി നിർദേശം\n9 May 2019 10:55 AM GMT\nചോദ്യപേപ്പർ ചോർന്നെന്ന ആരോപണത്തെ തുടർന്ന് തടഞ്ഞുവച്ച 2017ലെ കംപയിന്റ് ഗ്രാജ്വേഷൻ ലെവൽ പരീക്ഷയുടെ ഫലം പ്രഖ്യാപിക്കണമെന്ന് സ്റ്റാഫ് സെലക്ഷൻ കമ്മീഷനോട് സുപ്രീം കോടതി. ചോദ്യപേപ്പർ ചോർന്നെന്ന ആരോപണം ഉയർന്നതിന് പിറകെ ഉദ്യോഗാർത്ഥികൾ പ്രതിഷേധവുമായി രംഗത്തെത്തിയതിന് പിറകെ ഫലപ്രഖ്യാപനം നടത്തുന്നതിന് കോടതി ഏര്‍പ്പെടുത്തിയ സ്റ്റേ പിൻവലിക്കുകയായിരുന്നു. ഇതോടെ എസ്.എസ്.സി സിജിഎൽ, സിഎച്ച് എസ് എൽ 2017 പരീക്ഷയെഴുതിയവർക്ക് അടുത്തിടെ തന്നെ ssc.noc.in എന്ന വെബ് സൈറ്റിൽ നിന്നും ഫലം പരിശോധിക്കാമെന്നും റിപ്പോര്‍ട്ടുകൾ പറയുന്നു.\nഅതേസമയം, കേന്ദ്ര സർക്കാർ തസ്തികകളിലേക്ക് നിയമനം നടത്തുന്ന സ്റ്റാഫ് സെലക്ഷൻ കമ്മീഷന്റെ പ്രവർത്തനങ്ങൾ കാര്യക്ഷമാക്കാൻ നിരീക്ഷക സമിതിയെയും കോടതി നിയോഗിച്ചു. റിട്ടയേഡ് സുപ്രീം കോടതി അധ്യക്ഷനായ ഏഴംഗം സംഘത്തെയാണ് കോടതി നിയോഗിച്ചത്. മുൻ സുപ്രീം കോടതി ജസ്റ്റിസ് ജിഎസ് സിംഗ്വി, ഇൻഫോസിസ് മുൻ ചെയർമാൻ നന്ദൻ നിലേകനി, ശാസ്ത്രജ്ഞൻ വിജയ് ഭത്കർ എന്നിവരാണ് സമിതിയിലെ മറ്റ് അംഗങ്ങൾ.\n2017 ഫെബ്രുവരിയില് സ്റ്റാഫ് സെലക്ഷന് കമ്മീഷന് നടത്തിയ കംബൈന്‍ഡ് ഗ്രാജുവേറ്റ് രണ്ടാംതരം പരീക്ഷയുടെ ചോദ്യപേപ്പര് ചോര്‍ന്ന സംഭവത്തില് സിബിഐ അന്വേഷണം പുരോഗമിക്കുന്നതിനിടെയാണ് നടപടി. വിഷയത്തിൽ കഴിഞ്ഞ ദിവസം സിബിഐ തൽസ്ഥിതി റിപ്പോർട്ടും സമർപ്പിച്ചിരുന്നു. ഇതിന് പിന്നാലെയാണ് നടപടി. 2017 സിജിഎൽ പരീക്ഷയിൽ ക്രമക്കേട് ആരോപിച്ച ഉദ്യോഗാര്‍ഥികള് കമ്മീഷന് ഓഫീസിനു മുമ്പില് ദിവസങ്ങളോളം സമരം നടത്തിയിരുന്നു. ഇതോടെയാണ് സിബിഐ അന്വേഷണത്തിന് ഉത്തരവായത് കേന്ദ്ര സര്‍ക്കാറിന്റെ താഴ്ന്ന തസ്തികകളിലേക്ക് നടത്തുന്ന പരീക്ഷയാണിത്. 1.9 ലക്ഷം ഉദ്യോഗാര്‍ത്ഥികളാണ് പരീക്ഷ എഴുതിയിരുന്നത്.\nAlso Read- ആര്‍എസ്എസില് ‘റെഡി ടു വെയിറ്റ്’, ‘കെ.പി യോഹന്നാന് വിഭാഗ’ങ്ങള് തമ്മില് തെറിവിളിയും പോരും; ശബരിമല യുവതിപ്രവേശനത്തില് പരസ്യ പോര് വിലക്കി നേതൃത്വം\nCGL 2017 Exam Paper Leak Case Ssc supreme court


രാജ്യത്ത് ആദ്യമായി സീ പ്ലെയിന് ജപ്തി ചെയ്തു - Oneindia Malayalam\nരാജ്യത്ത് ആദ്യമായി സീ പ്ലെയിന് ജപ്തി ചെയ്തു\nവായ്പാ തിരിച്ചടവ് മുടങ്ങിയതിനെ തുടര്‍ന്ന് ഇന്ത്യയില് ആദ്യമായി സീപ്ലെയ്ന് ജപ്തി ചെയ്തു. ആലുവ ഫെഡറല് ബാങ്കാണ് കൊച്ചി ആസ്ഥാനമായുള്ള സീബേര്‍ഡ് കമ്പനിയുടെ സീപ്ലെയ്ന് ജപ്തി ചെയ്തത്. മലയാളി പൈലറ്റുമാരായ സൂരജ് ജോസ്, സുധീഷ് ജോര്‍ജ് എന്നിവര് ചേര്‍ന്നാണ് സീ പ്ലെയ്ന് വാങ്ങിയത്. വിമാനം വാങ്ങാനായി4കോടി രൂപയാണ് ഫെഡറല് ബാങ്കില് നിന്നും വായ്പ എടുത്തത്.\nkochi custody federal bank കൊച്ചി വിമാനം


അട്ടപ്പാടി ഷോളയൂർ പഞ്ചായത്ത് സ്ഥാനാർഥികൾ ഇവർ : Deepika.com Nattu Visesham\nTuesday, December 1, 2020 12:10 AM IST\nഅഗളി:വാർഡ് നന്പർ 1 പി. ദ്വരൈരാജ് (എൻഡിഎ),മാധവൻ (എൽഡിഎഫ് )നഞ്ചൻ (എഐഎഡിഎംകെ ), ടിബി മുരുകേഷ്(യുഡിഎഫ് ). വാർഡ്2 കനകരാജ് (എൻഡിഎ),തിരുമണ്ണഗൗണ്ടർ(എഐഎഡിഎംകെ),എം.ആർ ദേവരാജ് (യുഡിഎഫ്), രാമമൂർത്തി(എൽഡിഎഫ്).\nവാർഡ്3 ഇ.അനീഷ് (എൻഡിഎ),കല്പന (എൽഡിഎഫ്),ഫ്ലോറൻസ്(എഐഎഡിഎംകെ), ആർ.മഹേശ്വരി(യുഡിഎഫ്), കെ. മോഹന(എഎഎസി ബിഎസ്പി ). വാർഡ്4കെ.പുഷ്പ(എൻഡിഎ), പുഷ്പ സ്വാമിനാഥൻ (എഎഎസിബിഎസ്പി), റാണി (എഐഎഡിഎംകെ), വള്ളിയമ്മാൾ (യുഡിഎഫ്),വേലമ്മ (എൽഡിഎഫ്). വാർഡ്5ജ്യോതി (എഐഎഡിഎംകെ), രാധ (എൽഡിഎഫ്), ലക്ഷ്മി ഉണ്ണികൃഷ്ണൻ (എഎഎസി ബിഎസ്പി), ശെൽവികുമാർ(സ്വ),ശെൽവി സുധേഷ്(യുഡിഎഫ്).\nവാർഡ്6 നന്ദകുമാർ(എഐഎഡിഎംകെ), എൻ.മണികണ്ഠൻ (യുഡിഎഫ്), ഡി.രവി(എൽഡിഎഫ്). വാർഡ്7ശാലിനി ബിനുകുമാർ (യുഡിഎഫ്), സുനിത (എൽഡിഎഫ്). വാർഡ് 8 കമല (എൻഡിഎ), എസ്.കവിത (എൽഡിഎഫ്),പി രുഗ്മണി (യുഡിഎഫ്). വാർഡ്9വി കൃഷ്ണകുമാർ (യുഡിഎഫ്), പഴനിസ്വാമി നഞ്ചൻ (എൽഡിഎഫ്) സി.പഴനിസ്വാമി (സ്വ),രംഗസ്വാമി (എൻഡിഎ),വാർഡ്10 കെ.അനിത(യുഡിഎഫ്), നഞ്ചമ്മ (എൽഡിഎഫ്), രാധ കാളിയപ്പൻ(എൻഡിഎ).\nവാർഡ്11 കൊച്ചുത്രേസ്യ ചാക്കോ (സ്വ), മണി(എൻഡിഎ ), രാധാകൃഷ്ണൻ(എൽഡിഎഫ്), വെള്ളിങ്കിരി (എഎഎസിബിഎസ്പി), പി.അജിത്കുമാർ(യുഡിഎഫ്). വാർഡ്12 എൻ പങ്കജം(എഐഎഡിഎംകെ ), വി.പ്രജില(എൻഡിഎ), ലതാകുമാരി (എൽഡിഎഫ്), സുനില ബാബു (യുഡിഎഫ്).\nവാർഡ് 13 കൃഷ്ണമൂർത്തി(എൻഡിഎ), ജിതേഷ്(എൽഡിഎഫ്), കെ.മരുതൻ( എഎഎസിബിഎസ്പി ), രംഗസ്വാമി(എഐഎഡിഎംകെ ), വിശ്വനാഥൻ(യുഡിഎഫ്). വാർഡ് 14 ബാലൻ(എഐഎഡിഎംകെ ),എം.മണി(എൽഡിഎഫ്), മണികണ്ഠൻ(യുഡിഎഫ്), രഞ്ജിത്ത് ഗോപാൽ(സ്വ), വിജയകുമാർ (എൻഡിഎ ).


Kerala Rains | സംസ്ഥാനത്ത് അതിതീവ്ര മഴ പ്രവചിക്കുന്നതില് കേന്ദ്ര കാലാവസ്ഥാ വകുപ്പിന് വീഴ്ച പറ്റി; മന്ത്രി കെ രാജന് – News18 Malayalam\nഒക്ടോബര് 16ന് രാവിലെ എട്ടുവരെ കേന്ദ്ര കാലാവസ്ഥ നിരീക്ഷണ കേന്ദ്രം റെഡ് അലര്‍ട്ട് പ്രഖ്യാപിച്ചിരുന്നില്ല.\nതിരുവനന്തപുരം: സംസ്ഥാനത്ത് അതിതീവ്ര മഴ പ്രവചിക്കുന്നതില് കേന്ദ്ര കാലാവസ്ഥാ വകുപ്പിന് വീഴ്ച പറ്റിയെന്ന് റവന്യൂ മന്ത്രി കെ രാജന്. കേന്ദ്ര സര്‍ക്കാരിനെ അവഗണിച്ച് ന്യൂനമര്‍ദ്ദ മുന്നറിയിപ്പുമായി സംസ്ഥാനത്തിന് മുന്നോപോകാന് സാധിക്കില്ലെന്ന് മന്ത്രി പറഞ്ഞു. പ്രളയ മുന്നറിയിപ്പിന്റെ കാര്യത്തില് സംസ്ഥാന സര്‍ക്കാരിനുള്ള പരിമിതികളാണ് മന്ത്രി നിയമസഭയില് വിവരിച്ചത്.\nപ്രളയമുണ്ടായ ദിവസം കേരളത്തില് ഒരിടത്തും റെഡ് അലര്‍ട്ട് പ്രഖ്യാപിച്ചിരുന്നില്ലെന്ന് മന്ത്രി വ്യക്തമാക്കി. ഒക്ടോബര് 16ന് രാവിലെ എട്ടുവരെ കേന്ദ്ര കാലാവസ്ഥ നിരീക്ഷണ കേന്ദ്രം റെഡ് അലര്‍ട്ട് പ്രഖ്യാപിച്ചിരുന്നില്ല.\nദുരന്തം ഉണ്ടായ സ്ഥലങ്ങളില് ഓറഞ്ചും യെല്ലോ അലര്‍ട്ടും മാത്രമായിരുന്നു. 10 മണിക്ക് ശേഷമാണ് തീവ്രമഴയുടെ മുന്നറിയിപ്പായി റെഡ് അലര്‍ട്ട് പ്രഖ്യാപിച്ചതെന്ന് മന്ത്രി നിയമസഭയില് വ്യക്തമാക്കി.\nAlso Read-Kerala Rains | ഒടുവൽ കാലവർഷം പൂർണമായും പിൻവാങ്ങി; തുലാവർഷം ആരംഭിച്ചു\nമുല്ലപ്പെരിയാർ വിഷയത്തിൽ ഇപ്പോൾ നടക്കുന്നത് വ്യാജ പ്രചരണമാണെന്ന് മുഖ്യമന്ത്രി. സോഷ്യൽ മീഡിയയിലൂടെ നടക്കുന്ന വ്യാജപ്രചരണം നിയമപരമായി നേരിടണമെന്നും മുഖ്യമന്ത്രി നിയമസഭയിൽ പറഞ്ഞു. എം.എം. മണിയുടെ ശ്രദ്ധക്ഷണിക്കലിലായിരുന്നു മുഖ്യമന്ത്രിയുടെ പ്രതികരണം. മുല്ലപ്പെരിയാർ സുരക്ഷയുമായി ബന്ധപ്പെട്ട പ്രചാരണങ്ങൾ പൂർണ്ണമായും തള്ളിക്കൊണ്ടായിരുന്നു മുഖ്യമന്ത്രിയുടെ മറുപടി.\nമുല്ലപ്പെരിയാർ പുതിയ ഡാം വേണമെന്ന് തന്നെയാണ് സർക്കാർ നിലപാട്. എന്നാൽ സമൂഹ മാധ്യമങ്ങളിലൂടെ ഇപ്പോൾ നടക്കുന്നത് വ്യാജ പ്രചരണമാണ്. മുല്ലപ്പെരിയാർ അപകടത്തിലാണെന്ന് വരുത്തി തീർക്കാൻ ശ്രമം നടത്തി, ഇതാ അപകടം വരുന്നു എന്ന തരത്തിലാണ് ഭീതി പരത്തുന്നത്. അത്തരം സാഹചര്യം നിലവിലില്ല. പ്രചരണങ്ങളെ നിയമപരമായി തന്നെ നേരിടും.\nപ്രശ്നത്തെ മറ്റൊരു തരത്തിൽ വഴ് തിരിച്ച് വിടുന്നു. ഒരു ആപത്തും നിലനിൽക്കുന്നില്ല. തമിഴ്നാടുമായി നല്ല ബന്ധമാണ് നിലവിലുള്ളത്. തമിഴ്നാടുമായി സർക്കാർ ചർച്ച നടത്തുമെന്നും മുഖ്യമന്ത്രി നിയമസഭയിൽ പറഞ്ഞു. പ്രചാരണങ്ങളിൽ വ്യക്ത വരുത്തണമെന്നും, ആവശ്യമെങ്കിൽ സുപ്രീംകോടതിയെ സമീപിക്കണമെന്നുമായിരുന്നു ശ്രദ്ധക്ഷണിക്കലിൽ എം.എം. മണി ആവശ്യപ്പെട്ടത്. കേന്ദ്ര സർക്കാരാണ് വിഷയത്തിൽ പരിഹാരം കാണേണ്ടതെന്നും എം.എം. മണി പറഞ്ഞു.\nഅടിയന്തര പ്രമേയ ചർച്ചയിൽ പ്രതിപക്ഷ നേതാവും സഭയിൽ വിഷയം ഉന്നയിച്ചു. രൂക്ഷമായ ക്യാമ്പയിനാണ് സോഷ്യൽ മീഡിയയിൽ നടക്കുന്നത്. മൂന്ന് നാല് ജില്ലകളിലെ ജനങ്ങൾ ഭീതിയിലാണ് 35 ലക്ഷം പേരുടെ മരണത്തിന് ഇടയാക്കുമെന്നാണ് പ്രചരണം. മുല്ലപ്പെരിയാറുമായി ബന്ധപ്പെട്ട് സർക്കാർ സംവിധാനങ്ങൾ വ്യക്തത നൽകണമെന്നും പ്രതിപക്ഷ നേതാവ് വി.ഡി. സതീശൻ ആവശ്യപ്പെട്ടു.


രോഗിയായ ഭാര്യയ്ക്ക് മരുന്ന് വാങ്ങാന് പണമില്ല; റേഷനരി വിറ്റ് വയോധികന്, ദുരിത ജീവിതം | ambalappuzha native mohammed ismail family needs financial help for treatment\nരോഗിയായ ഭാര്യയ്ക്ക് മരുന്ന് വാങ്ങാന് പണമില്ല; റേഷനരി വിറ്റ് വയോധികന്, ദുരിത ജീവിതം\nAmbalappuzha, First Published Dec 25, 2020, 9:05 AM IST\nആകെയുള്ള ആശ്വാസം സര്‍ക്കാര് നല്‍കുന്ന റേഷനരി മാത്രമാണ്. ചില ദിവസങ്ങളില് ഈ റേഷനരി വിറ്റാണ് ഇസ്മായില് ഭാര്യക്കുള്ള മരുന്നിന് പണം കണ്ടെത്താറുള്ളത്. സൗത്ത് ഇന്ത്യന് ആലപ്പുഴ ശാഖയില് ഷമീമയുടെ പേരില് അക്കൗണ്ടന്റുണ്ട്. അക്കൗണ്ട് നമ്പര് 0145053000012193, IFSC CODE- SIBL0000145. ഫോണ് 9744721818.\nഅമ്പലപ്പുഴ: സ്വന്തമായി വീടും വരുമാന മാര്‍ഗ്ഗങ്ങളുമില്ലാതെ രോഗിയായ ഭാര്യയുമായി ദുരിത ജീവിതം പേറുകയാണ് മുഹമ്മദ് ഇസ്മായില് (64)എന്ന വയോധികന്. രോഗിയായ ഭാര്യ ഷമീമയുമായി(54) മുഹമ്മദ് ഇസ്മായില് യാതനനിറഞ്ഞ ജീവിതം അനുഭവിക്കാന് തുടങ്ങിയിട്ട് വര്‍ഷങ്ങള് പലതായി. ആകെയുള്ള ആശ്വാസം സര്‍ക്കാര് നല്‍കുന്ന റേഷനരി മാത്രമാണ്. ചില ദിവസങ്ങളില് ഈ റേഷനരി വിറ്റാണ് ഇസ്മായില് ഭാര്യക്കുള്ള മരുന്നിന് പണം കണ്ടെത്താറുള്ളത്.\nകാക്കാഴം അരീപ്പുറത്ത് ഇക്ബാലിന്റെ വീട്ടില് വാടകയ്ക്കാണ് ഇവര് താമസിക്കുന്നത്. ഇവരുടെ ദയനീയ അവസ്ഥ നേരിട്ടറിയാവുന്ന വീട്ടുടമസ്ഥന് വാടക വാങ്ങാറില്ല. തലച്ചോറില് രക്തം കട്ടപിടിച്ചതിനെ തുടര്‍ന്ന് ഷമീമ ആറ് വര്‍ഷത്തിലേറെയായി ശരീരം തളര്‍ന്ന നിലയിലാണ്. പാതിബോധ മനസിലാണ് ഷമീമയുടെ ജീവിതം. ദിവസവും മരുന്നും ഇന്‍സിലിനും ഷമീമയ്ക്ക് വേണം, കിടപ്പ് രോഗിയായതിനാല് ഡയപ്പര് ഉള്‍പ്പടെ വാങ്ങണം.\nമുന്‍പ് ചെമ്മീന് പീലിംഗ് തൊഴിലാളിയായിരുന്നു ഷമീമ. ഇസ്മായിലിന് മത്സ്യ കച്ചവടവും കൂലിപ്പണിയുമൊക്കെയായിരുന്നു. മൂന്ന് പെണ്‍മക്കളേയും കല്യാണം കഴിപ്പിച്ചു. ഇസ്മായിലിന് ഹൃദ്രോഗം ബാധിച്ചതോടെ ഇപ്പോള് ജോലിക്ക് പോകാനും സാധ്യമല്ല. രണ്ട് പേരും രോഗികളായതിനാല് ഇളയമകള് സജീനയാണ് ഇവരെ പരിചരിക്കുന്നത്.\nഇവര്‍ക്ക് വീട് വെയ്ക്കാന് പഞ്ചായത്തില് നിന്ന് രണ്ട് ലക്ഷം രൂപ അനുവദിച്ചെങ്കിലും മൂന്ന് സെന്റ് സ്ഥലം കണ്ടെത്തി നല്‍കാന് സാധിക്കാത്തതിനാല് സ്വന്തമായി വീടെന്ന സ്വപ്നം അകലുകയാണ്. സൗത്ത് ഇന്ത്യന് ആലപ്പുഴ ശാഖയില് ഷമീമയുടെ പേരില് അക്കൗണ്ടന്റുണ്ട്. അക്കൗണ്ട് നമ്പര് 0145053000012193, IFSC CODE- SIBL0000145. ഫോണ് 9744721818.\nLast Updated Dec 25, 2020, 9:05 AM IST\nmohammed ismail family


ക്ഷീര കര്‍ഷകര്‍ക്ക് ക്രെഡിറ്റ് കാര്‍ഡ് ലഭ്യമാക്കാന് പദ്ധതി – MoonamVazhi – Entire Cooperative News Online\nHome Special Story ക്ഷീര കര്‍ഷകര്‍ക്ക് ക്രെഡിറ്റ് കാര്‍ഡ് ലഭ്യമാക്കാന് പദ്ധതി\nമൃഗസംരക്ഷണ മേഖലയിലെ കര്‍ഷകര്‍ക്കും ക്രെഡിറ്റ് കാര്‍ഡ് ലഭ്യമാക്കാനുള്ള പദ്ധതി നടപ്പാക്കുന്നു. ഓരോ ജില്ലയിലുമായാണ് ഇത്തരമൊരു ക്രമീകരണം ഒരുക്കുന്നത്. ഇതിന്റെ ഭാഗമായി പാലക്കാട് ജില്ലയില് ലീഡ് ബാങ്കിന്റെയും മൃഗസംരക്ഷണ വകുപ്പിന്റെയും ആഭിമുഖ്യത്തില് മൂന്നു മാസത്തെ പ്രത്യേക ക്യാമ്പയിന് ആരംഭിച്ചതായി അധികൃതര് അറിയിച്ചു.\nക്ഷീരകര്‍ഷകര്‍ക്ക് എളുപ്പത്തില് വായ്പ ലഭ്യമാക്കാനുള്ള ക്രമീകരണമാണ് ക്രെഡിറ്റ് കാര്‍ഡ് പദ്ധതിയിലൂടെ ലക്ഷ്യമിടുന്നത്. ഇതിനായി നിശ്ചിത അപേക്ഷാഫോമില് നിഷ്‌കര്‍ഷിച്ച തിരിച്ചറിയല് രേഖയോടെ കര്‍ഷകര്‍ക്ക് മൃഗാശുപത്രികളില് അപേക്ഷ നല്‍കാം. കൃത്യമായ രേഖകളോടെ സമര്‍പ്പിക്കുന്ന അപേക്ഷകള് എല്ലാ ആഴ്ചയിലും ജില്ലാ സമിതി പരിശോധിച്ചു അതതു ബാങ്കുകളിലേക്ക് അയക്കും. ഇതുവഴി 1.60 ലക്ഷം രൂപവരെ കര്‍ഷകര്‍ക്ക് ഈടില്ലാതെ ബാങ്കുകളില് നിന്ന് കര്‍ഷകര്‍ക്ക് വായ്പ കിട്ടും.\nഒരു പശുവിന് 24000 രൂപ വരെ വായ്പ അനുവദിക്കാനാകുമെന്നാണ് കണക്കാക്കിയിട്ടുള്ളത്. എടുക്കുന്ന തുക കൃത്യമായി തിരിച്ചടക്കുന്നതു വഴി പലിശ ഇനത്തില് അഞ്ചു ശതമാനം സബ്‌സിഡിയും ലഭിക്കും. കാര്‍ഡിന്റെ കാലാവധി അഞ്ചു വര്‍ഷമാണ്. ക്ഷീരകര്‍ഷകര്‍ക്ക് ആവശ്യമുള്ള നിശ്ചിത തുക അഡ്വാന്‍സ് ആയി ലഭ്യമാക്കുന്നതു വഴി മൃഗ സംരക്ഷണ മേഖലയെ ശക്തിപ്പെടുത്താനാണ് ഈ പദ്ധതി. കേന്ദ്ര സര്‍ക്കാരിന്റെ സബ് സിഡിയോടെ നടപ്പിലാക്കുന്ന പദ്ധതിയാണിത്.\nസംസ്ഥാനത്ത് എട്ടു ലക്ഷത്തോളം കുടുംബങ്ങളിലായി 25 ലക്ഷത്തിലധികം കുടുംബങ്ങള് ക്ഷീരമേഖലയെ ആശ്രയിച്ചുകഴിയുന്നുണ്ടെന്നാണ് കണക്കാക്കുന്നത്. കോവിഡ് വ്യാപനത്തെത്തുടര്‍ന്ന് ജോലി നഷ്ടപ്പെട്ട പ്രവാസികളടക്കം ക്ഷീര രംഗത്തേക്ക് കടന്നിട്ടുണ്ട്. ഒരു സംരംഭം എന്ന രീതിയില് പശുവളര്‍ത്തല് പ്രോത്സാഹിപ്പിക്കാന് കര്‍ഷകര്‍ക്ക് സാമ്പത്തിക സഹായം ഉറപ്പാക്കേണ്ടതുണ്ട്. ഓരോ സമയവും വായ്പയ്ക്കായി ബാങ്കുകളെ സമീപിക്കുന്ന രീതി ഒഴിവാക്കുകയാണ് ക്രെഡിറ്റ് കാര്‍ഡ് പദ്ധതിയിലൂടെ ഉദ്ദേശിക്കുന്നത്. ഇത് കൂടുതല്‍പേരെ ഈ മേഖലയിലേക്ക് ആകര്‍ഷിക്കുമെന്നാണ് ക്ഷീരവികസന വകുപ്പ് കണക്കാക്കുന്നത്.\nTags: kisan card\nഒന്നാമതാവാന് 'ബീ ദ നമ്പര് വണ്' പദ്ധതിയുമായി കേരളാ ബാങ്ക്


ഉപയോഗിച്ച പാചക എണ്ണ ഇനി ഇന്ധനമാകും സംസ്ഥാനത്തെ ആദ്യ ബയോഡീസല് പ്ലാന്റ് കാസര്‍കോട്ട് – Kasaragod.com\nകാസര്‍കോട് : പാചകത്തിന് ഉപയോഗിച്ച എണ്ണയുടെ പുനരുപയോഗത്തെ കുറിച്ച് ഇനി ആശങ്ക വേണ്ട. പാചക എണ്ണ ബയോ ഡീസലാക്കി മാറ്റുന്ന സംസ്ഥാനത്തെ ആദ്യ പ്ലാന്റ് കാസര്‍കോട്ട് വരുന്നു. കുമ്പള അനന്തപുരത്തെ വ്യവസായ പാര്‍ക്കില് വ്യവസായ വകുപ്പ് അനുവദിച്ച രണ്ടേക്കര് സ്ഥലത്താണ് പ്രതിമാസം 500 ടണ് ബയോ ഡീസല് ഉത്പാദന ശേഷിയുള്ള ഫാക്ടറി നിര്‍മാണം ആരംഭിച്ചത്. ബ്രീട്ടീഷുകാരനായ കാള് വില്യംസ് ഫീല്‍ഡറിന്റെ ഉടമസ്ഥതയിലുള്ള ന്യൂട്രല് ഫ്യൂവല്‍സും, കോഴിക്കോട് സ്വദേശിയായ ഹക്‌സര് മാനേജിങ് ഡയരക്ടറായ ഖത്തര് ആസ്ഥാനമായ എറീഗോ ബയോ ഫ്യൂവല്‍സ് പ്രൈവറ്റ് ലിമിറ്റഡിന്റെയും സംയുക്ത സംരഭമായാണ് പ്ലാന്റ് കാസര്‍കോട്ട് സ്ഥാപിക്കുന്നത്.\nവീടുകള്, ഹോട്ടലുകള്, ബേക്കറികള്, റസ്റ്റോറന്റുകള് എന്നിവിടങ്ങളില് ഭക്ഷ്യവസ്തുക്കള് ഉണ്ടാക്കാന് ഉപയോഗിച്ച എണ്ണ ശേഖരിച്ച് വിവിധ പ്രക്രിയകളിലൂടെ സംസ്‌കരിച്ചാണ് ഡീസല് നിര്‍മാണം. ദൂബായ്, അബുദാബി, ബഹ്‌റിന്, ഒമാന്, ദക്ഷിണാഫ്രിക്ക തുടങ്ങിയ രാജ്യങ്ങളില് ന്യൂട്രല്‍സ് ഫ്യൂവല്‍സിന്റെ ബയോ ഡീസല് പ്ലാന്റ് വിജയകരമായി പ്രവര്‍ത്തിക്കുന്നുണ്ട്. ഒമാന്, ഖത്തര്, ടുണീഷ്യ എന്നിവിടങ്ങളില് ബയോ ഡീസല് ഉത്പാദനം നടത്തുന്ന കമ്പനിയാണ് എറീഗോ. ഒമാനില് രണ്ട് കമ്പനിയും ഒന്നിച്ചാണ് പ്ലാന്റ് പ്രവര്‍ത്തിപ്പിക്കുന്നത്. അടുത്ത പ്ലാന്റ് എവിടെയെന്ന അന്വേഷണത്തിനൊടുവിലാണ് കാസര്‍കോട് അനന്തപുരത്തെത്തിയത്.\nപല ഉത്തരേന്ത്യന് സംസ്ഥാനങ്ങളിലും ബയോഡീസല് പ്ലാന്റുകള് പ്രവര്‍ത്തിക്കുന്നുണ്ട്. എന്നാല് കേരളത്തിലെ ഇതിന്റെ സാധ്യതയാണ് പ്രയോജനപ്പെടുത്തുന്നത്. നേരത്തെ പദ്ധതിയുമായി സമീപിച്ചപ്പോള് വ്യവസായ വകുപ്പ് മന്ത്രി പി.രാജീവില് നിന്നുള്‍പ്പെടെ മികച്ച പിന്തുണയാണ് ലഭിച്ചത്. 35ലക്ഷം ജനസംഖ്യയുള്ള ഖത്തറില് പ്രതിമാസം 500ടണ് ബയോഡീസല് ഉത്പാദിപ്പിക്കപ്പെടുമ്പോള് അതിന്റെ പത്തിരട്ടി ജനസംഖ്യയുള്ള കേരളത്തിലെ അവശിഷ്ട പാചക എണ്ണ ശേഖരിച്ചാല് ഇതിന്റെ പത്ത് മടങ്ങ് ബയോ ഡീസല് ഉത്പാദനം സാധ്യമാണെന്ന് എറീഗോ ബയോ ഫ്യുവല്‍സ് മാനേജിങ് ഡയരക്ടര് ഹക്‌സര് പറഞ്ഞു. നിലവില് കേരളത്തില് അനധികൃതമായി എണ്ണ ശേഖരിച്ച് സംസ്‌കരിച്ച ശേഷം പുനരുപയോഗത്തിനായി നമ്മുടെ വീടുകളില് എത്തുന്നുണ്ട്. പ്രാദേശികമായി 60മുതല് 70 രൂപ വരെ നല്‍കി ശേഖരിച്ച ശേഷമാണ് കൂടിയ വിലക്ക് പുതിയ രൂപത്തില് വിവിധ പേരുകളില് പൊതുവിപണിയിലെത്തിക്കുന്നത്. ത്വക് രോഗങ്ങളും കാന്‍സര് ഉള്‍പ്പെടെയുള്ള മാരക അസുഖങ്ങള്‍ക്ക് ഇതിന്റെ ഉപയോഗം കാരണമാകുമെന്നും ബയോഡീസല് ഉത്പാദനത്തിലൂടെ ഇത്തരം രോഗങ്ങള് ഒരു പരിധി വരെ തടയാന് കഴിയുമെന്നും ഹക്‌സര് പറഞ്ഞു.\nബയോഡീസല് ഉപയോഗിച്ച് എല്ലാ വിധ ഡീസല് എന്‍ജിനുകളും പ്രവര്‍ത്തിപ്പിക്കാമെന്നും കാള് വില്യം ഫീല്‍ഡര് പറഞ്ഞു. യൂറോപ്യന് രാജ്യങ്ങളില് ബയോ ഡീസല് വ്യാപകമായി ഉപയോഗിക്കുന്നുണ്ട്. വാഹന എന്‍ജിനുകളുടെ ശേഷി വര്‍ധിപ്പിക്കാന് ബയോ ഡീസലിന് സാധ്യമാണെന്ന് ശാസ്ത്രീയമായി തെളിയിക്കപ്പെട്ടതാണെന്നും കുറഞ്ഞ നിരക്കില് ഡീസല് വിപണിയില് ലഭ്യമാകുമെന്നും ഫീല്‍ഡര് പറഞ്ഞു.\nഫീല്‍ഡറിന്റെ നേതൃത്വത്തിലുള്ള കമ്പനി പ്രതിനിധികള് അനന്തപുരത്തെത്തി പ്ലാന്റിന്റെ നിര്‍മ്മാണ പുരോഗതി വിലയിരുത്തി. ഡിസംബറോടെ പ്ലാന്റ് പ്രവര്‍ത്തനമാരംഭിക്കാന് കഴിയുമെന്നാണ് പ്രതീക്ഷിക്കുന്നത്. സംസ്ഥാനത്തെ മുഴുവന് ജില്ലകള്‍ക്കൊപ്പം തമിഴ് നാട്ടില് നിന്നും ഉപയോഗിച്ച പാചക എണ്ണ ശേഖരിക്കാനാണ് കമ്പനി ലക്ഷ്യമിടുന്നത്. കുടുംബശ്രീ പ്രവര്‍ത്തകരെയും ഹരിത കര്‍മ സേനാംഗങ്ങളെയും ഇതിനായി ഉപയോഗപ്പെടുത്തുന്നത് വഴി അവര്‍ക്കും ഈ പ്ലാന്റിന്റെ ഭാഗമായി തൊഴില് ലഭ്യമാകും. ഇന്‍ഡ്യന് ഓയില് കോര്‍പ്പറേഷനുമായി കരാറില് ഏര്‍പ്പെട്ടാണ് ബയോ ഡീസല് വിപണിയിലെത്തിക്കുക.\nഅനന്തപുരത്തെത്തിയ കമ്പനി പ്രതിനിധികള് ജില്ലാ കളക്ടര് ഭണ്ഡാരി സ്വാഗത് രണ്‍വീര് ചന്ദിനെ സന്ദര്‍ശിച്ച് പ്ലാന്റുമായി ബന്ധപ്പെട്ട കാര്യങ്ങള് വിശദീകരിച്ചു. നൂതനമായ വ്യവസായ സംരംഭത്തിന് എല്ലാ സഹായങ്ങളും ജില്ലാ കളക്ടര് വാഗ്ദാനം ചെയ്തു. ആവശ്യമെങ്കില് നടപടികളിലെ കാലതാമസം ഒഴിവാക്കാന് ഇടപെടും. ജില്ലാ വ്യവസായ കേന്ദ്രം ജനറല് മാനേജര് കെ.സജിത് കുമാര്, വ്യവസായ വകുപ്പിലെ മറ്റു ഉദ്യോഗസ്ഥര് എന്നിവരും ഒപ്പമുണ്ടായിരുന്നു.\nPrevious ബേഡഡുക്ക ഗ്രാമ പഞ്ചായത്തിനും നീലേശ്വരം നഗരസഭയ്ക്കും നവകേരള പുരസ്‌കാരം\nNext കേന്ദ്ര സര്‍വ്വകലാശാല പൊതു പ്രവേശന പരീക്ഷക്ക് തുടക്കം


ഖത്തറില് ഗുരുതര നിയമലംഘനങ്ങള് പെരുകുന്നു; ഇന്ന് അറസ്റ്റിലായത് 700ലധികം പേര്\n2021-03-06 02:05:43 pm IST\nദോഹ: കൊവിഡ് നിയമലംഘനങ്ങളുമായി ബന്ധപ്പെട്ട് ഖത്തറില് കഴിഞ്ഞ 24 മണിക്കൂറിനിടെ 734 പേര്‍ക്കെതിരെ ആഭ്യന്തര മന്ത്രാലയം നടപടി സ്വീകരിച്ചു. പൊതു സ്ഥലത്ത് മാസ്‌ക് ധരിക്കുന്നതില് വീഴ്ച വരുത്തുന്നവരുടെ എണ്ണം കുതിച്ചുയരുകയാണ്.\nഇന്ന് 705 പേരാണ് ഇക്കാര്യത്തില് പിടിയിലായത്. വാഹനത്തില് ആളുകളുടെ പരിധി ലംഘിച്ചതിന് 14 പേരും ഇഹ്തിറാസ് ആപ്പ് ഇന്‍സ്റ്റാള് ചെയ്യാത്തതിന് ഏഴ് പേരും സാമൂഹിക അകലം പാലിക്കാത്തതിന് എട്ടു പേരും ഇന്ന് അറസ്റ്റിലായതില് ഉള്‍പ്പെടുന്നു.\nരാജ്യത്ത് കൊവിഡ് മുന്‍കരുതല് നടപടികള് ലംഘിച്ചതിന് ഇതുവരെ ആയിരക്കണക്കിന് ആളുകളെ ആഭ്യന്തര മന്ത്രാലയം അധികൃതര് പിടികൂടി പബ്ലിക് പ്രോസിക്യൂഷന് അയച്ചിട്ടുണ്ട്.\nപകര്‍ച്ചവ്യാധി നിയന്ത്രണം സംബന്ധിച്ച 1990 ലെ നിയമം നമ്പര് 17 അടിസ്ഥാനമാക്കിയുള്ള കാബിനറ്റ് തീരുമാനത്തിന് അനുസൃതമായാണ് നിയമ ലംഘകര്‍ക്കെതിരെ തുടര് നടപടി സ്വീകരിക്കുന്നത്.\nQatar Covid 19 Violations Doha MoI Qatar


കരുത്ത് തെളിയിക്കാന് ടിയാഗോയുടെയും ടിഗോറിന്റെ ജെടിപി 26ന് എത്തും | Tata Tiago JTP & Tigor JTP To Unveil On 26th October\nOct 21, 2018, 10:37 AM IST\nടിയാഗോ JTP-ക്ക് 7-8 ലക്ഷത്തിനുള്ളിലും ടിഗോര് JTP-ക്ക് 8-9 ലക്ഷത്തിനുള്ളിലുമായിരിക്കും വിലയെന്നാണ് സൂചനകള്.\nഇന്ത്യന് നിരത്തുകളുടെ ആധിപത്യം സ്വന്തമാക്കാന് ഉറപ്പിച്ചാണ് ആഭ്യന്തര വാഹന നിര്‍മാതാക്കളായ ടാറ്റയുടെ നീക്കം. ഇതേതുടര്‍ന്ന് പെര്‍ഫോമെന്‍സ് കാറുകളുടെ ശ്രേണിയിലേക്ക് ഹാച്ച്ബാക്ക്, സെഡാന് മോഡലുകളുമായി എത്തുകയാണ് ടാറ്റ.\nനിരത്തില് ഏറെ അംഗീകാരം നേടിയ ടിയാഗോ, ടിഗോര് മോഡലുകളുടെ ജെടിപി പതിപ്പ് ഒക്ടോബര് 26-ന് വിപണിയിലെത്തും. കോയമ്പത്തൂര് ആസ്ഥാനമായി പ്രവര്‍ത്തിക്കുന്ന ജയം ഓട്ടോമോട്ടീവുമായി സഹകരിച്ചാണ് ഹാച്ച്ബാക്ക് ടിയാഗോ JTP, കോംപാക്ട് സെഡാന് ടിഗോര് JTP മോഡലുകള് ടാറ്റ പുറത്തിറക്കുന്നത്.\nടിയാഗോ JTP-ക്ക് 7-8 ലക്ഷത്തിനുള്ളിലും ടിഗോര് JTP-ക്ക് 8-9 ലക്ഷത്തിനുള്ളിലുമായിരിക്കും വിലയെന്നാണ് സൂചനകള്. നിലവില് വിപണിയിലുള്ള ടിയാഗോ, ടിഗോര് മോഡലിന്റെ സഹോദരങ്ങളാണ് ഈ പെര്‍ഫോമെന്‍സ് കാറുകള്. ഇക്കഴിഞ്ഞ ഡല്‍ഹി ഓട്ടോ എക്‌സ്‌പോയിലാണ് ഇവ പ്രദര്‍ശിപ്പിച്ചത്.\nഎതിരാളികളുടെ വെല്ലുവിളിയില്ലാതെയാണ് ടിഗോര് ജെടിപി നിരത്തിലെത്തുന്നത്. എന്നാല്, മാരുതി ബലേനോ ആര്‍എസ്, ഫോക്സ് വാഗണ് പോളോ ജിടി എന്നിവ ടിയാഗോ JTP-യുടെ എതിരാളികളാകും.\nപുതിയ ഡിസൈനിലുള്ള ബമ്പറുകള്, സ്മോക്ക്ഡ് പ്രൊജക്റ്റര് ഹെഡ്‌ലാമ്പ്, ഫോഗ് ലാമ്പ്, ജെടിആര് ബാഡ്ജിങ്ങോടുകൂടിയ ബ്ലാക്ക് ഗ്രില്, സൈഡ് സ്‌കേര്‍ട്ട്‌സ്, 15 ഇഞ്ച് അലോയി വീല്, ബോഡി കളര് മിറര്, ഡ്യുവല് എക്‌സ്‌ഹോസ്റ്റ്, ബ്ലാക്ക് റൂഫ് സ്‌പോയിലര്, ഡിഫ്യൂസര്, ബ്ലാക്ക് ലെതര് അപ്ഹോള്‍സ്ട്രെ എന്നിവയാണ് ജെടിആര് പതിപ്പിന് സ്‌പോര്‍ട്ടി ഭാവം നല്‍കുന്നത്.\n1.2 ലിറ്റര് ടര്‍ബോചാര്‍ജ്ഡ് പെട്രോള് എന്‍ജിനാണ് രണ്ടിനും കരുത്തേകുക. 110 ബിഎച്ച്പി പവര് നല്‍കുന്നതായിരിക്കും ഈ എന്‍ജിന്.5സ്പീഡ് മാനുവലായിരിക്കും ഗിയര്‍ബോക്‌സ്. രൂപത്തില് റെഗുലര് പതിപ്പില്‍നിന്ന് പെര്‍ഫോമെന്‍സ് മോഡലുകള്‍ക്ക് വലിയ മാറ്റമുണ്ടാകില്ല.\nContent Highlights; Tata Tiago JTP & Tigor JTP To Unveil On 26th October\nഹ്യുണ്ടായിയുടെ പ്രീമിയം7സീറ്റര് എസ്.യു.വി. മോഡലായ അല്‍കാസറിന്റെ വരവിനായുള്ള ..\nഡയാനയ്ക്ക് ചാള്‍സ് വിവാഹസമ്മാനമായി നല്‍കിയ ഫോര്‍ഡ് എസ്‌കോര്‍ട്ട് ലേലം ചെയ്യുന്നു


After locals go firecracker crazy on Diwali, Delhi becomes world’s most polluted city: വായു മലിനീകരണ തോത് 980; രാജ്യത്തെ നാണംകെടുത്തി ഡൽഹി\nAfter Locals Go Firecracker Crazy On Diwali Delhi Becomes World S Most Polluted City Report\nസുപ്രീം കോടതി വിധി ലംഘിച്ച് ഇന്നലെ രാത്രി മണിക്കൂറുകളോളം പടക്കം പൊട്ടിച്ച ശേഷം ലോകത്ത് ഏറ്റവും അധികം മലിനമായ വായു ഉളള പ്രദേശമായി ഡൽഹി മാറി\nNovember 08, 2018 03:21:50 pm\nന്യൂഡൽഹി: ദീപാവലിക്ക് നിയമം ലംഘിച്ച് ആളുകൾ പടക്കം പൊട്ടിച്ചതോടെ ലോകത്ത് അന്തരീക്ഷ മലിനീകരണം ഏറ്റവും കൂടുതലുളള നഗരമായി രാജ്യതലസ്ഥാനമായ ഡൽഹി മാറി. ഇന്ന് ഉച്ചയോടെ അന്തരീക്ഷ ഗുണനിലവാര സൂചിക 574 പോയിന്റിലെത്തി.\nസാധാരണ സുരക്ഷിതമായ വായു മലിനീകരണ തോത് 50 ആണ്. 100 കടന്നാൽ ഭയപ്പെടാനില്ല, എന്നാൽ സുരക്ഷിതവുമല്ല എന്ന നിലയാണ്. 200 കടന്നാൽ ഇത് മോശം വായു എന്ന കാറ്റഗറിയിലാണ്. 300 കടന്നാൽ വളരെ മോശം എന്നാണ് കാറ്റഗറി. 400 കടന്നാൽ ഗുരുതരാവസ്ഥയായി കാണും. എന്നാൽ 500 കടക്കുന്നതോടെ അത്യാഹിത നിലയായാണ് അറിയപ്പെടുന്നത്.\nഅത് അത്യന്തം അപകടകരമാണെന്നാണ് കണക്ക്. ഈ നിരക്കാണ് മൂന്ന് മടങ്ങായിരിക്കുന്നത്. സുപ്രീം കോടതി വിധി പ്രകാരം രണ്ട് മണിക്കൂർ മാത്രമാണ് ദീപാവലിക്ക് പടക്കം പൊട്ടിക്കാൻ അനുമതി ഉണ്ടായിരുന്നത്. എന്നാൽ ഡൽഹിയിൽ ഭൂരിഭാഗം പ്രദേശങ്ങളിലും ഈ വിലക്ക് ലംഘിക്കപ്പെട്ടു.\nഇന്ന് വൈകുന്നേരം വരെ ഈ സൂചിക 500 ന് മുകളിൽ തന്നെയാകുമെന്നാണ് കണക്ക്. അന്തീക്ഷ മലിനീകരണവുമായി ബന്ധപ്പെട്ട മേഖലയിൽ പ്രവർത്തിക്കുന്ന കേന്ദ്രസർക്കാർ സ്ഥാപനമായ സഫർ ആണ് ഈ റിപ്പോർട്ട് പുറത്തുവിട്ടത്. മലിനമായ വായു ഒരു വർഷം പത്ത് ലക്ഷം പേരെ കൊലപ്പെടുത്തുന്നുവെന്നാണ് കണക്ക്.\nപല സംഘടനകൾ പുറത്തുവിട്ട റീഡിങ്ങുകളിൽ ഡൽഹിയിലെ തോത് വ്യത്യാസപ്പെട്ടിട്ടുണ്ടെങ്കിലും ലോകത്ത് ഒന്നാം സ്ഥാനം രാജ്യതലസ്ഥാനത്തിന് തന്നെയാണ്.\nശ്വാസകോശത്തിലെ കാൻസറിനും ഹൃദ്രോഗത്തിനും എല്ലാം വളരെയേറെ കാരണമാകുന്നതാണ് ഇത്. ഡൽഹിയിലെ ആയിരക്കണക്കിന് കെട്ടിട നിർമ്മാണ കേന്ദ്രങ്ങളിൽ നിന്നുളള പൊടി, പഞ്ചാബിലും ഹരിയാനയിലും കാർഷിക ഇടങ്ങളിൽ വൈക്കോലുകളും മറ്റും കത്തിച്ചുണ്ടാവുന്ന പുക, വാഹനങ്ങളിൽ നിന്നും വ്യവസായ കേന്ദ്രങ്ങളിൽ നിന്നും പുറത്തേക്ക് വിടുന്നവ തുടങ്ങി ഈ പ്രശ്നത്തിന് കാരണങ്ങൾ പലതാണ്. ഇതൊന്നും കാര്യമാക്കാതെയാണ് ഡൽഹി നിവാസികൾ സുപ്രീം കോടതി വിലക്ക് മറികടന്ന് മണിക്കൂറുകളോളം പടക്കം പൊട്ടിച്ചതും.\nറിലീസ് ചെയ്ത് മണിക്കൂറുകള്‍ക്കകം വമ്പന് ചിത്രം റാഞ്ചി തമിഴ് റോക്കേഴ്സ്; ‘തഗ്സ് ഓഫ് ഹിന്ദോസ്ഥാന്’ ഇന്റര്‍നെറ്റില്\n‘അങ്ങനെയെങ്കില് ആദ്യം രാജ്യം വിടേണ്ടത് വിരാടാണ്’; കോഹ്‌ലിയെ തിരിഞ്ഞു കൊത്തി സ്വന്തം വാക്കുകള്


മകരസംക്രമണവും ഭൂഗോളത്തിലെ മകര രേഖയും - Janayugom Online\nമകരസംക്രമണവും ഭൂഗോളത്തിലെ മകര രേഖയും\nBy: Web Desk | Tuesday 23 January 2018 5:07 PM IST\nമകരം തുടങ്ങി. സൂര്യന് ധനുരാശിയില് നിന്നും മകരം രാശിയിലേക്ക് കടക്കുകയാണ്. ഇതിനെ മകരസംക്രമണമെന്നാണ് പറയുന്നത്. ഈ ദിവസം വളരെ പ്രാധാന്യമുള്ളതാണ്. കേരളത്തില് ഉല്‍സവകാലമാണ്. ഇന്ത്യയില് മിക്കയിടങ്ങളിലും പൂതുയുഗ പിറവിയായി കൊണ്ടാടുന്നു.\nശാസ്ത്രീയമായി മകരത്തിന് ഭൂമിയുടെയും സൂര്യന്റെയും അയനങ്ങളുമായി ബന്ധപ്പെട്ട് ചില പ്രാധാന്യങ്ങളുണ്ട്. നമ്മുടെ കാലാവസ്ഥയെ നിയന്ത്രിക്കുന്നതില് ഇതിന് പങ്കുണ്ട്. സൂര്യന്റെ തെക്കോട്ടുള്ള യാത്രയുടെ ഒരു ടേണിങ് പോയിന്റ് മകരരാശിയുമായി ബന്ധപ്പെട്ടാണിരിക്കുന്നത്.\nസൂര്യന്റെ യാത്ര അവസാനിക്കുന്ന മകരം\nഭൂമി എന്ന ഗോളം അല്‍പം ചരിഞ്ഞാണ് സ്വയം കറങ്ങുകയും സൂര്യനെ ചുറ്റുകയും ചെയ്യുന്നത്. ഭൂമിയുടെ ചരിവ് ഏകദേശം 23.5 ഡിഗ്രി വരെയാണ്. അതിനാല് ഭൂമധ്യരേഖയില് നിന്നും കുറച്ചുകാലം തെക്കോട്ടും കുറച്ചുകാലം വടക്കോട്ടും സൂര്യന് ചരിഞ്ഞ് നീങ്ങുന്നതായി തോന്നും. തെക്കോട്ട് നീങ്ങുന്ന സൂര്യന് അക്ഷാംശത്തിലെ മകര രേഖയില് എത്തുമ്പോള് അവസാനിക്കും. ഇതിനെ ദക്ഷിണ അയനാന്തം എന്നു പറയുന്നു. ഭൂമിക്കും സൂര്യനും ചലനങ്ങളില് വരുന്ന ഈ ഭൗതികമാറ്റമാണ് നാം യഥാര്‍ത്ഥത്തില് പല പേരുകളില് ആഘോഷിക്കുന്നത്. ദക്ഷിണ അയനാന്തത്തില് യാത്ര അവസാനിപ്പിക്കുന്ന സൂര്യന് പിന്നീട് വടക്കോട്ട് സഞ്ചരിക്കും. ഇത് അക്ഷാംശ രേഖയിലെ കര്‍ക്കിടക രേഖയില് എത്തുമ്പോള് അവസാനിക്കും. ഇതിനെ ഉത്തര അയനാന്തം എന്ന് പറയുന്നു. ഇത് പുണ്യകാലമായാണ് നാം ആചരിക്കുന്നത്. നമ്മുടെ ഋതുക്കള് മാറിവരുന്നത് ഇതിന്റെ അടിസ്ഥാനത്തിലാണ്.\nസൂര്യന്റെ തെക്കോട്ടുള്ള യാത്ര മകരരേഖയില് (ദക്ഷിണ അയനാന്തം) അവസാനിക്കുന്നത് മകരസംക്രമണത്തോടെയാണ്. അതായത് ജനുവരി 15ന് (മകരം 1ന്) ആധുനിക ശാസ്ത്രത്തിന്റെ വെളിച്ചത്തില് ഇതിനിപ്പോള് അല്‍പം വ്യത്യാസം വരും. ഈ വര്‍ഷം (2017) ഡിസംബര് 21-നായിരുന്നു ദക്ഷിണ അയനാന്തം അതായത് ധനുമാസം 6ന്.\nസൂര്യന് തെക്കോട്ട് നീങ്ങി മകരരേഖയില് എത്തുമ്പോള് തന്റെ യാത്ര അവസാനിപ്പിച്ച് വടക്കോട്ട് നീങ്ങുന്നുവെന്ന് സൂചിപ്പിച്ചല്ലോ. എന്താണ് ഈ മകരരേഖ? ഭൂഗോളത്തിന്റെ മാതൃകയായ ഗ്ലോബല് തലങ്ങും വിലങ്ങുമായി കുറേയേറെ രേഖകള് ശ്രദ്ധിച്ചിട്ടില്ലേ. കുത്തനെയുള്ളവ രേഖാംശരേഖകളും വിലങ്ങനെയുള്ളവ അക്ഷാംശ രേഖകളുമാണ്.\nഭൂമധ്യരേഖയില് നിന്നും ഏകദേശം 23.5 ഡിഗ്രി തെക്കുള്ള ഒരു അക്ഷാംശ രേഖയാണ് മകര രേഖ. ഇതുപോലെ ഭൂമധ്യരേഖയില് നിന്നും വടക്കോട്ട് ഇതേ അകലത്തില് ഒരു രേഖയുണ്ട്. അതാണ് കര്‍ക്കിടക രേഖ. ഭൂഗോളത്തിന്റെ എല്ലാത്തിന്റെയും അടിസ്ഥാനം ഈ രേഖകളാണ്. സൂര്യന്റെ യാത്രയുടെ ട്രാഫിക് പോയിന്റുകളാണിവ.\nഎന്തുകൊണ്ട് മകരരേഖ എന്ന പേരുവന്നു?\n23.5 ഡിഗ്രി തെക്കുള്ള രേഖയുടെ മുകളില് സൂര്യന് എത്തുമ്പോള് മകരരാശി എന്നറിയപ്പെട്ടിരുന്ന നക്ഷത്രസമൂഹങ്ങളുടെ പശ്ചാത്തലത്തിലാണ് കാണപ്പെട്ടിരുന്നത്. അതുകൊണ്ടാണ് ഈ പേരില് അറിയപ്പെട്ടത്. നേരത്തെ സൂചിപ്പിച്ചത് പോലെ ഇപ്പോഴിതിന്റെ സമയക്രമത്തില് നേരിയ വ്യത്യാസമുണ്ട്. മകര രേഖ മകര രാശി എന്നറിയപ്പെടുന്ന നക്ഷത്ര സമൂഹങ്ങള്‍ക്ക് കൃത്യം നേരെയല്ല വരുന്നത്. കലണ്ടറില് മകരമാസം തുടങ്ങുന്നതിന് അല്‍പം മുന്‍പുതന്നെ (ധനുമാസം 6ന്, ഡിസംബര് 21ന്) സൂര്യന് മകരരേഖയുടെ മുകളിലെത്തും. വടക്കോട്ടുള്ള സൂര്യന്റെ യാത്ര കര്‍ക്കിടക രേഖയില് എത്തുമ്പോഴും ഇതുപോലെ ദിവസങ്ങളില് നേരിയ വ്യത്യാസമുണ്ടാകും.\nസൂര്യന്റെ യാത്രയും വിഷ്ഠവ രേഖയും\nസൂര്യന് തെക്ക് നിന്നും വടക്കോട്ടും തിരിച്ചും യാത്ര ചെയ്യുമ്പോള് രണ്ട് പ്രാവശ്യം ഭൂമധ്യരേഖ മുറിച്ച് കടക്കും. ഇതിനെ വഷ്ഠവങ്ങളെന്നാണ് പറയുന്നത്. ആ ദിവസങ്ങളില് രാത്രിയും പകലും ഭൂമിയില് തുല്യമായിരിക്കും. മാര്‍ച്ച് 21നും സെപ്റ്റംബര് 23നുമാണിത്. എന്നാല് അല്‍പം വ്യത്യാസത്തോടെ ഈ ദിവസങ്ങളെ മേടവിഷുവായും തുലാവിഷുവായും നാം ആഘോഷിക്കുന്നു. തുലാവിഷു നമുക്ക് വലിയ ആഘോഷമില്ല. ഋതുക്കളുമായി ബന്ധപ്പെട്ട് രണ്ട് കാലത്തിനും പ്രാധാന്യമുണ്ട്. മേടവിഷുവമായും തുലാവിഷുവുമായി രണ്ട് വിഷുവബിന്ദുക്കള് സങ്കല്‍പപ്പെട്ടിരിക്കുന്നു. ഇവയെ ബന്ധിപ്പിക്കുന്ന പ്രാചീന ജ്യോതിശാസ്ത്രപ്രകാരമുള്ള സാങ്കല്‍പിക രേഖയാണ് വിഷുരേഖ. ഈ രേഖ തരണം ചെയ്താണ് സൂര്യന് കടന്നുപോകുന്നത്.\nആകാശം എന്ന കലണ്ടര്\nപ്രാചീന മനുഷ്യന്റെ കലണ്ടറായിരുന്നു ആകാശവും ഗ്രഹങ്ങളുടെ ചലനങ്ങളും. ഇതില് പ്രധാനമാണ് സൂര്യ-ചന്ദ്രന്മാരുടെ യാത്രകള്. ഇതനുസരിച്ചായിരുന്നു നാം വിശേഷ ദിവസങ്ങളും ഉല്‍സവങ്ങളും സംഘടിപ്പിച്ചിരുന്നത്. ഭൂമിയിലെ കാലാവസ്ഥ മാറ്റങ്ങളും കൃഷിയും മറ്റും നടത്തിയിരുന്നത് ഇതിന്റെ അടിസ്ഥാനത്തിലാണ്. പില്‍ക്കാലത്ത് കൃഷിയും ഉല്‍സവങ്ങളുമായി ബന്ധപ്പെട്ടു വന്നു.\nഭൂമിക്ക് മുകളില് ആകാശം ഒരു മേല്‍ക്കൂര പോലെ വിടര്‍ന്ന് നില്‍ക്കുന്നതായാണ് പ്രാചീന മനുഷ്യന് തോന്നിയത്. അതനുസരിച്ച് സൂര്യന് കിഴക്ക് പടിഞ്ഞാറായി സഞ്ചരിക്കുന്നതായി മനസിലാക്കി അതിനെ പല ഭാഗങ്ങളായി തിരിച്ചു. ഇത് പിന്നെ കൂട്ടിയും കുറച്ചും മനുഷ്യന്റെ ഭൗതിക സൗകര്യം കണക്കാക്കി ഇന്നത്തെ 12 മാസങ്ങളാക്കി. സൂര്യന് ഓരോ രാശിയുടെയും (നക്ഷത്രസമൂഹങ്ങളുടെ) പശ്ചാത്തലത്തില് വരുന്നതിനെ അതിന്റെ പേരില് അറിയപ്പെടാന് തുടങ്ങി. മേടം മുതല് മീനം വരെയുള്ള മാസങ്ങള് അതിന്റെ അടിസ്ഥാനത്തിലാണ്. ഇതിനൊക്കെ പേര് കൊടുത്തത് ഈ നക്ഷത്രസമൂഹങ്ങളെ ഭൂമിയില് നിന്നും നോക്കുമ്പോള് നമുക്ക് തോന്നുന്ന രൂപങ്ങളുടെ അടിസ്ഥാനത്തിലാണ്.\nഉദാഹരണത്തിന് മേടം എന്നാല് ആട് എന്നാണ് അര്‍ത്ഥം. അതായത് ആ നക്ഷത്രസമൂഹം ആടിന്റെ രൂപത്തിലാണ് ഇവിടെ നിന്നും നോക്കുമ്പോള് നമുക്ക് തോന്നുന്നത്.\nചന്ദ്രന്റെ വൃദ്ധിക്ഷയങ്ങളും മറ്റുമാണ് മാസങ്ങളും ദിവസങ്ങളുമായി മാറിയത്. പൗര്‍ണമിയും അമാവാസിയും പ്രാധാന്യമുള്ള ദിവസങ്ങളായി. ദിവസങ്ങളിലെ പേരുകള്‍ക്ക്‌പോലും ആകാശ ഗോളങ്ങളുമായി സാമ്യപ്പെടുത്തിയാണ് നിശ്ചയിച്ചത്. തിങ്കള് എന്നാല് ചന്ദ്രനും ചൊവ്വ എന്നാല് ചൊവ്വാഗ്രഹവും ബുധന് ബുധഗ്രഹവും വ്യാഴന് വ്യാഴഗ്രഹവും വെള്ളി ശുക്രനും, ശനി ശനി ഗ്രഹവും ഞായര് സൂര്യനും. ഹൈന്ദവര് മനുഷ്യന്റെ നാളുകളെ നിശ്ചയിച്ചതും ഇതിന്റെ അടിസ്ഥാനത്തിലാണ്. സൗകര്യത്തിനായി ഒരു വര്‍ഷത്തെ 27 നക്ഷത്രങ്ങളായി പരിമിതപ്പെടുത്തി. അതിലെ 12 രാശികളില് രണ്ടേകാല് നക്ഷത്രങ്ങളെ വീതം ഉള്‍പ്പെടുത്തി. ഇതുവച്ച് ഭാവി പ്രവചിച്ചു. മനുഷ്യന് തന്റെ ഭാവി അറിയാനുള്ള അതിയായ ആഗ്രഹമായിരുന്നു ഇതിന്റെയെല്ലാം പിന്നില്. പക്ഷേ ഇതിനൊന്നും ശാസ്ത്രീയതയില്ല.\nഭൂമിയുടേയും ആകാശഗോളങ്ങളുടെയും മറ്റുമുള്ള ആകാശ അടയാളങ്ങളാണ് എല്ലാത്തരം അവന്റെ(ളെ) കാഴ്ചപ്പാടുകളെ സ്വാധീനിച്ചത്. മതത്തിന്റെ പരിവേഷം ഇതിനൊക്കെ വന്നത് വളരെ കഴിഞ്ഞാണ്.\nശാസ്ത്രജ്ഞന് ലോറന്‍സ് ജി റോബര്‍ട്ട് അന്തരിച്ചു\nസംസ്ഥാന സ്‌കൂള് ശാസ്‌ത്രോത്സവം :പാലക്കാടിന് കിരീടം


| ഒന്നാം പിറന്നാളിന് ഒരു'മെയ്‌ക്ക് ഓവര്' ആശംസ | Mangalam\nTuesday, June 19, 2018 Last Updated6Min7Sec ago English Edition\nSaturday 20 May 2017 01.34 AM\nഒന്നാം പിറന്നാളിന് ഒരു'മെയ്‌ക്ക് ഓവര്' ആശംസ\nകോണ്‍ഗ്രസ് എന്ന മഹത്തായ പ്രസ്‌ഥാനത്തെ നയിക്കാനുള്ള തയാറെടുപ്പ് രാഹുല് ഗാന്ധി തുടങ്ങിയിട്ടു വര്‍ഷങ്ങളായി. പ്രബേഷന് പൂര്‍ത്തിയാക്കി അധ്യക്ഷപദവിയില് സ്‌ഥിരനിയമനം ആയിട്ടില്ല. ഇതുവരെയുള്ള പ്രകടനത്തിനു പൂജ്യം മാര്‍ക്ക് നല്‍കി പഴയ യൂത്ത് കോണ്‍ഗ്രസുകാരന് സി.ആര്. മഹേഷ് പുറത്തുപോയിട്ട് അധികനാളായില്ല. കേരളത്തില് സി.പി.എമ്മിന്റെ രാഹുല് ഗാന്ധിയാണ് മുഖ്യമന്ത്രിയായ പിണറായി വിജയന്! അത് എങ്ങനെ ശരിയാകും? 100 ദിവസം പൂര്‍ത്തിയാക്കിയ വേളയില് ബി.ജെ.പി. എം.എല്.എ: ഒ. രാജഗോപാല് പോലും പത്തില് അഞ്ചു മാര്‍ക്ക് പിണറായി സര്‍ക്കാരിനു നല്‍കിയിരുന്നു. ഡോ.ഡി. ബാബുപോള് പത്തില് ഏഴുമാര്‍ക്ക് സര്‍ക്കാരിനു നല്‍കി.\nരാഹുല് ഗാന്ധിയെ അമൂല് ബേബിയെന്നാണ് കോണ്‍ഗ്രസുകാര്‍പോലും വിശേഷിപ്പിച്ചിട്ടുള്ളത്. കല്ലുപോലെ ഉറച്ച പിണറായിയുടെ നിലപാടിനെക്കുറിച്ച് എതിരാളികള്‍ക്കുപോലും എതിരഭിപ്രായമുണ്ടാകില്ല. ഉറപ്പുള്ളതും ഉറപ്പില്ലാത്തതുമായ രണ്ട് വസ്‌തുക്കളെ എങ്ങനെ ഒന്നുപോലെയെന്നു പരസ്‌പരം താരതമ്യം ചെയ്യും? 100 ദിവസത്തെ ഭരണത്തിനു നല്ലമാര്‍ക്കു നല്‍കിയ രാജഗോപാലും ബാബുപോളും ഒരു വര്‍ഷം പൂര്‍ത്തിയാക്കുന്ന പിണറായി സര്‍ക്കാരിനു എത്രമാര്‍ക്കു നല്‍കും? പാസ്‌മാര്‍ക്ക് പ്രതീക്ഷിക്കാന് പാര്‍ട്ടിക്കാര്‍ക്കേ കഴിയൂ. പിണറായിയുടെയും രാഹുലിന്റെയും സവിശേഷതകളുടെ അടിസ്‌ഥാനത്തിലല്ല, നേതാക്കളായ രണ്ടുപേരേയും കുറിച്ചുള്ള ജനങ്ങളുടെ പ്രതീക്ഷയുടെ അടിസ്‌ഥാനത്തിലാണ് താരതമ്യം.\nപിണറായിയാണ് പാര്‍ട്ടി, പിണറായി പറയുന്നതാണ് സി.പി.എം. പറയുന്നതെന്ന വിശ്വാസത്തിന് ഒരു മാറ്റവും ഉണ്ടായിട്ടില്ല. അതുപോലെ, രാഹുല് ഗാന്ധി ജനിച്ചതേ കോണ്‍ഗ്രസിനെ നയിക്കാന് വേണ്ടിയാണെന്ന വിശ്വാസത്തിനും മാറ്റമില്ല . ഇത്രകാലമായിട്ടും കോണ്‍ഗ്രസിനെ നയിക്കുന്നതിനുള്ള പരിശീലനം പൂര്‍ത്തിയാക്കാന് രാഹുലിനു കഴിഞ്ഞിട്ടില്ല. പിണറായിയാകട്ടെ കഴിഞ്ഞ ഒരു വര്‍ഷവും കേരളത്തെ നയിക്കാനുള്ള പരിശീലനത്തിലായിരുന്നു . ഓരോ വീഴ്‌ച്ചയ്‌ക്കുശേഷവും പുതിയ ഉപദേശകരുണ്ടായി എന്നതാണ് ഈ പരിശീലനകാലത്തെക്കുറിച്ച് മലയാളികളെ വീണ്ടും വീണ്ടും ഒര്‍മ്മിപ്പിച്ചുകൊണ്ടിരുന്നത്. ഉപദേശകരുടെ എണ്ണം ഏഴോ, എട്ടോ? മുഖ്യമന്ത്രിക്കുപോലും തിട്ടമില്ലാത്തതിനാല് ഉറപ്പിച്ചു പറയുന്നതില് അര്‍ഥമില്ല. രണ്ടുപേരും, രാഹുലും പിണറായിയും പരിശീലനം വിജയകരമാക്കി ഒരു മെയ്‌ക്ക് ഓവര്, സമീപനത്തിലും നിലപാടിലും പ്രദര്‍ശിപ്പിക്കുന്നതുവരെ പരസ്‌പരമുള്ള താരതമ്യത്തിനു അര്‍ഹരാണെന്നു സാദാമലയാളി (കള്) വിശ്വസിക്കുന്നു. കേരളത്തിന്റെ പന്ത്രണ്ടാമത്തെ മുഖ്യമന്ത്രിയാണ് പിണറായി വിജയന്. ജനക്ഷേമപ്രവര്‍ത്തനത്തിന് കൈയടിനേടിയാണ് സര്‍ക്കാര് 100 ദിവസം പൂര്‍ത്തിയാക്കിയത്. ക്ഷേമപെന്‍ഷനുകള് 1000 രൂപയാക്കിയും അത് ഓരോരുത്തര്‍ക്കും എത്തിച്ചും അഭിനന്ദനം നേടാന് സര്‍ക്കാരിനു കഴിഞ്ഞു.\nകഴിഞ്ഞ ഓണക്കാലം സാധാരണജനങ്ങളെ സംബന്ധിച്ച് ആമോദത്തോടെ കടന്നുപോയി. വിലക്കയറ്റം നിയന്ത്രിക്കാന് സര്‍ക്കാരിനു കഴിഞ്ഞിരുന്നു. പിന്നീടാണ് അരിയില്ലാതായതും വില പിടിച്ചാല് കിട്ടാതായതും. ലോ അക്കാദമി സമരവും ജിഷ്‌ണുവിന്റെ ദുരൂഹമരണവും അമ്മ മഹിജയുടെ പ്രതിഷേധ സമരവുമൊക്കെ ഈ മന്ത്രിസഭയ്‌ക്കു മങ്ങലേല്‍പ്പിച്ച സംഭവങ്ങളായി. കഴിഞ്ഞ 11 മുഖ്യമന്ത്രിമാരുടേയും കാലത്ത് സംഭവിച്ച കാര്യങ്ങള്‍ക്ക് അപ്പുറം പെട്ടന്ന് ചൂണ്ടിക്കാണിക്കാവുന്ന രണ്ട് സംഭവങ്ങളേ കഴിഞ്ഞ 12 മാസത്തിനിടെ മുഖ്യമായും സംഭവിച്ചതായി കാണാന് കഴിയുന്നുള്ളൂ. ജിഷ്‌ണു സംഭവത്തെ തുടര്‍ന്ന് സര്‍ക്കാര് 18 ലക്ഷം രൂപ നല്‍കി പ്രസിദ്ധീകരിച്ച പരസ്യത്തിനും സെന്‍കുമാര് വിഷയത്തില് സര്‍ക്കാരിനു തിരിച്ചടിയേകി സുപ്രീം കോടതി നല്‍കിയ ഉത്തരവിനും മുന്‍മാതൃകകളുണ്ടാവില്ലെന്ന് ഉറപ്പ്.\nസര്‍ക്കാരിന്റെ വികസന നേട്ടങ്ങള് പരസ്യപ്പെടുത്തുക പതിവാണ്. പക്ഷേ, ജിഷ്‌ണുവിഷയം ആ പട്ടികയില് വരില്ലല്ലോ. ജിഷ്‌ണുവിന്റെ അമ്മ മഹിജയുടെ കണ്ണീരും പ്രതിഷേധവും പൊള്ളിച്ചപ്പോള് സര്‍ക്കാര് ചെയ്യാവുന്നതിന്റെ പരമാവധി ചെയ്‌തു, അതു മനസിലാക്കാത്തവര് ഇനിയെങ്കിലും ഞങ്ങളെ വിശ്വസിക്കൂ എന്ന ചങ്കെടുത്തുകാട്ടിയുള്ള വെളിപ്പെടുത്തലായിരുന്ന ആ പരസ്യം. പത്രപ്രസ്‌താവനയേക്കാള് വിശദമായി, കൃത്യമായി, കൂടുതല് ആളുകള്‍ക്ക് യഥാര്‍ഥവശം മനസിലാകുന്നതിനുവേണ്ടിയാണ് പരസ്യം നല്‍കിയതെന്ന് മുഖ്യമന്ത്രി വെളിപ്പെടുത്തുകയും ചെയ്‌തു.\nജനങ്ങളെ ആഴത്തില് സ്വാധീനിക്കുന്നതിനു വേണ്ടിയാണ് അത്തരത്തില് ഒരു പരസ്യം നല്‍കിയത്. നല്ല രീതിയില് ജനത്തെ ആഴത്തില് സ്വാധീനിക്കണമെന്ന് ആഗ്രഹിക്കാത്ത ഏത് ജനനേതാവ് ആണുള്ളത്?\nസര്‍ക്കാരുമായുണ്ടാക്കിയ കരാറിന്റെ അടിസ്‌ഥാനത്തിലാണ് മഹിജ തിരുവനന്തപുരത്തെ സമരം അവസാനിപ്പിച്ച് നാട്ടിലേക്ക് മടങ്ങിയത്. ആഴ്‌ചകള്‍ക്കുശേഷവും, കരാര്‍പാലിക്കാന് സര്‍ക്കാരിനു കഴിഞ്ഞിട്ടില്ലെന്ന് മഹിജ വേദനയോടെയും പ്രതിഷേധത്തോടെയും പറയുമ്പോള് സര്‍ക്കാരിന്റെ വിലകൂടിയ പരസ്യത്തേക്കാള് ജനത്തെ ആഴത്തില് സ്വാധീനിക്കുന്നത് ആ അമ്മയുടെ വാക്കുകളായി. സെന്‍കുമാര് വിഷയത്തില് പുനര്‍നിയമന ഉത്തരവ് നടപ്പിലാക്കിയില്ലെങ്കില് എന്തുചെയ്യണമെന്നറിയാമെന്ന സുപ്രീം കോടതിയുടെ സര്‍ക്കാരിനുള്ള മുന്നറിയിപ്പാണ് സാധാരണക്കാരന്റെ കാതില് മുഴങ്ങുന്നത്. അതു കേട്ട് പിണറായിപോലും നടുങ്ങിയിട്ടുണ്ടാകും. കുരിശുനാട്ടി കൈയേറ്റം ഉറപ്പിക്കാന് ശ്രമിച്ചവര്‍ക്ക് ആശ്വാസകരമായി മുഖ്യമന്ത്രിയില് നിന്ന് പരാമര്‍ശമുണ്ടായപ്പോള് അതിന് അദ്ദേഹത്തെ പ്രേരിപ്പിച്ച രാഷ്‌ട്രീയകൗശലമാണ് ജനത്തെ ആഴത്തില് സ്വാധീനിച്ചത്. ജനപക്ഷ നിലപാട് എന്നത് ജനങ്ങളെ സുഖിപ്പിക്കാന് വേണ്ടിയുള്ളതല്ല. അതിലൊരു അടുപ്പമുണ്ട്, ജനങ്ങളും ഭരണാധികാരിയും തമ്മില് മനസുകൊണ്ടുള്ള അടുപ്പം.\nഅഴിമതിക്കെതിരേ സമരപ്രഖ്യാപനം നടത്തി, ജേക്കബ് തോമസിനെ വിജിലന്‍സ് ഡയറക്‌ടറാക്കിയാണ് പിണറായി അധികാരമേറ്റത.് ജേക്കബ് തോമസ് ലാവണം വിട്ടതോടെ, അദ്ദേഹം അഴിമതിക്കെതിരായ ഒറ്റമൂലി അല്ലെങ്കിലും അഴിമതിക്കാരുടെ മുഴങ്ങുന്ന ചിരിയാണ് കേരളീയര് കേള്‍ക്കുന്നത്. മഹിജയുടെ പോലീസ് ആസ്‌ഥാനത്തിനു മുന്നിലെ സമരത്തിനെതിരേ പോലീസ് സ്വീകരിച്ച നടപടി സര്‍ക്കാരിനെ മോശമാക്കുന്നതരത്തിലായിപ്പോയെന്ന് മുതിര്‍ന്ന നേതാവ് വി.എസ്. അച്യുതാനന്ദനും എം.എ. ബേബിയും വിമര്‍ശിച്ചിരുന്നു. എന്നാല്, പോലീസിനെ ന്യായീകരിച്ചുകൊണ്ട് മുഖ്യമന്ത്രി രംഗത്തുവന്നു. പിണറായി തള്ളിയ ബേബിയെ സി.പി.എമ്മും തള്ളി!\nആരോപണവിധേയരായ രണ്ടു മന്ത്രിമാരെ ഉടനടി രാജിവയ്‌പ്പിച്ച് മന്ത്രിസഭയുടെ പ്രതിച്‌ഛായ കാക്കുന്നതില് പിണറായി വഹിച്ച പങ്ക് വലുതായിരുന്നു. ഒരു പാര്‍ട്ടിപ്രവര്‍ത്തകനെപ്പോലെയാണ് മുഖ്യമന്ത്രി പെരുമാറുന്നതെന്ന് നിയമസഭയില് പ്രതിപക്ഷത്തിനു പറയേണ്ടിവന്നു. സഭയില് പ്രതിപക്ഷത്തിനെതിരേ, എം.എ ബേബിക്കെതിരേ സി.പി.ഐക്കെതിരേ പറഞ്ഞപ്പോള് മുഖ്യമന്ത്രിയുടെ സ്വരം തീക്ഷ്‌ണതയോടെ വേറിട്ടു കേള്‍ക്കുന്ന പതിവു തുടര്‍ന്നു. സി.പി.എം. സെക്രട്ടറിയായിരുന്നപ്പോഴുള്ള അതേ കനത്തസ്വരം. സംഭവം അതാണ് , സി.പി.എം സെക്രട്ടറിയില്‍നിന്ന് സമ്പൂര്‍ണമായൊരു മെയ്‌ക്ക് ഓവര്, മുഖ്യമന്ത്രിയിലേക്ക് അതാണ് വേണ്ടത്. അങ്ങനെ സംഭവിച്ചാല് പിണറായി സര്‍ക്കാരിന്റെ രണ്ടാം വര്‍ഷം ഇതുവരെ കണ്ടതുപോലെ ആകില്ല . ഏതായാലും മുഖ്യമന്ത്രിക്കും ടീമിനും ഒന്നാംപിറന്നാളിന് മുന്‍കൂറായി ഒരു മെയ്‌ക്ക് ഓവര് ആശംസ.


കൊടകര കുഴൽപ്പണക്കേസിൽ ബി.ജെ.പി സംസ്ഥാന ഓഫീസ് സെക്രട്ടറി ജി.ഗിരീഷിനെ അന്വേഷണ സംഘം ഇന്ന് ചോദ്യം ചെയ്യും • Rounds Time Malayalam\nMon, 21 Jun 2021 04:22:41 +0530\nHome crime കൊടകര കുഴൽപ്പണക്കേസിൽ ബി.ജെ.പി സംസ്ഥാന ഓഫീസ് സെക്രട്ടറി ജി.ഗിരീഷിനെ അന്വേഷണ സംഘം ഇന്ന് ചോദ്യം ചെയ്യും\nകൊടകര കുഴൽപ്പണക്കേസിൽ ബി.ജെ.പി സംസ്ഥാന ഓഫീസ് സെക്രട്ടറി ജി.ഗിരീഷിനെ അന്വേഷണ സംഘം ഇന്ന് ചോദ്യം ചെയ്യും\nകൊടകര കുഴൽപ്പണക്കേസിൽ ബി.ജെ.പി സംസ്ഥാന ഓഫീസ് സെക്രട്ടറി ജി.ഗിരീഷിനെ അന്വേഷണ സംഘം ഇന്ന് ചോദ്യം ചെയ്യും. പണമിടപാടിൽ ബി.ജെ.പി നേതാക്കളുടെ ബന്ധം അന്വേഷിക്കുന്നതിന്റെ ഭാഗമായാണ് ഗിരീഷിനെ ചോദ്യം ചെയ്യുക.\nആലപ്പുഴ ജില്ലാ ട്രഷറർ കെ.ജി കർത്തയുടെയും തൃശൂരിലെ ബിജെപി നേതാക്കളുടെയും മൊഴിയുടെ കൂടി അടിസ്ഥാനത്തിലാണ് ചോദ്യം ചെയ്യൽ. പരാതിക്കാരനായ ധർമരാജനുമായി ബന്ധപ്പെടാൻ സംസ്ഥാന ഓഫീസിൽ നിന്നാണ് നിർദേശം ലഭിച്ചതെന്നാണ് കർത്തയുടെ മൊഴി.\nസംസ്ഥാന സംഘടനാ ജനറൽ സെക്രട്ടറി എം.ഗണേഷിനെ ഇന്നലെ ചോദ്യം ചെയ്തിരുന്നു. പണമിടപാടുമായി ബിജെപിക്ക് ബന്ധമില്ലെന്നായിരുന്നു ഗണേഷിന്റെ മൊഴി. പരാതിക്കാരൻ പണവുമായി വരുന്നതറിഞ്ഞ പ്രതികൾ ആസൂത്രിതമായാണ് കവർച്ച നടത്തിയത്. നിലവിൽ കണ്ടെത്തിയ തുകയെക്കാൾ കൂടുതൽ കണ്ടെത്താനുണ്ടെന്ന് അന്വേഷണ സംഘം കോടതിയിൽ അറിയിച്ചു. കേസിലെ മൂന്ന് പ്രതികൾ കോവിഡ് ബാധിച്ച് ചികിത്സയിലാണ്. ഇവരെയും വൈകാതെ ചോദ്യം ചെയ്യും.\nPrevious articleആലപ്പുഴ കരീലക്കുളങ്ങരയിൽ ലോറിയും കാറും കൂട്ടിയിടിച്ച് നാല് മരണം\nNext articleലക്ഷദ്വീപിൽ ഇന്ന് വീണ്ടും സർവകക്ഷി യോഗം; തുടർ പ്രക്ഷോഭങ്ങളിൽ തീരുമാനമെടുത്തേക്കും\nകോവിഡ് വ്യാപനം രൂക്ഷം: മുഖ്യമന്ത്രി അടിയന്തര യോഗം വിളിച്ചു; യോഗം നാളെ രാവിലെ 11ന്;...\nഇന്ന് ഉച്ചവരെ 506 പേർക്ക് കോവിഡ്; 794 പേർക്ക് രോഗമുക്തി, 435 പേർക്ക് സമ്പർക്കത്തിലൂടെ,...\nഇടക്കാല ജാമ്യ-പരോളിൽ ഇറങ്ങിയവർ ഉടൻ തിരിച്ചു വരേണ്ട; സമയം ദീർഘിപ്പിച്ച് ഉത്തരവ്\nകോവിഡ് വാർഡുകളിലെ മാലാഖമാരുടെ മാനസീക പ്രയാസം കുറക്കാൻ മനശാസ്ത്ര പരിശീലന വീഡിയോയുമായി ഇരിങ്ങാലക്കുട ജനറൽ...\nമന്ത്രിക്ക് ക്വാറന്റീൻ വേണ്ടെന്ന തീരുമാനത്തിനെതിരെ ഉപവാസം; കോവിഡിലെ രാഷ്ട്രീയവൽക്കരണത്തിനെതിരെയാണ് സമരമെന്ന് പ്രതാപൻ, നാട് ഏറ്റെടുത്തുവെന്ന്...\nസംസ്ഥാനത്ത് ഒരു കോവിഡ് മരണം കൂടി; മരിച്ചത് വയനാട് സ്വദേശിനി\nഡി.വൈ.എഫ്.ഐ പ്രവർത്തകരുടെ അരുംകൊല ; പങ്ങാരപ്പിള്ളിയിൽ പന്തംകൊളുത്തി പ്രതിഷേധം\nപുത്തൂരിൽ വൻ വാറ്റ് കേന്ദ്രം പിടികൂടി: മാന്ദാമംഗലത്ത് നിന്നും 1350 ലിറ്റർ ചാരായം വാറ്റുന്നതിനുള്ള...\nപുതുക്കാട് ശ്രീനാരായണ ഗുരുമന്ദിരത്തിൽ മാടുകളെ അറുത്തു: അറവ് മാലിന്യങ്ങൾ ഗുരുമന്ദിരത്തിൽ ഉപേക്ഷിച്ച നിലയിൽ